type: legislation

jurisdiction: Hungary

text:
94/2018. (V. 22.) Korm. rendelete a Kormány tagjainak feladat- és hatásköréről.
A Kormány az Alaptörvény 15. cikk (2) bekezdésében meghatározott eredeti jogalkotói hatáskörében eljárva,
a 41.  § (1)  bekezdés 1.  pontja tekintetében a  polgárok személyi adatainak és lakcímének nyilvántartásáról szóló 1992.  évi
LXVI. törvény 47. § (1) bekezdés d) pontjában kapott felhatalmazás alapján,
a 41.  § (1)  bekezdés 2.  pontja tekintetében a  polgárok személyi adatainak és lakcímének nyilvántartásáról szóló 1992.  évi
LXVI. törvény 47. § (1) bekezdés h) pontjában kapott felhatalmazás alapján,
a 41.  § (1)  bekezdés 3.  pontja tekintetében a  bűnügyi nyilvántartási rendszerről, az  Európai Unió tagállamainak bíróságai által
magyar állampolgárokkal szemben hozott ítéletek nyilvántartásáról, valamint a  bűnügyi és rendészeti biometrikus adatok
nyilvántartásáról szóló 2009. évi XLVII. törvény 96. § (1) bekezdés a) pontjában kapott felhatalmazás alapján,
a 41.  § (1)  bekezdés 4.  pontja tekintetében az  egyéni vállalkozóról és az  egyéni cégről szóló 2009.  évi CXV.  törvény 39.  §
(1) bekezdésében kapott felhatalmazás alapján,
a 41.  § (1)  bekezdés 5.  pontja tekintetében az  anyakönyvi eljárásról szóló 2010.  évi I.  törvény 94.  § (1)  bekezdés a)  pontjában
kapott felhatalmazás alapján,
a 41.  § (1)  bekezdés 6.  pontja tekintetében a  szabálysértésekről, a  szabálysértési eljárásról és a  szabálysértési nyilvántartási
rendszerről szóló 2012. évi II. törvény 250. § (1) bekezdés b) pontjában kapott felhatalmazás alapján,
a 41.  § (1)  bekezdés 7.  pontja tekintetében az  egységes elektronikuskártya-kibocsátási keretrendszerről szóló 2014.  évi
LXXXIII. törvény 21. § (1) bekezdés a) pontjában kapott felhatalmazás alapján,
a 41. § (1) bekezdés 8. pontja tekintetében a külföldre utazásról szóló 1998. évi XII. törvény 41. § (1) bekezdés d) pontjában kapott
felhatalmazás alapján,
a 41. § (1) bekezdés 9. pontja tekintetében a közúti közlekedési nyilvántartásról szóló 1999. évi LXXXIV. törvény 41. §-ában kapott
felhatalmazás alapján,
a 41.  § (1)  bekezdés 10.  pontja tekintetében a  közúti közlekedési előéleti pontrendszerről szóló 2000.  évi CXXVIII.  törvény
15/A. §-ában kapott felhatalmazás alapján,
a 41. § (1) bekezdés 11. pontja tekintetében a kötelező gépjármű-felelősségbiztosításról szóló 2009. évi LXII. törvény 68. §-ában
kapott felhatalmazás alapján,
a 41.  § (1)  bekezdés 12., 14. és 15.  pontja tekintetében a  közúti közlekedési nyilvántartásról szóló 1999.  évi LXXXIV.  törvény
41. §-ában kapott felhatalmazás alapján,
a 41.  § (1)  bekezdés 16.  pontja tekintetében a  személyazonosító jel helyébe lépő azonosítási módokról és az  azonosító kódok
használatáról szóló 1996. évi XX. törvény 40/A. §-ában kapott felhatalmazás alapján,
a 41. § (1) bekezdés 17. pontja tekintetében az arcképelemzési nyilvántartásról és az arcképelemző rendszerről szóló 2015. évi
CLXXXVIII. törvény 22. § (1) bekezdés a) pontjában kapott felhatalmazás alapján,
a 65. § a) pontja tekintetében a számvitelről szóló 2000. évi C. törvény 178. § (1) bekezdés d) pontjában, valamint a szolgáltatási
tevékenység megkezdésének és folytatásának általános szabályairól szóló 2009.  évi LXXVI.  törvény 53.  § a)  pontjában kapott
felhatalmazás alapján,
a 65.  § b)  pontja tekintetében az  adózás rendjéről szóló 2017.  évi CL.  törvény 268.  § (3)  bekezdésében kapott felhatalmazás
alapján,
a 65.  § c)  pontja tekintetében a  Magyar Könyvvizsgálói Kamaráról, a  könyvvizsgálói tevékenységről, valamint a  könyvvizsgálói
közfelügyeletről szóló 2007. évi LXXV. törvény 228. § (1) bekezdésében kapott felhatalmazás alapján,
a 110.  § tekintetében az  igazságügyi szakértőkről szóló 2016.  évi XXIX.  törvény 139.  § (1)  bekezdés e)  pontjában kapott
felhatalmazás alapján,
az Alaptörvény 15. cikk (1) bekezdésében meghatározott feladatkörében eljárva a következő rendeletet alkotja:
I. FEJEZET
A MINISZTERELNÖK 1. § (1) A Kormányt a miniszterelnök képviseli. A Kormány vagy a miniszterelnök egyedi ügyekben a Kormány képviseletére
más személyt kijelölhet.
(2) A  miniszterelnök képviseli Magyarországot az  Európai Tanácsban, továbbá a  miniszterelnök az  Alaptörvény vagy
jogszabály eltérő döntése hiányában intézkedik Magyarország képviseletéről valamennyi – az  állam legfelsőbb
szintű részvételét igénylő – Európai Unióval összefüggő ügyben.
2. § (1) A miniszterelnök határozza meg a Kormány általános politikáját, és irányítja ennek végrehajtását.
 (2) A miniszterelnök az (1) bekezdésben meghatározott jogkörében eljárva különösen
a) közvetlenül irányítja a  Miniszterelnökséget vezető miniszter, a  miniszterelnök kabinetfőnöke, valamint
a Miniszterelnöki Kormányiroda közigazgatási államtitkára tevékenységét,
b) meghatározza és koordinálja a  miniszterek tevékenységét, amelynek keretében iránymutatást adhat
a miniszterek részére a tevékenységük végzésével összefüggésben,
c) biztosítja a kormányzati döntések érvényesülését.
 (3) A miniszterelnök irányítja az 1. mellékletben meghatározott központi államigazgatási szervet.
 (4) A  miniszterelnök a  rendeletében kijelölt miniszterelnök-helyettes tekintetében meghatározza a  helyettesítése
rendjét. 3. § (1) A miniszterelnök határozza meg a Kormány testületi működésének az irányait, összehívja és vezeti a Kormányt.
 (2) A miniszterelnök az (1) bekezdésben meghatározottak végrehajtása érdekében különösen
a) az Alaptörvény keretei között meghatározza a  kormányzati szervezetalakítás általános irányait, ideértve
az egyes minisztériumok szervezeti és működési szabályzatai előkészítésének általános elveit is,
b) kizárólagosan jogosult a  Kormány részére előterjesztést benyújtani a  Kormány tagjainak feladat- és
hatáskörét szabályozó kormányrendelet elfogadására és módosítására,
c) bármely állami vezető számára feladatot határozhat meg,
d) bármely állami vezetőt a  feladat- és hatáskörébe tartozó kérdésekről jelentéstételre vagy beszámolóra
kötelezhet,
e) meghatározza a  Kormány ülésének napirendjét, ennek keretében a  minisztereket és a  kormánybiztosokat
előterjesztés vagy jelentés elkészítésére utasíthatja,
f ) kizárólagosan jogosult a Kormány részére előterjesztést benyújtani a Kormány ügyrendjének elfogadására és
módosítására,
g) kizárólagosan jogosult a  Kormány részére előterjesztést benyújtani a  központi államigazgatási szervekről,
valamint a  Kormány tagjai és az  államtitkárok jogállásáról szóló 2010.  évi XLIII.  törvény (a  továbbiakban:
Ksztv.) 28. §-a szerinti kabinet és a Ksztv. 29. §-a szerinti kormánybizottság megalakítására,
h) kizárólagosan jogosult a  Kormány részére előterjesztést benyújtani a  Kormány törvényalkotási programjára
és jogalkotási munkatervére vonatkozóan,
i) átfogó megközelítést igénylő ügyekben javaslatot tesz, illetve előterjesztést nyújt be a  Kormány részére,
kezdeményezi és szervezi a Kormány feladatkörében érintett tagjai összehangolt tevékenységét, szakpolitikai
előterjesztések és jelentések elkészítését, illetve összkormányzati feladat indítását,
j) képviselője útján részt vesz a Kormány más tagja által szervezett miniszteri értekezleten,
k) aláírja a  Kormánynak, a  Gazdasági Kabinetnek, a  Nemzetbiztonsági Kabinetnek, a  Nemzetpolitikai
Kabinetnek, a  Stratégiai és Családügyi Kabinetnek (a  továbbiakban együtt: Kabinet) a  Miniszterelnöki
Kormányiroda közigazgatási államtitkára által írásba foglalt és részére felterjesztett döntéseit,
l) aláírja a  Kormány feladat- és hatáskörét érintő egyéb, a  Miniszterelnöki Kormányiroda közigazgatási
államtitkára által írásba foglalt és részére felterjesztett döntéseket, ideértve azon döntéseket is, amelyek
előkészítése nem tartozik a Kormány valamely más tagjának feladat- és hatáskörébe,
m) aláírja az állami vezetők állami vezetői szolgálati jogviszonyával kapcsolatos, a Miniszterelnöki Kormányiroda
közigazgatási államtitkára által előkészített és részére felterjesztett okiratokat.
(3) A miniszterelnök meghatározza a kormányzás általános irányait, ennek érdekében szervezi a Kormány mint testület
munkáját, megállapítja a miniszterek között kialakított belső munkamegosztást.
II. FEJEZET
A KORMÁNYZATI KÖZPONT 1. A miniszterelnök kormányzati igazgatási munkaszervezete
4. § A miniszterelnök a  2.  §-ban meghatározott feladata végrehajtása érdekében közvetlenül, illetve a  Miniszterelnöki
Kormányiroda közigazgatási államtitkára útján
a) összehangolja és megszervezi a kormányzati igazgatás – ide nem értve a területi közigazgatás – működését,
b) előkészíti a  Kormány munkatervének és törvényalkotási programjának a  tervezetét, gondoskodik azok
végrehajtásáról,
c) előkészíti a  Kormány tagjainak feladat- és hatáskörét szabályozó kormányrendelet tervezetét, valamint
a Kormány ügyrendjének, továbbá azok módosításának tervezetét,
d) egységes szempontrendszerre tesz javaslatot
da) a központi hivatalokról szóló kormányrendeletek tervezetei,
db) a minisztériumok és a központi hivatalok szervezeti és működési szabályzatai
tekintetében,
e) a Kormány üléseinek előkészítése céljából ea) gondoskodik a  közigazgatási egyeztetések koordinációjáról, ennek során a  Kormány döntéseiben
meghatározott követelmények érvényesítéséről, valamint ellenőrzi, hogy a  javasolt döntés
végrehajtásának feltételei teljeskörűen biztosíthatóak-e,
eb) szervezi, vezeti és lebonyolítja a közigazgatási államtitkári értekezletet, gondoskodik a közigazgatási
államtitkári értekezlet döntéseinek érvényesítéséről,
ec) összeállítja a kormányülés napirendjét,
ed) előkészíti a Kabinet üléseit,
f ) szervezi, összehangolja és ellenőrzi a Kormány döntéseinek végrehajtását,
g) ellenőrzi a  határidős, valamint a  folyamatos feladatok végrehajtását, közreműködik a  döntések
megvalósulásának értékelésében, a végrehajtás alakulásáról az érintett szervektől közvetlenül is tájékoztatást
kérhet,
h) érvényesíti a  kormányzati döntés-előkészítés, az  Európai Unió döntéshozatali tevékenysége és a  Kormány
döntéseinek végrehajtása során az összkormányzati szempontokat, ennek érdekében szervezi és működteti
a  döntés-előkészítés és a  végrehajtás egységes folyamatát, szükség esetén kezdeményezi a  Kormány
feladatkörében érintett tagja vagy a Kormány intézkedését,
i) koordinálja az  alkotmányos szervek, az  önálló szabályozó szervek és az  autonóm államigazgatási szervek
vezetőivel való kapcsolattartást,
j) ellátja az állami vezetők állami vezetői szolgálati jogviszonyával kapcsolatos személyügyi műveleteket,
k) biztosítja az állami vezetők munkavégzéséhez szükséges tárgyi eszközellátást.
5. § A miniszterelnök a 3. §-ban meghatározott feladata végrehajtása során a Miniszterelnöki Kormányiroda szervezetén
belül működő államtitkár útján
a) elemzi, értékeli és – szükség esetén – koordinálja a  hírszerzési tevékenységgel összefüggő kormányzati
feladatok végrehajtását, illetve kezdeményezi a  Kormány feladatkörében érintett tagja vagy a  Kormány
intézkedését,
b) értékeli és elemzi a  kormányzati döntésekhez kapcsolódó, külföldre vonatkozó, illetve külföldi eredetű
információk összehangolt, késedelem nélküli áramlását,
c) közvetíti a hírszerzési tevékenységet érintő eseti döntéseket a miniszterek és a kormányzati szervek felé,
d) javaslatot, illetve előterjesztést tesz a  hírszerzési tevékenységgel összefüggő ügyekben a  Kormány részére,
szükség esetén kezdeményezi a  Kormány feladatkörében érintett tagjai összehangolt tevékenységét és
jelentések elkészítését, illetve összkormányzati feladat indítását,
e) értékeli a  hírszerzési tevékenységhez kapcsolódó kormányzati döntések megvalósulását, ennek keretében
a  végrehajtás alakulásáról a  Kormány feladatkörében érintett tagjától információt, illetve az  érintett
szervektől közvetlenül is tájékoztatást kérhet.
6. § (1) A  miniszterelnök a  3.  §-ban meghatározott feladata végrehajtása érdekében a  Miniszterelnöki Kormányiroda
közigazgatási államtitkára útján részt vesz a  Kormánynak az  Országgyűléssel való kapcsolattartáshoz kapcsolódó
feladatok ellátásában a miniszterelnök kabinetfőnökével egyetértésben, e tekintetben
a) ellátja az  országgyűlési ülésszakok előkészítésével összefüggő kormányzati feladatokat, ennek keretében
javaslatot tesz a  Kormánynak az  Országgyűlés rendkívüli ülésszaka, illetve ülése összehívásának
kezdeményezésére,
b) gondoskodik a Kormány által elfogadott törvényalkotási program benyújtásáról, és figyelemmel kíséri annak
megvalósulását,
c) gondoskodik a  Kormány által elfogadott törvény- és országgyűlési határozati javaslatok, beszámolók,
politikai nyilatkozatra vonatkozó javaslatok benyújtásáról, valamint figyelemmel kíséri az ezekkel összefüggő
parlamenti eljárásokat, és megteszi az elfogadásukhoz szükséges igazgatási intézkedéseket.
(2) A  Miniszterelnöki Kormányiroda közigazgatási államtitkára segíti a  miniszterelnök tevékenységét. E  tekintetben
a miniszterelnök részére – feladat- és hatáskörében – soron kívül tájékoztatást, felvilágosítást, továbbá kormányzati
összeállítások elkészítéséhez szakmai előkészítő anyagot, adatszolgáltatást, illetve szakértői közreműködést kér
a  Kormány vagy a  Kormány tagjainak irányítása vagy felügyelete alá tartozó központi államigazgatási szervektől
(a  továbbiakban: kormányzati szervek), továbbá közvetíti a  miniszterelnök eseti döntéseit a  miniszterek és
a kormányzati szervek felé.
2. A miniszterelnök politikai munkaszervezete, a miniszterelnök kabinetfőnöke feladat- és hatásköre
7. § (1) A miniszterelnök kabinetfőnöke a Kormány
1. általános politikai koordinációért,
2. kormányzati kommunikációért,
3. turizmusért,
4. vendéglátásért,
5. e-közigazgatási és informatikai fejlesztések egységesítéséért
felelős tagja.
(2) A miniszterelnök kabinetfőnöke – ha jogszabály eltérően nem rendelkezik – irányítja az 1.  mellékletben
meghatározott központi államigazgatási szervet.
8. § A miniszterelnök kabinetfőnöke az általános politikai koordinációért való felelőssége keretében
a) biztosítja és megszervezi a  miniszterelnöknek az  Alaptörvény 18.  cikk (1)  bekezdésében meghatározott
feladat- és hatásköre gyakorlását, e  feladat- és hatáskörében felel a  Kormány általános politikája
kialakításának irányításáért,
b) közreműködik a  miniszterelnöknek a  Ksztv. 18.  §-ában meghatározott feladat- és hatásköre gyakorlásában,
e feladat- és hatáskörében részt vesz a Kormány általános politikája végrehajtásának ellenőrzésében,
c) felel a miniszterelnök személye körüli feladatok ellátásáért.
9. § (1) A miniszterelnök kabinetfőnöke az általános politikai koordinációért való felelőssége keretében a 8. § a) és b) pontja
tekintetében
a) szervezi, összehangolja és ellenőrzi a  Kormány általános politikája kialakításának a  folyamatát, ennek
keretében a  39.  § (2)  bekezdés szerinti javaslatokat összegzi, értékeli, és javaslatot tesz a  miniszterelnök
részére,
b) az átfogó megközelítést igénylő ügyekben javaslatot tesz, illetve előterjesztést nyújt be a Kormány részére,
kezdeményezi és szervezi a Kormány feladatkörében érintett tagjai összehangolt tevékenységét, előterjesztés
benyújtását kérheti a Kormány feladatkörében érintett tagjától,
c) közreműködik a  Kormány általános politikája és a  Kormány döntései megvalósulásának értékelésében,
valamint a  miniszterelnök erről történő tájékoztatásában, ennek keretében a  végrehajtás alakulásáról
a  Kormány feladatkörében érintett tagjától információt, illetve az  érintett szervektől közvetlenül is
tájékoztatást kérhet,
d) a miniszterelnök részére – feladat- és hatáskörében – soron kívül tájékoztatást, felvilágosítást, továbbá
kormányzati összeállítások elkészítéséhez szakmai előkészítő anyagot, adatszolgáltatást, illetve szakértői
közreműködést kér, közvetíti a miniszterelnök eseti döntéseit a miniszterek és a kormányzati szervek számára,
e) érvényesíti a kormányzati döntés-előkészítés és a Kormány döntéseinek végrehajtása során a miniszterelnök
döntéseiből és a Kormány általános politikájából következő politikai szempontokat.
(2) A  miniszterelnök kabinetfőnöke az  általános politikai koordinációért való felelőssége keretében gondoskodik
a Kormánynak az Országgyűléssel való kapcsolattartásáról, e tekintetben
a) kapcsolatot tart az Országgyűléssel és az országgyűlési képviselőcsoportokkal,
b) ellátja a  napirenden kívüli felszólalások, valamint az  országgyűlési képviselői interpellációk, kérdések és
azonnali kérdések megválaszolásával kapcsolatos szervezési feladatokat, ennek keretében javaslatot tesz
a válaszadó személyére, illetve a miniszterelnök megbízása alapján kijelöli a válaszadót,
c) elősegíti és szervezi a Kormány és az országgyűlési képviselőcsoportok közötti együttműködést,
d) kezdeményezheti politikai vita lefolytatását.
(3) A  miniszterelnök kabinetfőnöke az  általános politikai koordinációért való felelőssége keretében ellátja
a miniszterelnök személye körüli feladatokat, e tekintetben
a) ellátja a  miniszterelnök és a  Kormány körüli állami protokollteendőket, felel a  miniszterelnök külföldre
történő kiutazásaival kapcsolatos feladatok ellátásáért, a  nemzetközi állami rendezvények szervezéséért és
lebonyolításáért, valamint az általa vezetett minisztérium protokolltevékenységéért,
b) gondoskodik a miniszterelnök kommunikációs felkészítésével kapcsolatos feladatok ellátásáról.
10. § A miniszterelnök kabinetfőnöke a kormányzati kommunikáció megvalósítása tekintetében
a) felel az egységes kormányzati kommunikáció kialakításáért,
b) felel a kormányzati honlapok egységes szerkezetének és arculatának kialakításáért, fejlesztéséért,
fenntartásáért és a tartalom kialakításáért,
c) koordinálja az egyes nemzeti identitást és patriotizmust erősítő kiemelt kormányzati kezdeményezéseket,
d) koordinálja az egyes közösségépítést erősítő kiemelt kormányzati kezdeményezéseket,
e) közreműködik az egyes kiemelt kormányzati rendezvények koncepciójának kidolgozásában.
11. § (1) A miniszterelnök kabinetfőnöke a turizmusért való felelőssége keretében előkészíti a turizmusra, az utazásszervező
és -közvetítő tevékenységre, az  utazási és utazásközvetítői szerződésre, a  falusi és agroturizmusra, valamint
–  a  gyógy- és egészségügyi tényezők vonatkozásában az  egészségügyért felelős miniszterrel együttműködve –
az egészségturizmusra vonatkozó jogszabályokat.
(2) A miniszterelnök kabinetfőnöke a turizmusért való felelőssége keretében
a) kialakítja és működteti a turizmus kormányzati irányítási és intézményrendszerét,
b) kidolgozza a  turizmusfejlesztés koncepcióját és támogatási rendszerét, a  vallási turizmus tekintetében
az egyházakkal való kapcsolattartás koordinációjáért felelős miniszter, a falusi és agroturizmus tekintetében
az agrárpolitikáért felelős miniszter közreműködésével,
c) kidolgozza a hivatásturizmus koncepcióját és fejlesztési irányait, koordinálja azok megvalósítását,
d) összehangolja az európai uniós tagságból adódó kormányzati turisztikai feladatokat,
e) irányítja a belföldi és nemzetközi turisztikai marketingtevékenységet,
f ) kidolgozza és megvalósítja a nemzeti rendezvények koncepcióját,
g) kidolgozza a  világkiállításokon való magyar részvételre irányuló javaslatokat, valamint ellátja
a világkiállításokon való magyar részvétellel kapcsolatos szervezési és lebonyolítási feladatokat,
h) a sportpolitikáért felelős miniszter, valamint a  Budapest és a  fővárosi agglomeráció fejlesztéséért felelős
miniszter részére szakmai támogatást biztosít a  Magyarországon megvalósuló, kiemelt nemzetközi
sportesemények lebonyolításához, és közreműködik e  sporteseményeket érintő marketing- és
kommunikációs tevékenységek megvalósításában,
i) irányítja a turizmusdiplomáciai feladatok végrehajtását,
j) kizárólagosan ellátja az állami bormarketing kapcsán jelentkező valamennyi állami feladatot,
k) előzetes véleményezési és egyetértési jogkört gyakorol a  turizmussal összefüggő projektek, fejlesztések,
programok kialakítását, illetve meghirdetését megelőzően. 12. § (1) A  miniszterelnök kabinetfőnöke a  vendéglátásért való felelőssége keretében előkészíti a  vendéglátásra, valamint
a közösségi és állami bormarketing-tevékenységre vonatkozó jogszabályokat.
(2) A  miniszterelnök kabinetfőnöke a  vendéglátásért való felelőssége keretében meghatározza a  vendéglátás
irányításának cél-, eszköz- és intézményrendszerét, fejlesztési koncepcióját.
13. § A miniszterelnök kabinetfőnöke az  e-közigazgatási és informatikai fejlesztések egységesítéséért való felelőssége
keretében
a) javaslatot tesz az  infokommunikációs infrastruktúra-fejlesztési és -szolgáltatási politika végrehajtásának
egyes irányaira,
b) kidolgozza az  állampolgárok és a  vállalkozások számára biztosított elektronikus közszolgáltatások
kialakításának elvi irányítási kereteit,
c) gondoskodik az állampolgárok és a vállalkozások elektronikus közigazgatási szolgáltatások használatára való
ösztönzéséről,
d) egyetértési jogot gyakorol az  e-közigazgatással és az  állami informatikai fejlesztéssel kapcsolatos
kormányzati döntési javaslatok Kormány általi megtárgyalása során,
e) javaslatot tesz az e-közigazgatási és informatikai fejlesztések irányára,
f ) felügyeli a Kormány informatikai és e-közigazgatási stratégiája végrehajtását.
3. A Miniszterelnökséget vezető miniszter feladat- és hatásköre
14. § (1) A Miniszterelnökséget vezető miniszter (ezen alcím alkalmazásában a továbbiakban: miniszter) a Kormány
 1. anyakönyvi ügyekért,
 2. állampolgársági ügyekért,
 3. Budapest és a fővárosi agglomeráció fejlesztéséért,
 4. európai uniós ügyek koordinációjáért,
 5. építésügyi szabályozásért és építéshatósági ügyekért,
 6. helyi önkormányzatok törvényességi felügyeletéért,
 7. kormánybiztosok tevékenységének összehangolásáért,
 8. kormányzati társadalmi kapcsolatok összehangolásáért,
 9. kormányzati stratégiák kidolgozásának támogatásáért,
10. közigazgatási minőségpolitikáért és személyzetpolitikáért,
11. közigazgatás-fejlesztésért,
12. közigazgatás-szervezésért,
13. közbeszerzésekért,
14. kulturális örökség védelméért,
15. településfejlesztésért és településrendezésért,
16. területrendezésért,
17. társadalompolitika összehangolásáért,
18. társadalmi és civil kapcsolatok fejlesztéséért
felelős tagja.
(2) A miniszter – ha jogszabály eltérően nem rendelkezik – irányítja, illetve felügyeli az 1. mellékletben meghatározott
központi államigazgatási szerveket.
(3) A  miniszter figyelemmel kíséri az  Országgyűlés és a  bizottságai napirendjét és üléseit, részt vesz az  üléseket
előkészítő fórumokon.
(4) A miniszter vezeti a Stratégiai és Családügyi Kabinet üléseit.
 (5) A  miniszter a  miniszterelnök részére – feladat- és hatáskörében – soron kívül tájékoztatást, felvilágosítást,
továbbá kormányzati összeállítások elkészítéséhez szakmai előkészítő anyagot, adatszolgáltatást, illetve szakértői
közreműködést kérhet a  kormányzati szervektől, közvetíti a  miniszterelnök eseti döntéseit a  miniszterek és
a kormányzati szervek számára.
15. § A miniszter az  anyakönyvi ügyekért való felelőssége körében előkészíti az  anyakönyvezésre, a  házasságkötési
eljárásra, a névviselésre és a névváltoztatásra vonatkozó jogszabályokat.
16. § A miniszter az állampolgársági ügyekért való felelőssége körében előkészíti a magyar állampolgárságra vonatkozó
jogszabályokat.
17. § (1) A  miniszter Budapest és a  fővárosi agglomeráció fejlesztéséért való felelőssége keretében Budapest
főpolgármesterével együttműködve
a) koordinálja – a  turisztikai fejlesztések tekintetében a  miniszterelnök kabinetfőnökével egyetértésben –
a Kormány egységes budapesti városfejlesztési – állami-kormányzati, nem önkormányzati hatáskörbe tartozó
fejlesztésekre vonatkozó várostervezési, magasépítési, közlekedésfejlesztési, köztér-, közpark-, közút-, egyéb
közterület-fejlesztési – tevékenységét, erre vonatkozóan előterjesztéseket készít a  Kormány számára, és
irányítja a Kormány döntéseinek végrehajtását,
b) a közlekedésért felelős miniszterrel együttműködésben elkészíti és a  Kormány részére benyújtja
a  Budapestet és a  Budapesti Agglomeráció Területrendezési Tervéről szóló törvény szerinti más
budapesti agglomerációhoz tartozó településeket érintő állami, nem önkormányzati hatáskörbe tartozó
közlekedési infrastruktúra-fejlesztésekre vonatkozó előterjesztéseket, valamint a  jogerős építési vagy
létesítési engedélyek megszerzéséig, a  kivitelezési tervek elkészültéig és a  kivitelezés megindításáról és
a  kivitelezéshez szükséges források biztosításáról szóló kormánydöntés meghozataláig összehangolja és
irányítja e fejlesztések előkészítését, tervezését és engedélyeztetését,
c) irányítja – a  sportpolitikáért felelős miniszterrel együttműködésben – a  budapesti kiemelt nemzetközi
sportesemények megpályázásával és sikeres pályázat vagy jelentkezés esetén a  megrendezésre vonatkozó,
a  nemzetközi sportesemények jogtulajdonosaival való szerződéskötéssel kapcsolatos kormányzati
feladatokat,
d) a c) pontban meghatározott tevékenység keretében a Kormány nevében kapcsolatot tart és együttműködik
Budapest Főváros Önkormányzatával, a  Magyar Olimpiai Bizottsággal, a  Nemzetközi Olimpiai Bizottsággal,
a  hazai és nemzetközi sportági szakszövetségekkel, külföldi kiemelt nemzetközi sportesemények
házigazdáival és szervezőbizottságaival, valamint a  kiemelt nemzetközi sportesemények jogtulajdonosaival
és szervezőivel,
e) az a)–d)  pontokban meghatározott tevékenységek tekintetében a  Kormány részéről összehangolja
a Kormány és Budapest Főváros Önkormányzata együttműködését,
f ) előkészíti az a)–e) pontok szerinti tevékenységek ellátásához szükséges jogszabályokat.
 (2) Amennyiben a  nemzeti vagyon felügyeletéért felelős miniszter tulajdonosi jogkörgyakorlásába tartozó állami
tulajdonú gazdasági társaság érintett az  (1)  bekezdésben meghatározott feladatok végrehajtásában, úgy
a  miniszter az  (1)  bekezdésben meghatározott feladatait a  nemzeti vagyon felügyeletéért felelős miniszterrel
együttműködésben végzi.
(3) A  miniszter a  Budapest és a  fővárosi agglomeráció fejlesztéséért való felelőssége keretében a  jogerős építési
vagy létesítési engedélyek megszerzéséig, a  kivitelezési tervek elkészültéig és a  kivitelezés megindításáról és
a  kivitelezéshez szükséges források biztosításáról szóló kormánydöntés meghozataláig – az  egészségüggyel
összefüggő építési beruházások kivételével – felügyeli a  Budapesten megvalósuló valamennyi állami-kormányzati
városfejlesztési beruházást.
(4) Az  (1)–(2)  bekezdésben meghatározott tárgykörökben a  Kormány részére előterjesztés kizárólag a  miniszter
előterjesztésében vagy a miniszter kifejezett és részletes véleményének ismertetésével nyújtható be.
18. § (1) A  miniszter az  európai uniós ügyek koordinációjáért való felelőssége keretében felel az  európai politikák
kialakításáért és koordinációjáért, továbbá – a  külgazdasági és külügyminiszter e  rendeletben meghatározott
feladat- és hatáskörébe tartozó ügyek kivételével – az európai uniós kapcsolatokért.
(2) A  miniszter az  európai uniós ügyek koordinációjáért való felelőssége keretében előkészíti az  európai uniós
tagsággal összefüggő kormányzati koordinációhoz kapcsolódó jogszabályokat.
(3) A  miniszter az  európai uniós politikák kialakításáért és koordinációjáért való felelőssége keretében felel
az  Európai Unió politikáiból eredő és az  európai uniós tagsághoz kapcsolódó kormányzati feladatok tárcaközi
összehangolásáért, ennek keretében
a) javaslatot tesz a  Kormány Európa-politikájának fő irányaira, valamint irányítja az  európai uniós tagságból
eredő kormányzati feladatok előkészítését, végrehajtását, ellenőrzését,
b) javaslatot tesz az  európai uniós tematikájú kormányülések napirendjére, előkészíti az  uniós vonatkozású
kormányüléseket és azok napirendjén szereplő előterjesztéseket,
c) összehangolja a Kormány európai uniós ügyekkel kapcsolatos együttműködésével összefüggő kormányzati
feladatokat, ennek keretében
ca) koordinálja a  Kormánynak az  európai uniós intézmények kormányzati részvétellel működő
döntéshozó, döntés-előkészítő eljárásaiban képviselendő tárgyalási álláspontjait, biztosítja a  tárgyalási álláspontok tartalmi összhangját, részt vesz azok kialakításában, és közreműködik
a magyar érdekek érvényesítésében,
cb) összehangolja az  európai uniós tagságból fakadó kötelezettségek teljesítését, és részt vesz azok
végrehajtásának ellenőrzésében,
cc) képviseli a  Kormányt az  Európai Unió Általános Ügyek Tanácsának ülésein, részt vesz az  Európai
Unió európaügyi minisztereinek találkozóin, közreműködik az Európai Tanács munkájában, és ellátja
üléseinek előkészítését,
d) a jogharmonizációs feladatok kivételével összehangolja a  minisztériumok és a  központi államigazgatási
szervek uniós politikákhoz kapcsolódó tevékenységét és az uniós politikák végrehajtásához szükséges hazai
intézkedéseket,
e) gondoskodik az európai uniós tagsághoz kapcsolódó kormányzati koordinációs rendszer működtetéséről,
f ) részt vesz az uniós tagságból fakadó kötelezettségek végrehajtásának ellenőrzésében,
g) összehangolja a  Kormány és az  Országgyűlés európai uniós ügyekkel kapcsolatos együttműködésével
összefüggő kormányzati feladatokat,
h) ellátja a  Magyarország Európai Unió melletti Állandó Képviselete (a  továbbiakban: Állandó Képviselet)
irányítását, kialakítja az Állandó Képviselet működésére vonatkozó szabályokat,
i) javaslatot tesz az  Állandó Képviselet vezetőjének és az  Állandó Képviseleten működő nagykövetek
kinevezésére és felmentésére.
 (4) A  miniszter az  európai uniós kapcsolatokért való felelőssége keretében meghatározza az  uniós relevanciájú
külkapcsolatokat és azok kommunikációját, ennek keretében
a) felel az európai uniós vonatkozású magyar kormányzati állásponttal összefüggő kapcsolattartásért az Európai
Unió intézményeivel és egyéb szerveivel, különös tekintettel az  Európai Parlament, az  Európai Bizottság és
az Európai Unió Tanácsa egyes intézményi szereplőire,
b) ellátja az európai uniós relevanciájú külkapcsolati kérdésekkel összefüggő feladatokat,
c) elősegíti az  európai uniós döntésekben érintett magyar társadalmi és gazdasági szereplők magyar
kormányzati állásponttal összeegyeztethető érdekeinek képviseletét az  európai uniós intézményi
döntéshozatalban,
d) összehangolja, illetve ellátja az  európai uniós ügyekben folytatott regionális együttműködésekkel
összefüggő feladatokat.
19. § A miniszter az építésügyi szabályozásért és építéshatósági ügyekért való felelőssége keretében
a) előkészíti az  építésügyre, az  építészeti-műszaki tevékenységgel összefüggő szakmai kamarákra és
a nemzetgazdasági szempontból kiemelt jelentőségű építési beruházásokra vonatkozó jogszabályokat,
b) irányítja az  építésügyi és építésfelügyeleti hatóságok, valamint e  vonatkozásban az  állami főépítészi
hatáskörben eljáró fővárosi és megyei kormányhivatal tevékenységét,
c) gyakorolja az  Országos Építésügyi Nyilvántartással, valamint az  Építésügyi Dokumentációs és Információs
Központtal összefüggésben, jogszabályban a miniszternek címzett feladat- és hatásköröket.
20. § (1) A  miniszter a  helyi önkormányzatok törvényességi felügyeletéért való felelőssége keretében előkészíti a  helyi
önkormányzatok törvényességi felügyeletére és a területszervezési eljárásra vonatkozó jogszabályokat.
(2) A  miniszter a  helyi önkormányzatok törvényességi felügyeletéért való felelőssége keretében a  helyi
önkormányzatokért felelős miniszterrel egyetértésben
a) ellátja a  helyi önkormányzatok és társulásaik törvényességi felügyelete, valamint a  területszervezési eljárás
tekintetében hatáskörébe utalt feladatokat, és e feladatok tekintetében szakmai irányítást gyakorol a fővárosi
és megyei kormányhivatal tevékenysége felett,
b) kezdeményezi a Kormánynál
ba) az  Alaptörvénnyel ellentétesen működő helyi önkormányzati képviselő-testület feloszlatására
vonatkozó határozati javaslat Országgyűlés részére történő benyújtását,
bb) az  önkormányzati rendelet Alaptörvénnyel való összhangjának megvizsgálására vonatkozó
alkotmánybírósági indítvány benyújtását,
c) előkészíti az  ország területének közigazgatási tagozódásával, illetve a  területszervezéssel kapcsolatos,
az Országgyűlés vagy a köztársasági elnök hatáskörébe tartozó döntéseket.
21. § A miniszter a  kormánybiztosok tevékenységének összehangolásáért való felelőssége körében a  kormánybiztosok
feladatkörébe eső feladatok teljesüléséről – elsődlegesen a  kormánybiztosok beszámolói alapján – tájékoztatja
a miniszterelnököt.
22. § A miniszter a kormányzati stratégiák kidolgozásának támogatásáért és a társadalompolitika összehangolásáért való
felelőssége körében
a) támogatja a kormányzati stratégiák kidolgozását,
b) figyelemmel kíséri a  kormányzati döntéshozatalt, és véleményt ad azok kormányzati stratégiákkal és
társadalompolitikai céljaival való összhangjáról,
c) támogatja a  kormányzati stratégiák és társadalompolitikai célok megvalósításával összefüggő jogszabály
előkészítési feladatok ellátását,
d) elemzi a kormányzati stratégiai és társadalompolitikai célkitűzések teljesülését,
e) elemzi az európai uniós és nemzetközi politikai folyamatoknak a kormányzati stratégiai és társadalompolitikai
célok teljesülésére gyakorolt hatását,
f ) közreműködik a  Kormány és a  Kormány egyes tagjai által kormányzati és nem kormányzati
kutatóintézetekkel együttműködésben folytatott stratégiai és társadalompolitikai kutatási tevékenységben,
g) a Kormány más tagjától a  feladat- és hatáskörébe tartozó kérdésben információt, felvilágosítást,
háttéranyagot, elemzést kérhet. 23. § (1) A  miniszter a  közigazgatási minőségpolitikáért és személyzetpolitikáért való felelőssége keretében előkészíti és
végrehajtja a közigazgatási minőségpolitikát, ennek részeként kidolgozza a közigazgatás minőségpolitikai elveit és
a minőségbiztosítási eljárások alkalmazásának szakmai és módszertani szabályait.
(2) A miniszter a közigazgatási minőségpolitikáért és személyzetpolitikáért való felelőssége keretében a közszolgálati
életpálya kidolgozásáért felelős miniszterrel együttműködve részt vesz az  51.  §-ban foglalt feladatok
végrehajtásában.
24. § (1) A miniszter a közigazgatás-fejlesztésért való felelőssége keretében
a) összehangolja a közigazgatás-politika, a közigazgatás-fejlesztés és a közigazgatás-korszerűsítés kormányzati
feladatait, és a kormányzati döntés-előkészítés során érvényesíti azok követelményeit,
b) módszertani szempontból segíti a  közigazgatási szervek szervezetfejlesztési, igazgatási módszerek és
eljárások alkalmazásával összefüggő tevékenységét,
c) kidolgozza és működteti a  hatáselemzési rendszert, összehangolja a  minisztériumok hatáselemzési
feladatainak és a  jogi szabályozásból származó adminisztratív terhek csökkentésére irányuló kormányzati
tevékenység végrehajtását.
(2) A  miniszter a  közigazgatás-fejlesztésért való felelőssége keretében ellátja a  területi közigazgatás fejlesztésével
kapcsolatos különös feladatokat, ennek keretében a területi államigazgatás fejlesztése tekintetében
a) gondoskodik az  erre vonatkozó kormányzati politika kialakításáról, érvényesítéséről és végrehajtásáról,
valamint kidolgozza a területi közigazgatási szervek ügyfélszolgálati mintaszabályzatát,
b) ellátja a  közigazgatási szervek nemzetközi együttműködésének koordinálását, részt vesz a  közigazgatási
szervek nemzetközi képviseletében, elősegíti azok fejlesztését,
c) véleményezési jogot gyakorol az  Európa Tanács Helyi és Regionális Önkormányzatok Kongresszusa magyar
delegációja tagjainak kijelölése során. 25. § (1) A miniszter a közigazgatás-szervezésért való felelőssége keretében előkészíti
a) a fővárosi és megyei kormányhivatalok jogállására és működésére,
b) a külföldiek mező- és erdőgazdasági hasznosítású földnek nem minősülő ingatlanokat érintő
tulajdonszerzésére irányuló eljárásra
vonatkozó jogszabályokat. (2) A miniszter a közigazgatás-szervezésért való felelőssége keretében
a) összehangolja a  fővárosi és megyei kormányhivatalok hatósági tevékenységét az  általános közigazgatási
rendtartás általános szabályainak alkalmazása szempontjából, biztosítja e szabályok egységes alkalmazását,
b) összehangolja a  több ágazatot érintő, közigazgatással kapcsolatos kormányzati feladatok területi
végrehajtását, c) a Kormány feladatkörében érintett tagjával együttműködve kialakítja és működteti az egységes közigazgatási
hatósági statisztikai rendszert,
d) gondoskodik a  kormányablakok működtetéséhez szükséges feltételrendszer megteremtéséről és
a kormányablak-tudástár tartalmának kialakításáról.
26. § (1) A miniszter a közbeszerzésekért való felelőssége keretében előkészíti a közbeszerzésekre vonatkozó jogszabályokat.
 (2) A miniszter a közbeszerzésekért való felelőssége keretében
a) kialakítja és végrehajtja a Kormány közbeszerzési politikáját,
b) ellátja a közbeszerzések központi ellenőrzésével és engedélyezésével kapcsolatos feladatokat.
27. § (1) A  miniszter a  kulturális örökség védelméért való felelőssége keretében előkészíti a  kulturális örökség, a  régészeti
örökség és a műemléki érték védelmére, valamint a kulturális javakra vonatkozó jogszabályokat.
(2) A miniszter a kulturális örökség védelméért való felelőssége keretében
a) meghatározza a  kulturális örökségvédelem kulturális javakkal kapcsolatos országos céljait, feladatait és
követelményrendszerét,
b) gondoskodik a  feladatkörébe tartozó kulturális örökségi értékek számbavételéről, nyilvántartásáról és
az  ehhez kapcsolódó tudományos feladatok ellátásáról, valamint a  régészeti örökség számbavételéről,
nyilvántartásáról, védendő területeinek meghatározásáról, védetté nyilvánításáról, védelméről, megőrzéséről,
c) a kultúráért felelős miniszterrel és a  természetvédelemért felelős miniszterrel együttműködve ellátja
a világörökséggel és az emlékhelyekkel kapcsolatos állami feladatokat,
d) közreműködik az  örökségvédelmet érintő nemzeti szabványok kidolgozásában és a  műemlékekkel
összefüggő sajátos építési termékek beépítési feltételeinek meghatározásában,
e) ellátja a központi építészeti tervtanács műemléki tanácsadó testület működtetésével kapcsolatos feladatokat.
28. § A miniszter a településfejlesztésért és településrendezésért való felelőssége keretében előkészíti
a) a településfejlesztésre, a településrendezésre és azokkal kapcsolatos információs rendszerre,
b) a településtervezésre,
c) az építmények elhelyezésének szakmai követelményeire,
d) a hátrányos helyzetű településekre,
e) az egységes elektronikus közműnyilvántartásra
vonatkozó jogszabályokat.
29. § (1) A  miniszter a  területrendezésért való felelőssége keretében előkészíti a  területrendezésre és az  ezzel kapcsolatos
információs rendszerre vonatkozó jogszabályokat.
(2) A  miniszter a  területrendezésért való felelőssége keretében e  vonatkozásban irányítja az  állami főépítészi
hatáskörben eljáró fővárosi és megyei kormányhivatal területrendezési tevékenységét.
30. § (1) A miniszter a társadalmi és civil kapcsolatok fejlesztéséért való felelőssége keretében előkészíti az egyesülési jogra,
a közhasznú jogállásra, valamint a civil szervezetek működésére és támogatására vonatkozó jogszabályokat.
(2) A miniszter a társadalmi és civil kapcsolatok fejlesztéséért való felelőssége keretében
a) összehangolja a Kormánynak a civil és társadalmi kapcsolatok fejlesztésével összefüggő feladatait,
b) ellátja a civil szervezetek és a közhasznú szervezetek működésének fejlesztését célzó feladatokat,
c) működteti a civil információs centrumokat és a Civil Információs Portált.
III. FEJEZET
A MINISZTERELNÖK ÁLTALÁNOS HELYETTESE 31. § A miniszterelnök általános helyettese a miniszterelnök által meghatározott rendben helyettesíti a miniszterelnököt.
32. § (1) A miniszterelnök általános helyettese a Kormány
1. egyházakkal való kapcsolattartás koordinációjáért,
2. nemzetpolitikáért,
3. – a 92. § (2) bekezdésben foglalt kivétellel – nemzetiségpolitikáért
felelős tagja.
(2) A miniszterelnök általános helyettese vezeti a Nemzetpolitikai Kabinet üléseit.
33. § (1) A  miniszterelnök általános helyettese az  egyházakkal való kapcsolattartás koordinációjáért való felelőssége
keretében felel az  egyházpolitikáért és egyház-diplomáciáért, ennek keretében előkészíti a  vallási közösségekre
vonatkozó jogszabályokat.
(2) A  miniszterelnök általános helyettese az  egyházakkal való kapcsolattartás koordinációjáért való felelőssége
keretében
a) összehangolja a  Kormány egyházi kapcsolattartással összefüggő feladatait, irányítja az  ezzel összefüggő
stratégiai kérdések végrehajtását,
b) előkészíti a szentszéki vegyes bizottság üléseit, megszervezi, lebonyolítja a bizottsági üléseket,
c) együttműködik a határon túli egyházakkal,
d) ellátja a lelkiismereti és vallásszabadság jogáról, valamint az egyházak, vallásfelekezetek és vallási közösségek
jogállásáról szóló törvényben az  egyházi jogi személyek nyilvántartásával kapcsolatban a  hatáskörébe
tartozó feladatokat,
e) ellátja – a  kormányzati nemzetközi humanitárius segítségnyújtás koordinációjáért és irányításáért való
feladatkörében eljáró külpolitikáért felelős miniszterrel együttműködve – a  keresztény vallásuk miatt
üldözöttek megsegítése érdekében végzett kutatási elemző, koordinációs és nemzetközi humanitárius
feladatokat.
34. § A miniszterelnök általános helyettese gondoskodik a  köztársasági elnök, a  Kormány és a  miniszterelnök által
adományozható kitüntetésekkel és egyéb elismerésekkel kapcsolatos feladatok ellátásáról.
35. § A miniszterelnök általános helyettese a nemzetpolitikáért való felelőssége keretében
a) kidolgozza a  magyar nemzet integritása, illetve határokon átnyúló összefogása érdekében a  kölcsönös
felelősség és figyelem elvén nyugvó nemzetpolitikát,
b) kapcsolatot ápol a magyar nemzetnek a szomszédos országokban és a világ más részein élő tagjaival,
c) erősíti az  erdélyi, felvidéki, vajdasági, kárpátaljai, horvátországi, muravidéki, őrvidéki, a  szórványban élő és
a nyugati magyar nemzetrészek kölcsönös támogatásán alapuló együttműködést,
d) összehangolja a  központi államigazgatási szervek a)–c)  pontokban foglaltakkal összefüggő tevékenységét,
ennek keretében a Kormány feladatkörében érintett tagjával együttműködik a külhoni magyarok oktatásával
és kultúrájával kapcsolatos feladatok ellátásában, kulturális és anyanyelvi identitását erősítő és fejlesztő
programok és fejlesztések megszervezésében, a magyar kulturális örökség külföldön található emlékeinek és
értékeinek feltárásában, megőrzésében,
e) közreműködik a Bethlen Gábor Alap működtetésében, ennek keretein belül részt vesz a Bethlen Gábor Alapra
vonatkozó döntések meghozatalában.
36. § (1) A  miniszterelnök általános helyettese a  nemzetiségpolitikáért való felelőssége keretében – a  102.  §-ban foglaltak
kivételével – előkészíti a nemzetiségek jogaira vonatkozó jogszabályokat.
(2) A miniszterelnök általános helyettese a nemzetiségpolitikáért való felelőssége keretében
a) felel a Kormány nemzetiségpolitikájának kialakításáért,
b) összehangolja a  nemzetiségpolitikai stratégiai szempontokat, és együttműködik a  nemzetiségi
önkormányzatokkal, a nemzetiségek politikai, érdekképviseleti, kulturális és más szervezeteivel,
c) felügyeli a  Strasbourgban, 1992. november 5-én létrehozott Regionális vagy Kisebbségi Nyelvek Európai
Kartájában foglaltak teljesítését, valamint az  ugyancsak Strasbourgban, 1995. február 1-jén létrehozott,
a nemzeti kisebbségek védelméről szóló Keretegyezményben foglaltak teljesítését,
d) kezdeményezi a  Kormánynál az  Alaptörvénnyel ellentétesen működő nemzetiségi önkormányzat
feloszlatására vonatkozó határozati javaslat Országgyűlés részére történő benyújtását.
(3) A  Kormány – a  roma nemzetiségi önkormányzatok kivételével – a  nemzetiségi önkormányzatok törvényességi
felügyeletének szakmai irányítására a miniszterelnök általános helyettesét jelöli ki.
37. § (1) A miniszterelnök általános helyettesének tevékenységét a Miniszterelnökség segíti.
 (2) A miniszterelnök általános helyettesének 34. § szerinti tevékenységét a Miniszterelnöki Kabinetiroda segíti.
38. § A miniszterelnök általános helyettese – ha jogszabály eltérően nem rendelkezik – irányítja az  1.  mellékletben
meghatározott központi államigazgatási szerveket.
IV. FEJEZET
AZ EGYES MINISZTEREK FELADAT- ÉS HATÁSKÖRE
4. Az egyes miniszterek általános feladat- és hatásköre
39. § (1) A miniszter a feladat- és hatásköre gyakorlása során köteles együttműködni a Kormány más tagjával.
 (2) A miniszter – jogszabályban, valamint a Kormány határozatában meghatározott – feladatkörében
a) javaslatot készít a Kormány általános politikájára,
b) előkészíti a stratégiai dokumentumokat és az ezek végrehajtására vonatkozó programokat, koordinálja azok
megvalósítását,
c) előkészíti a  törvények és a  kormányrendeletek tervezeteit, a  Kormány, a  miniszterelnök és a  köztársasági
elnök határozatait, valamint törvény vagy kormányrendelet felhatalmazása alapján miniszteri rendeletet ad
ki, különleges jogrend időszakára vonatkozó jogszabálytervezeteket dolgoz ki,
d) intézményirányítást és -felügyeletet gyakorol,
e) kezdeményezi és előkészíti a  feladatkörébe tartozó nemzetközi szerződéseket, megköti a  nemzetközi
szerződésnek nem minősülő tárcamegállapodásokat,
f ) az Európai Unió intézményeinél, a külkapcsolatokban és a nemzetközi szervezetekben felhatalmazás alapján
e rendeletben meghatározottak szerint képviseli a Kormányt,
g) gondoskodik az európai integrációból eredő feladatok végrehajtásáról,
h) közreműködik az európai uniós források felhasználásában,
i) jogszabály vagy szerződés alapján gyakorolja az államot megillető tulajdonosi jogokat az állam tulajdonában
álló gazdasági társaság tekintetében, illetve alapítói jogot gyakorol az alapítvány felett,
j) gondoskodik – a  statisztikáról szóló törvényben meghatározottak szerint – a  feladat- és hatáskörével
kapcsolatos statisztikai információrendszer kialakításáról, működtetéséről és fejlesztéséről.
 (3) A miniszter – ha jogszabály eltérően nem rendelkezik – irányítja, illetve felügyeli az 1. mellékletben meghatározott
központi államigazgatási szerveket. 5. A belügyminiszter feladat- és hatásköre
40. § (1) A  belügyminiszter (ezen alcím alkalmazásában a  továbbiakban: miniszter) mint a  miniszterelnök
nemzetbiztonságért felelős helyettese a Kormány
 1. bűncselekmények megelőzéséért,
 2. büntetés-végrehajtásért,
 3. e-közigazgatásért,
 4. élet és vagyonbiztonság védelméért,
 5. határrendészetért,
 6. helyi önkormányzatokért,
 7. idegenrendészetért és menekültügyért,
 8. katasztrófák elleni védekezésért,
 9. közbiztonságért,
10. közfoglalkoztatásért,
11. közigazgatási informatika infrastrukturális megvalósíthatóságának biztosításáért,
12. köziratok kezelésének szakmai irányításáért,
13. közlekedésrendészetért,
14. közszolgálati életpálya kidolgozásáért,
15. közterület-felügyelet szabályozásáért,
16. külföldiek társadalmi beilleszkedésének elősegítéséért,
17. külföldre utazás szabályozásáért,
18. minősített adatok védelmének szakmai felügyeletéért,
19. polgári nemzetbiztonsági szolgálatok irányításáért,
20. rendészetért,
21. szabálysértési szabályozásért,
22. személyiadat- és lakcímnyilvántartásért,
23. terrorizmus elleni küzdelemért,
24. településüzemeltetésért, kéményseprő-ipari tevékenységért,
25. vízgazdálkodásért,
26. vízügyi igazgatási szervek irányításáért,
27. vízvédelemért
felelős tagja.
(2) A miniszter vezeti a Nemzetbiztonsági Kabinet üléseit.
41. § (1) A Kormány a minisztert jelöli ki
 1. a polgárok személyi adatainak és lakcímének nyilvántartásáról szóló 1992. évi LXVI. törvény szerinti polgárok
személyi adatainak és lakcímének nyilvántartását kezelő szervként;
 2. a  polgárok személyi adatainak és lakcímének nyilvántartásáról szóló 1992.  évi LXVI.  törvény szerinti
személyazonosság igazolására alkalmas hatósági igazolványok nyilvántartását vezető szervként;
 3. a bűnügyi nyilvántartási rendszerről, az Európai Unió tagállamainak bíróságai által magyar állampolgárokkal
szemben hozott ítéletek nyilvántartásáról, valamint a  bűnügyi és rendészeti biometrikus adatok
nyilvántartásáról szóló 2009. évi XLVII. törvény szerinti bűnügyi nyilvántartó szervként;
4. az  egyéni vállalkozóról és az  egyéni cégről szóló 2009.  évi CXV.  törvény 39.  § (1)  bekezdése szerinti
nyilvántartást vezető szervként;
5. az anyakönyvi eljárásról szóló 2010. évi I. törvény szerinti nyilvántartó szervként;
 6. a  szabálysértésekről, a  szabálysértési eljárásról és a  szabálysértési nyilvántartási rendszerről szóló 2012.  évi
II. törvény szerinti szabálysértési nyilvántartás tekintetében az adatkezelői feladatokat ellátó szervként;
 7. az  egységes elektronikuskártya-kibocsátási keretrendszerről szóló 2014.  évi LXXXIII.  törvény szerinti
működtetőként;
 8. a törvénnyel kihirdetett nemzetközi szerződések alapján kiállításra kerülő közokiratok kiadásáért és a kiadott
közokiratok nyilvántartásáért felelős szervként;
 9. a közúti közlekedési nyilvántartásról szóló 1999. évi LXXXIV.  törvény szerinti közúti közlekedési nyilvántartó
szervként;
10. a  közúti közlekedési előéleti pontrendszerről szóló 2000.  évi CXXVIII.  törvény szerinti közlekedési előéleti
pontrendszert nyilvántartó szervként;
11. a  kötelező gépjármű-felelősségbiztosításról szóló 2009.  évi LXII.  törvény szerinti kötvénynyilvántartó
szervként;
12. a  közúti közlekedési nyilvántartás tekintetében az  Európai Unió rendszereivel (EUCARIS, RESPER) való
információcserét lebonyolító nemzeti kapcsolattartó pontként;
13. részvételre az  Európai Unió intézményei tagállami kormányzati részvétellel működő döntés-előkészítő
tevékenységében és a szakmai feladatait érintő tagállami képviselet ellátására;
14. a  közúti közlekedési nyilvántartásról szóló 1999.  évi LXXXIV.  törvény szerinti közlekedési igazgatási
hatóságként az  okmánytárból és az  eredetiségvizsgálati nyilvántartásból történő, a  Kormány által
rendeletben kijelölt szerveknek eseti jellegű egyedi adatszolgáltatás tekintetében;
15. a  mozgásában korlátozott személy parkolási igazolványáról szóló 218/2003. (XII. 11.) Korm. rendeletben
meghatározott parkolási igazolványok kiadásával, cseréjével és pótlásával kapcsolatos, továbbá a  közúti
közlekedési igazgatási feladatokról, a  közúti közlekedési okmányok kiadásáról és visszavonásáról szóló
326/2011. (XII. 28.) Korm. rendeletben meghatározott, általánostól nem eltérő illetékességgel meghatározott
közlekedési igazgatási feladatok ellátására;
16. a  személyazonosító jel helyébe lépő azonosítási módokról és az  azonosító kódok használatáról szóló
1996. évi XX. törvény szerinti összerendelési nyilvántartást vezető szervként;
17. az arcképelemzési nyilvántartásról és az arcképelemző rendszerről szóló 2015. évi CLXXXVIII. törvény szerinti
központi szervként.
(2) A  miniszter a  kezelésében lévő nyilvántartások tekintetében ellátja az  Európai Unió rendszereivel való
információcserét lebonyolító nemzeti kapcsolattartó pont (EUCARIS, RESPER), illetve központi hatóság (ECRIS)
hatáskörébe utalt, a  publikus kulcsú információs rendszer (PKI) koordinátor, az  úti okmányok szenzitív adatainak
vizsgálatához kapcsolódó (SPOC) rendszer, valamint a  Schengeni Információs Rendszer (SIS II) keretében
megvalósuló információcserével kapcsolatos, külön jogszabályban meghatározott feladatait, valamint
a  foglalkoztatás mobilitás- és álláskeresés-hatékonyságát növelő egységes adatcserét biztosító (EURES) portál
működtetését és fejlesztését.
42. § (1) A  miniszter a  büntetés-végrehajtásért való felelőssége keretében előkészíti a  büntetés-végrehajtási szervezet
jogállására és működésére vonatkozó jogszabályokat.
(2) A miniszter megszervezi és irányítja a büntetés-végrehajtással összefüggő pártfogó felügyelői tevékenységet.
43. § (1) A  miniszter az  e-közigazgatásért való felelőssége keretében meghatározza az  e-közigazgatás általános elveit,
előkészíti az e-közigazgatásra vonatkozó jogszabályokat.
(2) A miniszter az e-közigazgatásért való felelőssége keretében
a) kialakítja az egységes közigazgatási informatikai fejlesztési és szolgáltatási kormányzati politikát,
b) gondoskodik az  e-közigazgatás általános elveinek megfelelően a  közigazgatási hatósági eljárások
vonatkozásában az  elektronikus ügyintézésre vonatkozó jogszabályok előkészítéséhez szükséges szakmai
irányok meghatározásáról,
c) megköti a közigazgatási informatika infrastrukturális eszközrendszerének fejlesztését érintő szerződéseket,
d) felügyeli a  kormányzati célú hírközlési szolgáltatót, a  központi elektronikus szolgáltató rendszer
működtetőjét, valamint az  Egységes Digitális Rádiótávközlő Rendszer, a  Zártcélú Rendészeti Hálózat,
a Köznet, a K-600/KTIR Hírközlési és Informatikai Rendszer működését, valamint e hálózatok infrastrukturális
alapját biztosító szervezetek tevékenységét,
e) közreműködik a  védelemszervezés közigazgatási szerveket érintő informatikai feladatainak tervezésében,
végrehajtásában,
f ) ellátja az  összkormányzati szintű közigazgatási informatikai alkalmazásokkal és nyilvántartások
összehangolásával összefüggő igazgatásszervezési feladatokat,
g) az elektronikus kormányzati stratégiai célokhoz és az  infokommunikációs infrastruktúrához történő
illeszkedés szempontjának vizsgálatával jóváhagyja az  egyes kormányzati informatikai beszerzések és
beruházások megvalósításához szükséges közbeszerzésekre irányuló előterjesztéseket, valamint ellenőrizheti
a beruházás végrehajtását,
h) ellátja az  Európai Unió tagállamainak az  elektronikus azonosítás területén történő együttműködésével
kapcsolatos rendelkezésekről szóló kormányrendelet szerinti tagállami kapcsolattartási pont feladatait.
(3) A  miniszter – jogszabályban meghatározott kivétellel – a  NISZ Nemzeti Infokommunikációs Szolgáltató Zrt.
útján központosított informatikai és telekommunikációs szolgáltatásokat nyújt, gondoskodik az  igénybevevők
informatikai és telekommunikációs eszközökkel történő ellátásáról és az ilyen eszközök működtetéséről.
44. § A miniszter a  határrendészetért való felelőssége keretében előkészíti az  államhatár őrizetére és a  határforgalom
ellenőrzésére vonatkozó jogszabályokat.
45. § (1) A  miniszter a  helyi önkormányzatokért való felelőssége keretében – jogszabályban meghatározott tárgykörben
az  e  rendelet szerinti miniszterrel együttműködve – előkészíti a  helyi önkormányzatokra, a  helyi önkormányzatok
tulajdonára és vagyonára, a  helyi önkormányzatok adósságrendezésére és a  helyi önkormányzati képviselők és
polgármesterek jogállására vonatkozó jogszabályokat.
(2) A miniszter a helyi önkormányzatokért való felelőssége keretében
a) összehangolja a helyi önkormányzatok és a nemzetiségi önkormányzatok működésével összefüggő tervezés
és gazdálkodás kormányzati feladatait, a  helyi önkormányzatok feladat- és hatáskörének ellátásához
szükséges feltételek vizsgálatát,
b) működteti a helyi önkormányzati vagyonkatasztert,
c) közreműködik a központi költségvetésnek a helyi önkormányzatok támogatásai fejezetében meghatározott
támogatások körének, finanszírozásának és elszámolási rendjének kialakításában, az  ezt elősegítő
információs rendszer működtetésében, valamint az ilyen támogatások nyújtásában,
d) közreműködik a  helyi önkormányzatok és a  helyi önkormányzati költségvetési szervek számviteli és
az államháztartási mérlegrendszerbe illeszkedő pénzügyi információs rendszerének működtetésében,
e) közreműködik az  ágazati és térségi fejlesztési programok helyi önkormányzatokat érintő részének
kidolgozásában,
f ) kialakítja az önkormányzati érdekszövetségekkel való kapcsolattartás és egyeztetés rendjét,
g) az önkormányzati érdekszövetségek javaslatának kikérését követően a  24.  § (2)  bekezdés c)  pontjának
figyelembevételével kijelöli az  Európa Tanács Helyi és Regionális Önkormányzatok Kongresszusa magyar
delegációjának tagjait.
46. § A miniszter az idegenrendészetért és menekültügyért való felelőssége keretében előkészíti
a) a külföldiek beutazására és tartózkodására, az idegenrendészeti hatóság működésére,
b) a szabad mozgás és tartózkodás jogával rendelkező személyek magyarországi tartózkodására,
c) a menekültek jogállására, a menekültügyi eljárásra és a menekültügyi hatóság működésére
vonatkozó jogszabályokat.
47. § (1) A miniszter a katasztrófák elleni védekezésért való felelőssége keretében előkészíti
a) a katasztrófavédelemre, a katasztrófák elleni védekezés irányítási rendszerére,
b) a polgári védelem feladataira, szervezetére, működésére, az  állampolgárok és szervezetek polgári védelmi
kötelezettségére,
c) a tűz elleni védekezéssel kapcsolatos feladatokra,
d) az ipari balesetek megelőzésére és elhárítására, valamint az  országhatáron túli hatással járó ipari balesetek
nemzetközi értesítési és kölcsönös segítségnyújtási rendszerére,
e) – a honvédelmi szempontból létfontosságú rendszerelemek kivételével – a létfontosságú rendszerelemekkel
kapcsolatos feladatokra
vonatkozó jogszabályokat. (2) A miniszter a katasztrófák elleni védekezésért való felelőssége keretében
a) ellátja a hazai és a nemzetközi polgári válságkezelésből, katasztrófavédelmi feladatokból fakadó kormányzati
és koordinációs feladatokat,
b) biztosítja a  RODOS valósidejű nukleárisbaleset-elhárítási döntéstámogató rendszer, valamint a  Nemzetközi
Radiológiai Adatcsere Központ működési feltételeit,
c) ellátja a NATO Felsőszintű Polgári Veszélyhelyzet Tervezési Bizottságának szerveivel való kapcsolattartást,
d) irányítja a  védelmi igazgatás – feladat- és hatáskörébe tartozó – egyes feladatainak ellátásában részt vevő
szervek értesítésével összefüggő tevékenységeket,
e) gondoskodik a földtani veszélyhelyzet megelőzésével és elhárításával kapcsolatos feladatok ellátásáról.
48. § (1) A  miniszter a  közfoglalkoztatásért való felelőssége keretében előkészíti a  közfoglalkoztatási jogviszonyra,
a  közfoglalkoztatás szervezésére, a  közfoglalkoztatási nyilvántartásra és a  közfoglalkoztatással összefüggő
jogsértések szankcionálására vonatkozó jogszabályokat.
(2) A miniszter a közfoglalkoztatásért való felelőssége keretében
a) kidolgozza a Kormány közfoglalkoztatási politikáját, gondoskodik annak érvényesítéséről és végrehajtásáról,
b) ellátja a közfoglalkoztatásban részt vevő személyek képzésével kapcsolatos feladatokat,
c) megszervezi és az állami foglalkoztatási szervként eljáró fővárosi és megyei kormányhivatal, valamint járási
(fővárosi kerületi) hivatal közreműködésével működteti a  közfoglalkoztatás rendszerét, meghatározza
a közfoglalkoztatás eszközrendszerét, elemzi és ellenőrzi annak működését, a közfoglalkoztatás tekintetében
szakmai irányító miniszteri jogokat gyakorol a fővárosi és megyei kormányhivatal tevékenysége felett.
49. § (1) A  miniszter a  köziratok kezelésének szakmai irányításáért való felelőssége keretében előkészíti a  köziratok
kezelésére vonatkozó jogszabályokat.
(2) A miniszter a köziratok kezelésének szakmai irányításáért való felelőssége keretében
a) ellenőrzi az iratkezelési szabályzatban foglaltak végrehajtását a központi államigazgatási szerveknél,
b) a közlevéltárak ellenőrzési tapasztalatait is felhasználva évente értékeli a  közfeladatot ellátó szervek
iratkezelésének helyzetét, az elektronikus iratkezelésre történő áttérés tapasztalatait,
c) évente részletes szakmai tájékoztatót készít a közfeladatot ellátó szervek részére, az interneten a nyilvánosság
részére folyamatos tájékoztatást nyújt az egységes iratkezelés gyakorlati végrehajtásának tapasztalatairól,
d) az elektronikus iratkezelés egységes bevezetéséhez szükséges informatikai feltételrendszer megteremtése
érdekében folyamatosan gyűjti, rendszerezi és elemzi a  közfeladatot ellátó szervek iratkezelésének
informatikai feltételrendszerére, infrastruktúrájára vonatkozó adatokat, valamint kidolgozza az  elektronikus
iratkezelés egységes bevezetéséhez kapcsolódó koncepciókat.
50. § A miniszter a  közlekedésrendészetért való felelőssége keretében előkészíti a  közlekedésrendészetre vonatkozó
jogszabályokat.
51. § A miniszter a közszolgálati életpálya kidolgozásáért való felelőssége keretében – a közigazgatási minőségpolitikáért
és személyzetpolitikáért felelős miniszter közreműködésével –
a) előkészíti a  közszolgálati tisztviselők kiválasztási, képesítési, képzési, továbbképzési, minősítési,
teljesítményértékelési, előmeneteli, illetmény- és felelősségi rendszereivel kapcsolatos szakmai koncepciót,
b) kidolgozza a személyügy területén kiadásra kerülő módszertani útmutatókat,
c) gondoskodik a  kormánytisztviselők és vezetők teljesítményértékeléséről, továbbképzéséről és a  vezetői
utánpótlásképzésről. 52. § A miniszter a  közterület-felügyelet szabályozásáért való felelőssége keretében előkészíti a  közterület-felügyeletre
vonatkozó jogszabályokat.
53. § A miniszter a  külföldre utazás szabályozásáért való felelőssége keretében előkészíti a  magyar állampolgárok
külföldre utazására és az útlevélre vonatkozó jogszabályokat.
54. § A miniszter a  minősített adatok védelmének szakmai felügyeletéért való felelőssége keretében előkészíti
a minősített adat védelmére, a minősített adat védelmének hatósági felügyeletére, a minősített adatok kezelésének
hatósági engedélyezésére és felügyeletére, valamint a  nemzeti iparbiztonsági hatósági feladatok ellátására
vonatkozó jogszabályokat.
55. § A miniszter a  polgári nemzetbiztonsági szolgálatok irányításáért való felelőssége keretében előkészíti – a  polgári
hírszerzési tevékenység irányítására vonatkozó szabályok kivételével – a  polgári nemzetbiztonsági szolgálatokra
vonatkozó jogszabályokat.
56. § (1) A miniszter a rendészetért való felelőssége keretében előkészíti
a) a rendőrségre,
b) a rendvédelmi feladatokat ellátó szervek hivatásos állományának tagjaira,
c) a személy és vagyonvédelemre, a magánnyomozásra
vonatkozó jogszabályokat.
(2) A miniszter a rendészetért való felelőssége keretében összehangolja a korrupcióellenes tevékenységgel kapcsolatos
kormányzati feladatokat, és irányítja a  korrupcióellenes kormányzati tevékenységben és összehangolásában
közreműködő szervet.
57. § A miniszter a  szabálysértési szabályozásért való felelőssége keretében előkészíti a  szabálysértési eljárásra és
a szabálysértésekre vonatkozó jogszabályokat.
58. § A miniszter a  személyiadat- és lakcímnyilvántartásért való felelőssége keretében előkészíti a  személyi adatok és
a lakcím nyilvántartására, a személyazonosító igazolványra, a személyazonosító jel helyébe lépő azonosító módokra
vonatkozó jogszabályokat.
59. § A miniszter a  terrorizmus elleni küzdelemért való felelőssége keretében ellátja a  terrorizmus elleni fellépéssel
kapcsolatos nemzetközi kötelezettségek hazai végrehajtásának koordinációját.
60. § A miniszter a  településüzemeltetésért és kéményseprő-ipari tevékenységért való felelőssége keretében előkészíti
a temetkezési közszolgáltatásra és a kéményseprő-ipari tevékenység ellátására vonatkozó jogszabályokat.
61. § A miniszter a vízgazdálkodásért való felelőssége keretében előkészíti
a) a vízgazdálkodásra,
b) a vízügyi hatósági eljárásra,
c) a vizek hasznosítását, védelmét és kártételeinek elhárítását szolgáló tevékenységekre és létesítményekre
vonatkozó általános szabályokra,
d) a vízügyi sajátos építményfajtákra vonatkozó szabályokra,
e) az ár- és belvízvédekezésre, ideértve az árvízi biztonság növelését is,
f ) a nagyvízi meder és a parti sáv hasznosítására és kezelésének rendjére,
g) a mezőgazdasági célú vízszolgáltatásra,
h) a vízgazdálkodási társulatokra,
i) a vízminőségi kárelhárításra,
j) a vizek mennyiségi védelmét szolgáló gazdasági szabályozó eszközökre,
k) a vízbázisok, a távlati vízbázisok, valamint az ivóvízellátást szolgáló vízilétesítmények védelmére,
l) a települési szennyvízelvezetésre,
m) a víziközmű-szolgáltatás gazdálkodói tevékenységen kívüli szabályozására
vonatkozó jogszabályokat.
62. § A miniszter a vízügyi igazgatási szervek irányításáért való felelőssége keretében
a) végzi az ár- és belvízvédekezés országos irányításával kapcsolatos feladatokat,
b) végzi a vízrajzi tevékenység ellátásának az irányítását,
c) végzi a vízminőségi kárelhárítás végrehajtásának az irányítását,
d) irányítja az  integrált folyógazdálkodási feladatok végzését a  vízgyűjtő-gazdálkodás keretein belül, valamint
– a közlekedésért felelős miniszterrel együttműködve – gondoskodik a hajóút-kitűzési és a víziút-fenntartási
tevékenységekről,
e) ellátja a vízgazdálkodási társulatokkal kapcsolatos szakmai feladatokat,
f ) gondoskodik a  természetes nagy tavakon, többcélú tározókon a vízügyi intézkedési tervek végrehajtásáról,
meghatározza a part-, meder- és vízszintszabályozási feladatokat, a partvonal-szabályozási feladatokat,
g) irányítja a lokalizációs tervek korszerűsítését, a lokalizációs fejlesztéseket,
h) gondoskodik a  folyók, tavak állapotrögzítésének felméréséről, a  folyó- és víziút-kataszterek kidolgozásáról,
a folyók hosszú távú hasznosíthatósága feltételei felméréséről,
i) gondoskodik a vízgazdálkodási rendszerek és védművek fenntartásáról, üzemeltetéséről és a rekonstrukciós
feladatokról,
j) gondoskodik a vízgazdálkodási fejlesztések eredményeként megvalósult állami létesítmények fenntartásáról
és a szükséges források biztosításáról,
k) irányítja az  ivóvízbázis-védelmi célprogramot, felügyeli az  ivóvízminőség-javító programmal kapcsolatos
feladatokat,
l) ellátja a  nemzeti települési szennyvízelvezetési és -tisztítási megvalósítási programhoz kapcsolódó
feladatokat,
m) ellátja az országhatárokon átterjedő vízszennyezésekkel kapcsolatos feladatokat, gondoskodik a többoldalú
nemzetközi együttműködések vízgazdálkodási feladatainak végrehajtásáról, az  Európai Unióval történő
együttműködés feltételeinek biztosításáról,
n) gondoskodik a szomszédos országokkal létesített vízgazdálkodási egyezmények végrehajtásáról.
63. § A miniszter a vízvédelemért való felelőssége keretében
a) előkészíti a  felszíni vizek védelmére, a  felszín alatti vizek védelmére, a  vizek mezőgazdasági eredetű
nitrátszennyezéssel szembeni védelmére, a  települési szennyvíztisztítás szempontjából érzékeny felszíni
vizek és vízgyűjtőterületük kijelölésére, valamint a  vizek minőségi védelmét szolgáló gazdasági szabályozó
eszközökre vonatkozó jogszabályokat,
b) közreműködik a vizet mint környezeti elemet érintő környezetvédelmi szabályozás előkészítésében és annak
végrehajtásában,
c) irányítja a  vízvédelemmel kapcsolatos két- és többoldalú nemzetközi egyezményekből eredő feladatok
végrehajtását.
6. A pénzügyminiszter feladat- és hatásköre 64. § (1) A  pénzügyminiszter (ezen alcím alkalmazásában a  továbbiakban: miniszter) mint a  miniszterelnök
gazdaságpolitikáért felelős helyettese a Kormány
 1. adópolitikáért,
 2. államháztartásért,
 3. egészségbiztosítási járulékfizetés szabályozásáért,
 4. foglalkoztatáspolitikáért,
 5. gazdaságpolitikáért,
 6. gazdaságpolitika makrogazdasági szabályozásáért,
 7. lakásgazdálkodásért és lakáspolitikáért,
 8. nemzetközi pénzügyi kapcsolatokért,
 9. nyugdíjjárulék- és nyugdíjbiztosításijárulék-fizetés szabályozásáért,
10. pénz-, tőke- és biztosítási piac szabályozásáért,
11. számviteli szabályozásért,
12. társadalmi párbeszédért,
13. területfejlesztés stratégiai tervezéséért
felelős tagja.
(2) A miniszter vezeti a Gazdasági Kabinet üléseit.
65. § A Kormány
a) a  számvitelről szóló törvény szerinti könyvviteli szolgáltatást végzők nyilvántartásba vételét végző
szervezetként, valamint a  könyvviteli szolgáltatást végzők tekintetében a  szolgáltatási tevékenység
megkezdésének és folytatásának általános szabályairól szóló 2009.  évi LXXVI.  törvény szerinti szolgáltatás
felügyeletét ellátó hatóságként,
b) az  adózás rendjéről szóló törvény szerinti adótanácsadók, adószakértők és okleveles adószakértők
nyilvántartását végző szervezetként,
c) a  Magyar Könyvvizsgálói Kamaráról, a  könyvvizsgálói tevékenységről, valamint a  könyvvizsgálói
közfelügyeletről szóló törvény szerinti könyvvizsgálói közfelügyeleti feladatokat ellátó szervezetként,
d) az  uniós vámjog végrehajtásáról szóló törvény szerinti, a  vámjogi szakértői hatósági képzést lebonyolító
képző szervek, a vámjogi szakértői hatósági vizsgán közreműködő vizsgabiztosok, valamint a vámtanácsadók
és a vámügynökök nyilvántartását végző szervezetként
a minisztert jelöli ki. 66. § A Kormány a Nemzeti Adó- és Vámhivatal vezetője feladat- és hatáskörének gyakorlójaként a miniszter által vezetett
minisztérium Nemzeti Adó- és Vámhivatal vezetéséért felelős államtitkárát jelöli ki.
67. § (1) A  miniszter az  adópolitikáért való felelőssége keretében előkészíti az  államháztartás alrendszereit illető befizetési
kötelezettségekre, az  adózás rendjére, a  vámjog és vámeljárás szabályozására, valamint a  Nemzeti Adó- és
Vámhivatalra vonatkozó jogszabályokat.
(2) A miniszter az adópolitikáért való felelőssége keretében
a) felügyeli az  államháztartás központi alrendszerét megillető fizetési kötelezettségek beszedését, folyósítását
és ellenőrzését, valamint az ezekkel kapcsolatos adatszolgáltatásokat,
b) koordinálja az  adóigazgatás szervezeti rendszere egyes elemeinek együttműködését, meghatározza
a Nemzeti Adó- és Vámhivatal feladatai teljesítésének éves követelményeit,
c) felelős az  Európai Unió tagállamai között a  vámunióval kapcsolatos feladatok végrehajtásáért, és irányítja
a  nemzetközi szabadkereskedelmi és integrációs feladatokból az  adó- és a  vámigazgatásra háruló
együttműködési kötelezettségek végrehajtását,
d) gondoskodik az adótanácsadók, adószakértők, okleveles adószakértők nyilvántartásának vezetéséről,
e) gondoskodik a vámjogi szakértői hatósági képzést lebonyolító képző szervek, a vámjogi szakértői hatósági
vizsgán közreműködő vizsgabiztosok, valamint a  vámtanácsadók és a  vámügynökök nyilvántartásának
vezetéséről.
68. § (1) A miniszter az államháztartásért való felelőssége keretében előkészíti az államháztartásra, a központi költségvetésre
és annak végrehajtására, a  helyi önkormányzatok és a  nemzetiségi önkormányzatok gazdálkodására, a  részükre
nyújtandó támogatásokra, az  államháztartási belső ellenőrzési rendszerekre, a  gazdasági stabilitás alapvető
szabályaira, valamint a  társadalmi szervezetek gazdálkodási rendjére vonatkozó jogszabályokat, és közreműködik
valamennyi, a közpénzügyeket érintő szabályozás kialakításában.
(2) A miniszter az államháztartásért való felelőssége keretében
a) gondoskodik az állami pénzügyi intézkedéseknek és a költségvetési javaslatnak a monetáris politikával való
összehangolásáról,
b) felel a  részletes tervezési módszertan kialakításáért, a  kormányzaton belüli költségvetési koordinációért,
az  államháztartás alrendszerei tekintetében a  fiskális fegyelem fenntartásáért, a  központi költségvetésről
szóló törvénynek való megfelelés biztosításáért, a  költségvetési kiadási fegyelem érvényesítéséért és
a központi költségvetési fejezetek költségvetési kapcsolataiból eredő feladatok ellátásáért,
c) gondoskodik az államháztartási mérlegrendszerek összeállításáról, az intézményi gazdálkodás felügyeletéről
és szabályozásáról,
d) javaslatot tesz az államháztartás finanszírozási politikájára, a helyi önkormányzatok költségvetési szabályozási
rendszerére, a saját és átengedett bevételek, a helyi önkormányzatokat megillető költségvetési támogatások
szabályaira és mértékére, valamint a  helyi önkormányzatok esélyegyenlőségét biztosító kiegyenlítő
mechanizmusokra, részt vesz az ilyen támogatások nyújtásában,
e) gondoskodik a  tevékenységi körébe tartozó feladatokkal összefüggő statisztikai információs rendszer
kialakításáról, működtetéséről és fejlesztéséről, az  Európai Unió által előírt statisztikai adatszolgáltatásról,
annak ellenőrizhetőségéről,
f ) Magyarország az Európai Unióval kapcsolatos pénzügyi kapcsolatai keretében
fa) kialakítja az Európai Unió költségvetése tekintetében képviselendő álláspontot,
fb) gondoskodik az  Európai Unió költségvetését illető saját források kiszámításáról, befizetéséről,
nyilvántartásáról,
fc) közreműködik az európai uniós és nemzetközi támogatások felhasználásához kapcsolódó javaslatok
kidolgozásában, illetve a  kohéziós politika területén a  pénzügyi lebonyolítási, számviteli és
ellenőrzési rendszerek vonatkozásában kidolgozza azokat,
g) koordinálja és harmonizálja az  államháztartási belső kontroll rendszerek működtetésével, fejlesztésével,
harmonizációjával és koordinációjával kapcsolatos feladatokat,
h) ellátja az Európai Unió közös agrárpolitikája I. és II. pilléréhez kapcsolódó kifizetések végrehajtását.
69. § A miniszter az  egészségbiztosítási járulékfizetés szabályozásáért való felelőssége keretében
–  az  egészségbiztosításért felelős miniszterrel együttműködve – előkészíti az  egészségbiztosítás természetbeni
és pénzbeli szolgáltatásainak fedezetére szolgáló befizetési kötelezettségekre és az  egészségügyi hozzájárulásra
vonatkozó jogszabályokat.
70. § (1) A miniszter a foglalkoztatáspolitikáért való felelőssége keretében előkészíti
a) – a  mezőgazdasági foglalkoztatás tekintetében az  agrárpolitikáért felelős miniszter együttműködésével –
a munkaviszonyra, a közalkalmazotti jogviszonyra,
b) a bérpolitika kialakítására, a  munkáltató fizetésképtelensége esetén igénybe vehető
bérgarancia-támogatásra,
c) – az  alacsony iskolai végzettségűek foglalkoztatásának elősegítése tekintetében a  társadalmi felzárkózásért
felelős miniszterrel együttműködve – a  foglalkoztatás elősegítésére – ide nem értve a közfoglalkoztatást és
a foglalkoztatási rehabilitációt – és az álláskeresők támogatására,
d) a munkaügyi kapcsolatokra,
e) a külföldiek magyarországi foglalkoztatásának engedélyezésére,
f ) a munkaügyi ellenőrzésre és az egészséget nem veszélyeztető és biztonságos munkavégzés szabályaira
vonatkozó jogszabályokat.
(2) A  miniszter a  foglalkoztatáspolitikáért való felelőssége keretében – a  közfoglalkoztatás és a  foglalkoztatási
rehabilitáció kivételével –
a) kidolgozza a  Kormány foglalkoztatáspolitikai, valamint – a  Kormány feladatkörében érintett tagjával
együttműködve – életszínvonal- és térségi kohéziós politikai koncepcióját és érvényesíti azokat egyéb
kormányzati koncepciók és programok kialakításánál,
b) ellátja a foglalkoztatáspolitika koordinációjával kapcsolatos feladatokat,
c) meghatározza a  foglalkoztatáspolitika és az  álláskeresők ellátásának eszközrendszerét, a  munkaerőpiaci
szolgáltatások szabályait és irányítja a munka-, pálya-, álláskeresési, foglalkoztatási tanácsadással kapcsolatos
feladatokat, elemzi és ellenőrzi azok működését,
d) programokat dolgoz ki a  munkaerőpiacon hátrányos helyzetben lévők foglalkoztatására, a  foglalkoztatási
válsághelyzetekből adódó kedvezőtlen munkaerőpiaci hatások csökkentésére és – a  szociál- és
nyugdíjpolitikáért felelős miniszterrel együttműködve – az atipikus foglalkoztatás bővítésére,
e) figyelemmel kíséri a  foglalkoztatási folyamatokat, elkészíti a  munkaerő-keresletre és -kínálatra vonatkozó
prognózisokat,
f ) felelős a bérpolitikáért, ennek keretében
fa) kidolgozza a  kormányzati bérpolitikára vonatkozó javaslatokat, és – a  Kormány feladatkörében
érintett tagjával együttműködve – előterjeszti a  Kormánynak a  költségvetési intézményi szféra
illetményrendszereinek összehangolt alakítására vonatkozó javaslatokat,
fb) értékeli a szektorok, ágazatok, szakmák kereseti viszonyait,
fc) koordinálja a  versenyszféra keresetalakulásának befolyásolását célzó, érdekegyeztetéssel
kapcsolatos kormányzati feladatokat, és kidolgozza az  érdekegyeztető tárgyalásokon
a  versenyszféra keresetalakulására és a  kötelező legkisebb munkabér meghatározására vonatkozó
kormányzati tárgyalási pozíciókat,
g) felelős a munkavédelemért, ennek keretében
ga) irányítja a munkavédelem országos programjának végrehajtását,
gb) meghatározza az  egészséget nem veszélyeztető és biztonságos munkavégzést biztosító
szabályokat, ideértve a  munkahelyek, a  munkaeszközök, az  egyéni védőeszközök,
a munkakörülményi tényezők és a munkaalkalmasság követelményeit, és
gc) összehangolja az  egészséget nem veszélyeztető és biztonságos munkavégzés feltételeinek
megteremtésében közreműködő szervek tevékenységét,
h) részt vesz a Kormány elosztás- és jövedelempolitikai koncepciójának kialakításában,
i) képviseli a Kormányt a Nemzetközi Munkaügyi Szervezetben.
71. § A miniszter a gazdaságpolitikáért és a gazdaságpolitika makrogazdasági szabályozásáért való felelőssége keretében
a) javaslatot készít a  Kormány gazdaságpolitikai céljaira, a  gazdaságpolitikai programok végrehajtására,
a lemaradó térségek gazdasági felzárkóztatására és az ezek megvalósításához szükséges eszközökre,
b) előrejelzéseket készít a makrogazdasági folyamatok alakulásáról, és azokról a Kormányt tájékoztatja,
c) folyamatosan figyelemmel kíséri és elemzi a  gazdasági folyamatokat, a  gazdaságpolitikai programok
végrehajtására javasolt intézkedések gazdasági hatásait, és azokról a Kormányt tájékoztatja,
d) gondoskodik a versenyképesség feltételeinek megteremtéséről.
72. § (1) A  miniszter a  lakásgazdálkodásért és lakáspolitikáért való felelőssége keretében előkészíti a  lakásügyre,
a lakásszövetkezetre, a lakásokra és az állami lakáscélú támogatásokra vonatkozó jogszabályokat.
(2) A  miniszter a  lakásgazdálkodásért és lakáspolitikáért való felelőssége keretében végrehajtja a  Kormány általános
politikájában meghatározott lakáspolitikai feladatok megvalósításával kapcsolatos intézkedéseket.
(3) A  miniszter a  lakásgazdálkodásért és lakáspolitikáért való felelőssége keretében együttműködik az  igazságügyért
felelős miniszterrel a társasházakra vonatkozó jogszabályok előkészítése során.
73. § A miniszter a nemzetközi pénzügyi kapcsolatokért való felelőssége keretében
a) ellátja a nemzetközi vagyonjogi egyezményekkel kapcsolatos feladatokat, részt vesz a nemzetközi fejlesztési
együttműködési, segélyezési politika elveinek kidolgozásában és pénzügyi végrehajtásában,
b) kidolgozza a  külföldi hitelfelvételi politikát, a  kormányhitelnyújtás, az  exporthitel-biztosítás és -hitelezés
irányelveit, valamint szabályozását,
c) kidolgozza a központi költségvetés külföldi követelései leépítésének elveit,
d) ellátja a  nemzetközi pénzügyi intézményekhez kapcsolódó tagságból, illetve nemzetközi pénzügyi
intézményi együttműködésből fakadó feladatokat, kezdeményezi az  e  szervezetekkel kötendő
megállapodások előkészítését,
e) koordinálja a Gazdasági Együttműködési és Fejlesztési Szervezetben folytatott kormányzati tevékenységet,
f ) javaslatot tesz a  Gazdasági Együttműködési és Fejlesztési Szervezet melletti Magyar Állandó Képviseletet
vezető nagykövet kinevezésére és felmentésére. 74. § A miniszter a  nyugdíjjárulék- és nyugdíjbiztosításijárulék-fizetés szabályozásáért való felelőssége keretében
előkészíti
a) – a  szociál- és nyugdíjpolitikáért felelős miniszterrel együttműködve – a  társadalombiztosítási nyugellátás
fedezetére szolgáló befizetési kötelezettségekre, a magánnyugdíjpénztárakra,
b) az önkéntes nyugdíjpénztárakra, a foglalkoztatói nyugdíjszolgáltató intézményekre, az önkéntes egészség- és
önsegélyező pénztárakra
vonatkozó jogszabályokat. 75. § (1) A miniszter a pénz-, tőke- és biztosítási piac szabályozásáért való felelőssége keretében előkészíti a pénz-, tőke- és
biztosítási piacokra, az e piacokon működő piaci szereplőkre, illetve e piacok állami felügyeletére, a pénzmosás és
a terrorizmus finanszírozása megelőzésére és megakadályozására vonatkozó jogszabályokat.
(2) A  miniszter a  pénz-, tőke- és biztosítási piac szabályozásáért való felelőssége keretében koordinálja a  pénzmosás
és a  terrorizmus finanszírozása megelőzésével és megakadályozásával kapcsolatos hazai és nemzetközi szakmai
kommunikációt.
76. § (1) A  miniszter a  számviteli szabályozásért való felelőssége keretében előkészíti a  beszámoló készítésére és
a  könyvvezetésre, a  Magyar Könyvvizsgálói Kamarára, a  könyvvizsgálói tevékenységre, valamint a  könyvvizsgálói
közfelügyeletre vonatkozó jogszabályokat.
(2) A miniszter a számviteli szabályozásért való felelőssége keretében gondoskodik a könyvviteli szolgáltatást végzők
nyilvántartásának vezetéséről és ellátja a könyvvizsgálói közfelügyelethez kapcsolódó állami feladatokat.
77. § A miniszter a társadalmi párbeszédért való felelőssége keretében
a) összehangolja – a  makroszintű társadalmi párbeszéd vonatkozásában – a  kormányzati szervek
érdekegyeztetéssel kapcsolatos tevékenységét,
b) részt vesz a  gazdasági, munkaügyi, foglalkoztatási, szakképzési, munkavédelmi, valamint fogyasztóvédelmi
érdekegyeztetésben, továbbá ellátja a  Kormány képviseletét a  feladatköréhez tartozó érdekegyeztető
testületekben, és figyelemmel kíséri az érdekegyeztetésben létrejött megállapodások végrehajtását,
c) figyelemmel kíséri a  munkaügyi kapcsolatok és az  érdekegyeztetés folyamatait, a  munkaügyi viták és
konfliktusok feloldásának rendjét, és javaslatot dolgoz ki az  érdekegyeztetés és a  társadalmi párbeszéd
intézmény- és fórumrendszerének továbbfejlesztésére,
d) gondoskodik a  civil szektorral való kapcsolattartás ágazati politikájának kialakításáról és megvalósításának
összehangolásáról.
78. § (1) A  miniszter a  területfejlesztés stratégiai tervezéséért való felelőssége keretében előkészíti a  kedvezményezett
térségek besorolására, a területfejlesztési koncepciókra és programokra, a tervrendszer szabályozására, a vállalkozási
övezetekre vonatkozó jogszabályokat.
(2) A miniszter a területfejlesztés stratégiai tervezéséért való felelőssége keretében
a) összehangolja az  országos és térségi területfejlesztési koncepciókat és programokat, irányítja azok
rendszerének kialakítását, működését,
b) összehangolja a  közigazgatási szervek területfejlesztéssel kapcsolatos tevékenységét, szakmai irányítást
gyakorol a területfejlesztés intézményrendszere felett,
c) részt vesz a  nemzetközi területfejlesztési együttműködésekben, az  interregionális és transznacionális
programok tervezésében, végrehajtásában, valamint az ehhez kapcsolódó intézményrendszer kialakításában,
d) segíti a  terület- és regionális fejlesztést érintő kutatási elemző tevékenységet, elősegíti a  területi tervek,
valamint a területi tervek és az ágazati tervek összhangját,
e) elemzi a  térségi fejlesztési folyamatokat, javaslatot tesz a  régiók területi lehatárolására, kidolgozza
a regionális támogatási térkép koncepcióját. 7. Az agrárminiszter feladat- és hatásköre
79. § Az agrárminiszter (ezen alcím alkalmazásában a továbbiakban: miniszter) a Kormány
 1. agrárpolitikáért,
 2. agrár-vidékfejlesztésért,
 3. élelmiszerlánc-felügyeletért,
 4. élelmiszeriparért,
 5. erdőgazdálkodásért,
 6. földügyért,
 7. halgazdálkodásért,
 8. ingatlan-nyilvántartásért,
 9. környezetvédelemért,
10. természetvédelemért,
11. térképészetért,
12. vadgazdálkodásért
felelős tagja.
80. § (1) A miniszter az agrárpolitikáért való felelőssége keretében előkészíti
a) az agrárgazdaság működésére és a mezőgazdasági tevékenység folytatására,
b) az Európai Unió közös agrárpolitikája I. és II. pilléréből, valamint a  kizárólag hazai forrásból nyújtott
agrár-vidékfejlesztési támogatásokra,
c) a termesztésben alkalmazható növény- és állatfajtákra, a  növénytermesztésre és állattenyésztésre,
az élelmezési és mezőgazdasági és természeti erőforrások védelmére, a mezőgazdaság és az  ipar területén
a géntechnológiai tevékenységre, a géntartalékok képzésére és megőrzésére,
d) a termelők szerveződésére,
e) a közösségi bormarketing tevékenységre vonatkozó jogszabályok kivételével a  közösségi agrármarketing
tevékenységre
vonatkozó jogszabályokat. (2) A miniszter az agrárpolitikáért való felelőssége keretében
a) ellátja a szakmaközi szervezetek elismerésével, valamint a termelői csoportok, a termelői szervezetek és ezek
társulásai elismerésével és működési programjával kapcsolatosan jogszabályban meghatározott feladatokat,
b) ellátja a  mezőgazdasági genetikai erőforrásokkal kapcsolatos, jogszabályban meghatározott hatósági
feladatokat,
c) gondoskodik a mezőgazdaságot ért rendkívüli és tömeges elemi károk kezeléséről, ellátja a mezőgazdasági
vízhasznosítással kapcsolatos kormányzati feladatokat,
d) ellátja az  ágazat finanszírozását végző pénzintézetekkel és kezességvállaló intézményekkel kapcsolatos
kormányzati feladatokat,
e) ellátja a nemzetközi és az európai kötelezettségeken alapuló, nemzeti szabványosítással és az akkreditálással
összefüggő feladatokat,
f ) ellátja az Európai Unió mezőgazdasági piacok támogatását célzó pénzügyi eszközökkel kapcsolatos hatósági
feladatokat,
g) felel az agrárpiac működésének szervezéséért,
h) együttműködik a Nemzeti Agrárgazdasági Kamarával,
i) a kormányzati tudománypolitika általános keretei között gondoskodik az  agrár kutatás-fejlesztési és
innovációs feladatok koordinációjával kapcsolatos feladatok ellátásáról,
j) a szakképzés általános keretei között szervezi az agrárszakképzési feladatok végrehajtását,
k) ellátja az  Európai Unió Közös Agrárpolitikája I. és II. pilléréből, valamint a  kizárólag hazai forrásból nyújtott
agrár-vidékfejlesztési támogatások felhasználásának lebonyolításáért felelős szervek döntéseivel
összefüggésben – jogszabályban meghatározottak szerint – kezdeményezett jogorvoslati eljáráshoz
kapcsolódó feladatokat,
l) ellátja a  mezőgazdasági termékek és az  élelmiszerek földrajzi árujelzőinek oltalmával, valamint
a hagyományos különleges termékek elismerésével összefüggő tagállami feladatokat,
m) felel az  agrárgazdaság és a  környezet állapotát, valamint annak változását bemutató hivatalos statisztikák
előállításáért, közzétételéért és fejlesztéséért.
81. § (1) A  miniszter az  agrár-vidékfejlesztésért való felelőssége keretében ellátja az  Európai Unió közös agrárpolitikája
II.  pilléréből nyújtott agrár-vidékfejlesztési támogatásokkal, továbbá az  Európai Unió közös halászati politikájával
kapcsolatos szakpolitikai feladatokat, különösen
a) a programdokumentumok elkészítését és módosítását,
b) az EMVA, ETHA és EHA források tervezésével és felhasználásával kapcsolatos kormányzati döntések
előkészítését, a kapcsolódó kormányzati feladatok koordinálását,
c) a szükséges jogszabályok és pályázati felhívások elkészítését, módosítását,
d) források felhasználásának nyomon követését, azok hasznosulásának értékelését,
e) a Kifizető Ügynökség feladatainak sérelme nélkül a végrehajtásban részt vevő intézményi keretek kialakítását,
az abban részt vevő szervezetek munkájának felügyeletét, irányítását,
f ) az Európai Bizottsággal való kapcsolattartást, az  uniós döntéshozatali és konzultációs fórumokon való
kormányzati képviselet ellátását,
g) a források felhasználásával kapcsolatos partnerségi és tájékoztatási feladatok koordinálását.
(2) A miniszter az agrár-vidékfejlesztésért való felelőssége keretében
a) jogszabályban meghatározottak szerint – a  kifizetések végrehajtásával és a  támogatás felhasználásának
ellenőrzésével kapcsolatos feladatok kivételével – irányítja az  Európai Unió közös agrárpolitikája II. pillérét
képező agrár-vidékfejlesztést, valamint az ehhez tartozó kutatás-fejlesztést,
b) meghatározza az agrár-vidékfejlesztés rövid, közép- és hosszú távú céljait,
c) – a turizmusért felelős miniszterrel és a területfejlesztésért felelős miniszterrel együttműködve – gondoskodik
a falusi turizmus fejlesztésével összefüggő kormányzati feladatok ellátásáról,
d) önálló program keretében elősegíti az  ökológiai, gazdasági, társadalmi szempontból fenntarthatóságra
törekvő helyi közösségi kezdeményezések működését, valamint országos hálózatuk kialakítását és
működtetését,
e) összehangolja a  fővárosi és megyei kormányhivatalok tevékenységét az  Európai Unió közös agrárpolitikája
I. és II. pilléréből nyújtott támogatások felhasználásának ellenőrzése tekintetében.
82. § (1) A miniszter az élelmiszerlánc-felügyeletért való felelőssége keretében előkészíti
a) a növényegészségügyre, a  növényvédő szerek, a  növényvédelmi hatású termékek, a  növényvédelmi
célú eszközök és anyagok, a  termelésnövelő anyagok, a  termesztőközegek és a  növénykondicionáló
szerek engedélyezésére, forgalmazására, felhasználására és ellenőrzésére, a  növényi termékek és a  talaj
növényvédőszer-maradék és egyéb toxikus anyag tartalmának ellenőrzésére,
b) az állatok tartására, tenyésztésére, szaporítására, forgalomba hozatalára, kereskedelmére, kezelésének
szabályaira, az  állatállományok állategészségügyi védelmére, a  veszélyes állatbetegségek járványos
fellépésének megelőzésére, az egyes állatgyógyászati termékek előállítására, törzskönyvezésére, forgalomba
hozatalára, forgalmazására és felhasználására, az  állati eredetű termékek és melléktermékek kezelésére,
az állatok védelmére és kíméletére, valamint az ahhoz kapcsolódó hatósági feladatokra,
c) az élelmiszer-biztonsági és élelmiszer-higiéniai követelményekre, az  élelmiszer minőségellenőrzésre,
a zöldség-gyümölcs ellenőrzésre, valamint a borminősítésre és -ellenőrzésre, a borelőállítás és -forgalombahozatal feltételrendszerére, az  élelmiszerben jelen lévő, az  egészségre ható tényezők határértékeire,
az  élelmiszer eredetű megbetegedések megelőzésének és leküzdésének élelmiszer-biztonsági feltételeire,
az  élelmiszerek előállításának és forgalomba hozatalának élelmiszer-biztonsági feltételeire, a  takarmányok
előállítására, forgalomba hozatalára és felhasználására, a  takarmányok ellenőrzésére és vizsgálatára,
az ökológiai és integrált gazdálkodásra
vonatkozó jogszabályokat.
 (2) A miniszter az élelmiszerlánc-felügyeletért való felelőssége keretében
a) a növényegészségügyi feladatai tekintetében felel a  termesztés növényegészségügyi biztonságáért,
a  növényi károsítók járványos fellépésének megelőzésével és leküzdésével kapcsolatos feladatok
végrehajtásáért, a  növényvédelmi célú termékek és eszközök forgalmazásának és felhasználásának
ellenőrzéséért,
b) meghatározza az élelmiszerlánc-felügyeleti szervek intézményrendszerét, fejlesztési irányát és összehangolja
azok munkáját,
c) az állategészségügyi feladatai keretében irányítja az  egyes állatgyógyászati termékek előállításával,
törzskönyvezésével, forgalomba hozatalával, forgalmazásával, felhasználásával kapcsolatos feladatok
ellátását, valamint kihirdeti a rendkívüli járvány-veszélyhelyzetet,
d) az élelmiszer-biztonsági feladatai keretében folyamatosan felügyeli az  élelmiszer-előállítás és -forgalmazás
során az  élelmiszer-biztonság és -minőség követelményeinek érvényesülését, felel az  élelmiszer-higiéniáért
és az élelmiszerminőség-ellenőrzésért és elősegíti az emberek egészségesebb életmódját, kialakítja az állami
élelmiszerlánc-felügyeleti laboratóriumi hálózatot,
e) az élelmiszer-biztonsági feladatai keretében felel a  takarmánybiztonságért és a  takarmány
minőségellenőrzésért, ennek keretében
ea) ellenőrzi a takarmányok előállítását, forgalomba hozatalát és felhasználását, valamint vizsgálatát,
eb) ideiglenes engedélyt ad új takarmányok előállítására, illetve kísérleti célú felhasználására, valamint
ec) kialakítja a Magyar Takarmánykódex előírásait,
f ) az élelmezésbiztonsági feladatai keretében gondoskodik a  kritikus élelmiszerlánc infrastruktúrák kiemelt
felügyeletéről és támogatja a  rövid ellátási lánc elveinek érvényesülését az  élelmiszerláncban, különös
tekintettel a közétkeztetésre,
g) gondoskodik az élelmiszerminőséggel kapcsolatos társadalmi tudásmenedzsment, képzés fejlesztéséről.
83. § (1) A  miniszter az  élelmiszeriparért való felelőssége keretében előkészíti az  élelmiszerek előállítására, forgalomba
hozatalára, ellenőrzésére, a  mezőgazdasági termékek és élelmiszerek eredetvédelmére és hagyományos
tulajdonságaira vonatkozó jogszabályokat.
(2) A miniszter az élelmiszeriparért való felelőssége keretében
a) ellátja a  mezőgazdasági termékek és az  élelmiszerek földrajzi árujelzőinek oltalmával, valamint
a hagyományos különleges termékek elismerésével összefüggő tagállami feladatokat,
b) segíti a magyar élelmiszertermékek piacra jutását,
c) fokozott ellenőrzéseket rendel el a  feketegazdaság elleni hatékony küzdelem érdekében, fellép a  nem
kívánatos gazdasági folyamatok ellen, megalapozva ezzel a fogyasztók bizalmának növekedését, valamint
d) kialakítja a Magyar Élelmiszerkönyv előírásait.
84. § (1) A  miniszter az  erdőgazdálkodásért való felelőssége keretében előkészíti az  erdőgazdálkodásra, az  erdő
védelmére, az  erdővagyon fenntartásának, közjóléti hasznosítására és bővítésének feltételrendszerére vonatkozó
jogszabályokat.
(2) A miniszter az erdőgazdálkodásért való felelőssége keretében
a) az erdészeti hatóság útján felügyeli az erdőgazdálkodást,
b) ellátja az  erdőgazdaságot ért rendkívüli és tömeges elemi károk felmérésével és enyhítésével kapcsolatos
kormányzati feladatokat,
c) gondoskodik a fenntartható erdőgazdálkodás folytatásáról,
d) ellátja az  erdőkkel kapcsolatos nemzetközi jelentéstételi kötelezettségek teljesítéséhez szükséges szakmai
feladatokat. 85. § (1) A  miniszter a  földügyért való felelőssége keretében előkészíti a  földminősítési rendszerre, a  földhasznosítási
előírások érvényesülésére, a  földforgalom szabályozására, a  földvédelemre, a  talajvédelemre és a  földhitel
rendszerére vonatkozó jogszabályokat.
(2) A miniszter a földügyért való felelőssége keretében felel a termőföld védelméért és a talajvédelemért.
86. § (1) A miniszter a halgazdálkodásért való felelőssége keretében előkészíti a halak és más hasznos víziállatok védelmére,
fenntartásuk, hasznosításuk szabályaira, a  halgazdálkodás feltételeire, a  halászatra és a  horgászatra, valamint
a halgazdálkodással összefüggő állami bevételek felhasználására vonatkozó jogszabályokat.
(2) A miniszter a halgazdálkodásért való felelőssége keretében
a) irányítja a halgazdálkodási szakigazgatást,
b) a halgazdálkodási hatóság útján felügyeli a halgazdálkodási tevékenységek folytatását,
c) ellátja az  államot megillető halgazdálkodási jogok pályáztatásával kapcsolatos feladatokat, ellenőrzi
a halgazdálkodási jog átengedésére irányuló szerződések betartását. 87. § (1) A  miniszter az  ingatlan-nyilvántartásért való felelőssége keretében előkészíti az  ingatlan-nyilvántartás vezetésére,
rendszerére és az abból történő adatszolgáltatásra vonatkozó jogszabályokat.
(2) A  miniszter az  ingatlan-nyilvántartásért való felelőssége keretében gondoskodik az  ingatlan-nyilvántartás
vezetéséről, rendszeréről és az abból történő adatszolgáltatásról.
88. § (1) A miniszter a környezetvédelemért való felelőssége keretében előkészíti
a) a környezet védelmének általános szabályaira,
b) a környezet védelmét szolgáló gazdasági szabályozó eszközökre,
c) az integrált szennyezés-megelőzés és az országhatárokon átterjedő káros környezeti hatások megelőzésére,
d) a környezeti kármentesítésre,
e) a levegő védelmére,
f ) a zaj és rezgés káros hatásai elleni védelemre,
g) a környezetre súlyos veszélyt jelentő anyagok és termékek, továbbá technológiák alkalmazására
vonatkozó jogszabályokat.
(2) A miniszter a környezetvédelemért való felelőssége keretében
a) rendszeresen elemzi és értékeli a  környezetvédelem gazdasági szabályozó eszközeit, javaslatot tesz azok
továbbfejlesztésére,
b) figyelemmel kíséri és ösztönzi a  környezet védelmét szolgáló berendezések, eszközök, módszerek
és eljárások fejlesztését, azok alkalmazását, a  környezetkímélő, természetkímélő anyag-, energia- és
víztakarékos, hulladékszegény technológiák bevezetését, értékeli az  egyes anyagok, termékek és
technológiák környezetre, természetre gyakorolt hatását,
c) segíti a környezeti tudatosság fejlesztését szolgáló programokat és a nevelést,
d) összehangolja a  környezet állapotának felmérését és értékelését szolgáló mérő-, megfigyelő-, ellenőrző-,
értékelő- és információs rendszert. 89. § (1) A miniszter a természetvédelemért való felelőssége keretében előkészíti a természeti értékek és természeti területek
védelmére, a tájvédelemre, a Natura 2000 területekre, a vadon élő szervezetek védelmére és a természet védelmét
szolgáló gazdasági szabályozó eszközökre vonatkozó jogszabályokat.
(2) A  miniszter a  természetvédelemért való felelőssége keretében felel a  környezet és természet állapotáért,
e tekintetben
a) elemzi és értékeli a  természet állapotát, annak az  emberi egészségre gyakorolt hatását, védelmének
helyzetét, a  természeti értékekkel és erőforrásokkal való gazdálkodás folyamatait, a  természet védelmének,
szabályozott használatának és tervszerű fejlesztésének tapasztalatait, javaslatot dolgoz ki a  tapasztalatok
hasznosítására és értékeli azok megvalósulását,
b) összehangolja a  természet állapotának felmérését és értékelését szolgáló mérő-, megfigyelő-, ellenőrző-,
értékelő- és információs rendszert.
90. § (1) A miniszter a térképészetért való felelőssége keretében előkészíti
a) a földmérésre, a  térképészetre és a  távérzékelésre, valamint – a  Kormány feladatkörében érintett tagjával
együttműködve – az államhatárral kapcsolatos nemzetközi kötelezettségek teljesítésére,
b) a földtulajdoni előírások érvényesülésére,
c) a földügyi informatikai rendszerre
vonatkozó jogszabályokat.
(2) A miniszter a térképészetért való felelőssége keretében
a) gondoskodik a  polgári célú állami földmérési, térképészeti és a  távérzékelési feladatokról, a  térinformatikai
rendszerek kialakításáról, és működteti a földügyi informatikai rendszert,
b) – a  Kormány feladatkörében érintett tagjával közösen – biztosítja az  államhatár felmérését, megjelölését,
a határjelek felújítását és karbantartását, az államhatárral kapcsolatos nemzetközi kötelezettségek teljesítését.
91. § (1) A  miniszter a  vadgazdálkodásért való felelőssége keretében előkészíti a  vadászható állatfajokról, valamint azok
génkészletének védelmére, fenntartásának, hasznosításának szabályaira, a  vadászat gyakorlásának feltételeire,
a vadászat rendjéről és a vadgazdálkodásra vonatkozó jogszabályokat.
(2) A  miniszter a  vadgazdálkodásért való felelőssége keretében gondoskodik a  vadállomány védelméről és
szabályozásáról és ellenőrzi a vadászat rendjének betartatását és a szakszerű vadgazdálkodás végrehajtását.
8. Az emberi erőforrások miniszterének feladat- és hatásköre
92. § (1) Az emberi erőforrások minisztere (ezen alcím alkalmazásában a továbbiakban: miniszter) a Kormány
 1. családpolitikáért,
2. egészségbiztosításért,
 3. egészségügyért,
 4. gyermekek és az ifjúság védelméért,
 5. gyermek- és ifjúságpolitikáért,
 6. kábítószer-megelőzésért és kábítószerügyi koordinációs feladatokért,
 7. kultúráért,
 8. oktatásért,
 9. sportpolitikáért,
10. sportlétesítmény-fejlesztésért és gazdálkodásért,
11. szociál- és nyugdíjpolitikáért,
12. társadalmi felzárkózásért
felelős tagja.
(2) A miniszter
a) a közalkalmazottak jogállásáról szóló 1992. évi XXXIII. törvény 85. § (4) bekezdése,
b) a személyi jövedelemadóról szóló 1995. évi CXVII. törvény 1. számú melléklet 4. pont 4.16. alpontja,
c) a fővárosi és megyei kormányhivatalokról, valamint a fővárosi és megyei kormányhivatalok kialakításával és
a területi integrációval összefüggő törvénymódosításokról szóló 2010. évi CXXVI. törvény 20. § a) pontja,
d) a nemzetiségek jogairól szóló 2011.  évi CLXXIX.  törvény 125.  § (5)  bekezdése, 148.  § (2)  bekezdése, 150.  §
b) pontja, 151. §-a, 152. § a)–c) pontja, valamint 156. § (2) bekezdése és
e) az államháztartásról szóló 2011. évi CXCV. törvény 83. § (6) bekezdése
tekintetében, a roma nemzetiség vonatkozásában a Kormány nemzetiségpolitikáért felelős tagja.
93. § (1) A  miniszter a  családpolitikáért való felelőssége keretében előkészíti a  családok támogatásával, a  család- és
népesedéspolitikai eszközök kialakításával és működtetésével, a gyermeket vállaló és nevelő szülők támogatásával,
a  munka és a  család összeegyeztetésének és összekapcsolásának biztosításával, valamint a  nemzedékek közötti
együttműködés erősítésével összefüggő jogszabályokat.
(2) A miniszter a családpolitikáért való felelőssége keretében
a) felel a Kormány család- és népesedéspolitikájának kialakításáért,
b) kidolgozza a család- és népesedéspolitikai eszközök és a családtámogatások rendszerét,
c) meghatározza a család- és népesedéspolitikával kapcsolatos terület szervezetét és működését,
d) ellátja a nemzedékek közötti együttműködés erősítésével összefüggő feladatokat,
e) ellátja a családbarát közgondolkodás támogatásával kapcsolatos feladatokat,
f ) koordinálja az idősek érdekeit szolgáló nemzetközi egyezmények végrehajtását,
g) koordinálja a  nők és férfiak társadalmi egyenlőségének előmozdításával kapcsolatos feladatokat és
figyelemmel kíséri a női jogok érvényesülését,
h) az államháztartásért felelős miniszterrel együttműködve ellátja a  szociális biztonsági tárgyú uniós és
nemzetközi feladatokat.
 (3) A  Családbarát Ország Nonprofit Közhasznú Kft. – közreműködői szolgáltatások nyújtásával, a  család- és idősügyi,
illetve nőpolitikai döntések megalapozása és azok hatásainak vizsgálata érdekében végzett tudományos
kutatási tevékenységgel, képzések és továbbképzések szervezésével, szakmai kiadványok kiadásával, valamint
az  ezekhez kapcsolódó egyes fejlesztési feladatok ellátásával – részt vesz a  miniszter (2)  bekezdés a), b), valamint
d)–f ) pontjában meghatározott feladatainak ellátásában.
94. § (1) A miniszter az egészségbiztosításért való felelőssége keretében előkészíti
a) az egészségbiztosítás egészségügyi szolgáltatásaira, pénzbeli ellátásaira, baleseti ellátásaira, az  ellátások
igénybevételére, finanszírozására és az ahhoz kapcsolódó szerződésekre, az ellátásokat végző szolgáltatókra
és azok ellenőrzésére, az egészségügyi szakellátási kapacitásokra és az ahhoz kapcsolódó ellátási területekre,
b) a gyógyászati ellátások rendszerére, – az egészségbiztosítási járulékfizetés szabályozásáért felelős miniszter
közreműködésével – a gyógyászati segédeszközök, gyógyászati ellátások társadalombiztosítási támogatásba
való befogadására, a  gyógyszerek kereskedelmi árrésére, a  gyógyszerek és a  különleges táplálkozási igényt
kielégítő tápszerek társadalombiztosítási támogatásba való befogadásának szabályaira, a  támogatott
gyógyszerek, tápszerek, gyógyászati segédeszközök felülvizsgálatának szabályaira
vonatkozó jogszabályokat. (2) A  miniszter az  egészségbiztosításért való felelőssége keretében ellátja a  szociális biztonsági koordináció
kormányzati összehangolásából adódó feladatokat.
95. § (1) A miniszter az egészségügyért való felelőssége keretében előkészíti
a) a közegészségügyi, a  népegészségügyi és a  táplálkozás-egészségügyi feladatokra, ezek végrehajtásának
rendszerére,
b) az egészségmegőrzéssel kapcsolatos feladatokra és az  egészséget károsító hatások megelőzéséhez és
csökkentéséhez szükséges egészségvédelmi feladatokra,
c) az egészségügyi ágazat szervezetére és működésére, az  egészségügyi ágazatban foglalkoztatottak
jogállásával összefüggő egyes kérdésekre, a  jogszabály szerinti tevékenységek végzéséhez szükséges
egészségügyi alkalmasság feltételeire,
d) az egészségügyi ágazat struktúrájának és működésének tervezéséhez, ellenőrzéséhez szükséges információs
rendszer működési alapelveire, eszközrendszerére, cselekvési programjának előírásaira,
e) az emberi alkalmazásra kerülő gyógyszerek (a  továbbiakban: gyógyszer) előállításának, gyártásának,
minőségének, minőség-ellenőrzésének, forgalomba hozatalának, forgalmazásának, rendelésének,
kiszolgáltatásának, kereskedelmi gyakorlatának, ismertetésének szabályait, a vizsgálati készítmények klinikai
vizsgálatának és alkalmazásának szabályaira,
f ) a kábítószerként és pszichotróp anyagként minősített gyógyszerek forgalomba hozatalának,
forgalmazásának, rendelésének, kiszolgáltatásának és felhasználásának szabályaira,
g) a gyógyászati segédeszközökre, az  orvostechnikai eszközök előállításának, forgalomba hozatalának és
alkalmazásának feltételeire, az  orvostechnikai eszközökkel kapcsolatos megfelelőségértékelő szervezetek
kijelölésére, valamint a kijelölt szervezetek tevékenységére,
h) az egészségmegőrzéssel kapcsolatos feladatokra és az  egészséget károsító hatások megelőzéséhez és
csökkentéséhez szükséges egészségvédelmi feladatokra
vonatkozó jogszabályokat.
 (2) A miniszter az egészségügyért való felelőssége keretében
a) irányítja, összehangolja és szervezi az  egészségügyi ellátás országos rendszerét, gondoskodik
a  mentéssel, a  betegszállítással, a  vérellátással és a  transzplantációval kapcsolatos feladatok megvalósítása
feltételrendszerének biztosításáról,
b) felel az egészségfejlesztési és betegségmegelőzési feladatokért,
c) ellátja a  hatáskörébe tartozó minőségvédelmi, minőségszabályozási és hatósági minőségellenőrzési
feladatokat,
d) ellátja az  orvos- és egészségtudományi képzéssel kapcsolatos állami feladatokat és felel az  egészségügyi
dolgozók működésével és képzésével kapcsolatos feladatokért,
e) a szakképzés általános keretei között szervezi az egészségügyi szakképzési feladatok végrehajtását.
96. § (1) A miniszter a gyermekek és az ifjúság védelméért való felelőssége keretében előkészíti a gyermekek védelmére és
a gyámügyre vonatkozó jogszabályokat.
(2) A miniszter a gyermekek és az ifjúság védelméért való felelőssége keretében
a) felel a Kormány gyermekek védelmével kapcsolatos politikájának kialakításáért,
b) figyelemmel kíséri a gyermeki jogok érvényesülését,
c) ellátja a gyermekeket és a fiatal felnőtteket érintő szolgáltatásokkal kapcsolatos kormányzati feladatokat.
97. § A miniszter a gyermek- és ifjúságpolitikáért való felelőssége keretében
a) felel a Kormány gyermek- és ifjúságpolitikájának kialakításáért,
b) meghatározza a  gyermek- és ifjúságpolitikához tartozó területek szakmai felügyeleti rendszerét és annak
működését,
c) koordinálja a határon túli ifjúsággal való együttműködés rendszerét,
d) ellátja az  Új Nemzedék Jövőjéért ifjúságpolitikai keretprogramból fakadó feladatait, amelynek ellátásához
és az  ifjúsági szolgáltatások szervezetrendszerének működtetéséhez a  miniszter az  Új Nemzedék Központ
Nonprofit Közhasznú Kft. szolgáltatásait veszi igénybe.
98. § A miniszter a kábítószer-megelőzésért és kábítószerügyi koordinációs feladatokért való felelőssége keretében
a) összehangolja a  tiltott kábítószer-fogyasztás visszaszorítása, mérséklése, illetve megelőzése érdekében
szükséges kormányzati programok megvalósulását, részt vesz azok végrehajtásában, és nyomon követi azok
érvényesülését,
b) elkészíti a  Kormány és a  nemzetközi szervezetek tájékoztatását szolgáló kábítószer-fogyasztásról szóló
jelentéseket, ellátja adatszolgáltatási kötelezettségeit,
c) javaslatot tesz a  kábítószer-fogyasztás megelőzésére és kezelésére szolgáló fejlesztésekre, az  e  célra
fordítható pénzügyi források célrendszerére és felhasználásának módjára,
d) működteti és fejleszti a megelőző-felvilágosító szolgáltatást végző intézményrendszert.
99. § (1) A  miniszter a  kultúráért való felelőssége keretében előkészíti a  muzeális intézményekre, a  könyvtárakra,
a  közművelődésre és a  levéltárakra, a  művészettámogatásra, a  mozgóképszakmára és a  kultúra finanszírozására
vonatkozó jogszabályokat.
(2) A miniszter a kultúráért való felelőssége keretében
a) a Magyar Művészeti Akadémia elnökének közreműködésével kidolgozza a Kormány kultúrpolitikáját, és felel
annak megvalósításáért és érvényesítéséért,
b) közreműködik a külföldi magyar intézetek kulturális, kulturális-diplomáciai, oktatási és tudományos feladatai
irányításában,
c) működteti az országos dokumentum-ellátási rendszert,
d) koordinálja a nemzetközi kulturális szervezetekben való magyar részvétellel kapcsolatos feladatokat.
100. § (1) A  miniszter az  oktatásért való felelőssége keretében előkészíti az  iskolai nevelés-oktatás szakképesítés
megszerzésére felkészítő szakaszára, a  tankönyvellátásra a  külföldi bizonyítványok, oklevelek és szakképzettségek
elismerésére, a Pedagógus Karra és a külhoni magyarok oktatására vonatkozó jogszabályokat.
(2) A miniszter az oktatásért való felelőssége keretében
a) felel a Kormány köznevelési oktatáspolitikájának kialakításáért, ennek keretében
aa) kidolgozza a köznevelés tartalmi szabályozásának kereteit,
ab) meghatározza a köznevelési oktatáspolitika ellátásának eszközrendszerét, elemzi és ellenőrzi annak
működését,
b) felel az  iskolai rendszerű köznevelési oktatás és az  iskolai nevelés-oktatás szakképesítés megszerzésére
felkészítő szakasz irányításáért,
c) ellátja a köznevelési oktatási koordinációval kapcsolatos feladatokat,
d) ellátja a Határtalanul! Programmal kapcsolatos koordinációs feladatokat,
e) működteti az országos köznevelési vizsgarendszert,
f ) közreműködik a  Nemzeti Köznevelési Infrastruktúra Fejlesztési Programhoz kapcsolódó, a  hatáskörébe
tartozó tanterem- és tornaterem-fejlesztési feladatok ellátásában, valamint ellátja a köznevelési intézménnyel
egybeépített vagy azzal azonos ingatlanon elhelyezkedő tanterem- és tornaterem-üzemeltetési, továbbá
az egyéb iskolaüzemeltetési feladatokat.
101. § (1) A miniszter az oktatásért való felelőssége keretében
a) előkészíti a felsőoktatásra vonatkozó jogszabályokat,
b) felel a felsőoktatás irányításáért,
c) meghatározza a magyar állami ösztöndíjrendszer igénybevételének kereteit,
d) ellátja a  Stipendium Hungaricum ösztöndíjprogram végrehajtásával kapcsolatos, külön jogszabályban
meghatározott feladatokat.
 (2) A miniszter a nemzeti felsőoktatásról szóló 2011. évi CCIV. törvény XIX. Fejezetében meghatározott fenntartói jogot
átruházhatja. 102. § (1) A miniszter a 92. § (2) bekezdésében meghatározott felelőssége keretében kidolgozza a roma társadalmi integrációs
kormányzati politika koncepcióját és koordinálja annak végrehajtását, valamint a  Kormány feladatkörében
érintett tagjával együttműködve előkészíti a  romák társadalmi integrációjával és a  roma nemzetiség jogait
érintő intézkedésekkel összefüggő kormányzati döntések tervezeteit, ennek keretében előkészíti a  vonatkozó
jogszabályokat.
(2) A  Kormány a  roma nemzetiségi önkormányzatok törvényességi felügyeletének szakmai irányítására a  minisztert
jelöli ki.
103. § (1) A  miniszter a  sportpolitikáért való felelőssége keretében előkészíti a  sportra és az  egyes sportcélú ingatlanok
tulajdoni helyzetének rendezésére vonatkozó jogszabályokat.
(2) A miniszter a sportpolitikáért való felelőssége keretében
a) felel a Kormány sportpolitikájának kialakításáért,
b) elősegíti a sporttudomány fejlődését és a sport szakmai hátterének biztosítását,
c) ellátja a  sportegészségügyi rendszer működtetésével és fejlesztésével, a  sportrendezvények biztonságával
és a  nézőtéri erőszak elleni küzdelemmel, valamint a  tiltott teljesítményfokozó szerek elleni küzdelemmel
kapcsolatos sportszakmai feladatokat,
d) előkészíti és végrehajtja az  állami támogatásból megvalósuló sportlétesítményekkel, sportingatlanokkal
kapcsolatos fejlesztési, rekonstrukciós programokat, a  kiemelt sportágakhoz kapcsolódó sportlétesítményfejlesztések támogatásával kapcsolatos programokat, a  kiemelt sportegyesületekhez kapcsolódó
sportlétesítmény-fejlesztésekkel összefüggő támogatási és üzemeltetés-támogatási feladatokat, valamint
felügyeli e támogatási koncepciók végrehajtását,
e) gondoskodik a  külön jogszabály szerint olimpiai központnak minősülő sportlétesítmények sportcélú
működtetése, használata, hasznosítása során a sportági fejlesztési programokban foglaltak teljesüléséről,
f ) nyomon követi a  sportszövetségek sportágfejlesztési koncepciói sportági követelményeknek megfelelő
végrehajtását.
104. § A miniszter a sportlétesítmény-fejlesztésért és gazdálkodásért való felelőssége keretében
a) gondoskodik az  állami támogatásból megvalósuló sportlétesítményekkel, sportingatlanokkal kapcsolatos
fejlesztési, rekonstrukciós programok végrehajtásáról,
b) gondoskodik az  állami vagyonba tartozó sportlétesítmények, sportingatlanok működtetési és üzemeltetési
feladatairól; e  körben ellátja a  Nemzeti Köznevelési Infrastruktúra Fejlesztési Program során létrejövő
tanuszodák működtetésével, üzemeltetésével összefüggő feladatokat is,
c) ellátja a  16 kiemelt sportághoz kapcsolódó sportlétesítmény-fejlesztések támogatásával kapcsolatos
feladatokat, valamint a kiemelt sportegyesületekhez kapcsolódó sportlétesítmény-fejlesztésekkel összefüggő
támogatási és üzemeltetés-támogatási feladatokat, továbbá létesítményfejlesztési és -üzemeltetési
szempontból felügyeli e támogatási koncepciók végrehajtását.
105. § (1) A  miniszter a  szociál- és nyugdíjpolitikáért való felelőssége keretében előkészíti a  fogyatékos és megváltozott
munkaképességű személyek helyzetére, esélyegyenlőségük biztosítására, foglalkoztatására, e  személyek és
foglalkoztatásuk támogatására és a  fogyatékos személyek önálló életvitelét biztosító szolgáltatásokra vonatkozó,
a  pénzbeli és természetbeni szociális ellátásokra és a  szociális szolgáltatásokra, valamint a  nyugdíjjárulék- és
nyugdíjbiztosításijárulék-fizetés szabályozásáért felelős miniszterrel együttműködve a  társadalombiztosítási
nyugellátásokra vonatkozó jogszabályokat.
(2) A miniszter a szociál- és nyugdíjpolitikáért való felelőssége keretében
a) meghatározza a  szociál- és nyugdíjpolitikával kapcsolatos területek szakmai felügyeleti rendszerét és
a szociális intézményi ellátások és szolgáltatások rendszerét, illetve az azokra vonatkozó fejlesztési irányokat,
feladatokat,
b) ellátja a  társadalombiztosítási nyugellátások rendszerének irányításával és szervezésével kapcsolatos
feladatokat,
c) ellátja a  fogyatékosok és megváltozott munkaképességű személyek foglalkoztatásával és annak
támogatásával kapcsolatos állami feladatokat, felel a foglalkoztatási rehabilitációért,
d) koordinálja az  Európai Szociális Karta és a  fogyatékossággal élő emberek érdekeit szolgáló nemzetközi
egyezmények végrehajtását.
106. § (1) A  miniszter a  társadalmi felzárkózásért való felelőssége keretében előkészíti a  hátrányos helyzetű személyek
helyzetére, felzárkózásuk biztosítására és oktatási esélyteremtésére vonatkozó jogszabályokat.
(2) A miniszter a társadalmi felzárkózásért való felelőssége keretében
a) felel a  gyermekek esélyteremtéséért, a  hátrányos helyzetű gyermekek oktatási esélyegyenlőségének
biztosításáért, b) felel a hátrányos térségekben élők társadalmi felzárkózásáért,
c) felel az alacsony végzettségűek foglalkoztathatóságát javító komplex szolgáltatások biztosításáért.
9. A honvédelmi miniszter feladat- és hatásköre 107. § A honvédelmi miniszter (ezen alcím alkalmazásában a továbbiakban: miniszter) a Kormány honvédelemért felelős
tagja.
108. § A miniszter a  honvédelemért való felelőssége keretében ellátja a  honvédelemről és a  Magyar Honvédségről,
valamint a  különleges jogrendben bevezethető intézkedésekről szóló 2011.  évi CXIII.  törvény egyes
rendelkezéseinek végrehajtásáról szóló kormányrendeletben, a  hadigondozásról szóló 1994.  évi XLV.  törvény
végrehajtásáról szóló 113/1994. (VIII. 31.) Korm. rendeletben, valamint a Nemzeti Közszolgálati Egyetemről, valamint
a közigazgatási, rendészeti és katonai felsőoktatásról szóló 2011. évi CXXXII. törvényben meghatározott feladatokat.
10. Az igazságügyi miniszter feladat- és hatásköre 109. § Az igazságügyi miniszter (ezen alcím alkalmazásában a továbbiakban: miniszter) a Kormány
1. igazságügyért,
2. választójogi és népszavazási szabályozásért,
3. áldozatsegítésért,
4. kárpótlásért
felelős tagja.
110. § A Kormány az igazságügyi szakértői névjegyzéket vezető hatóságként a minisztert jelöli ki.
111. § (1) A miniszter az igazságügyért való felelőssége keretében felel az Alaptörvény és annak módosítása előkészítéséért.
 (2) A miniszter az igazságügyért való felelőssége keretében előkészíti
a) a jogalkotásra, a jogszabályok előkészítésében való társadalmi részvételre, a hivatalos lapokra és a hivatalos
jogszabálygyűjteményekre,
b) a gyülekezési jogra, a  személyes adatok védelmére, a  közérdekű adatok nyilvánosságára, az  elektronikus
információszabadságra, az egyenlő bánásmódra, a sajtóra, a kérelmezési és panaszjogra, a sztrájkjogra,
c) a köztársasági elnökre, az  Országgyűlésre, az  Alkotmánybíróságra, az  alapvető jogok biztosára, az  Állami
Számvevőszékre, a pártok működésére és gazdálkodására, a közjogi tisztségviselők jogállására és juttatásaira,
d) a közszolgálati tisztviselők jogállására és juttatásaira, a központi államigazgatási szervekre,
e) a külpolitikáért felelős miniszterrel együttműködve – a nemzetközi szerződésekkel kapcsolatos eljárásra,
f ) a személyek jogára, a  dologi jogra, a  családjogra, a  családjogi jogsegélyre, a  kötelmi jogra, az  öröklésre,
a  polgári peres és nemperes eljárásokra, a  közigazgatási perrendtartásra, a  bírósági végrehajtásra,
a  nemzetközi magánjogra, a  polgári jogi jogsegélyre, a  közvetítői tevékenységre, a  jogi segítségnyújtásra,
a szakfordításra és tolmácsolásra és a pártfogó felügyelői tevékenységre,
g) a cégnyilvánosságra, a  bírósági cégeljárásra, a  végelszámolásra, a  felszámolási eljárásra, a  csődeljárásra,
a  természetes személyek adósságrendezésére, az  egyéni vállalkozásra és az  egyéni cégre, a  koncesszióra,
a kisajátításra,
h) a bírósági szervezetre, a bírák és az igazságügyi alkalmazottak jogállására, szolgálati jogviszonyára, a bírósági
igazgatásra és ügyvitelre, a  választottbíráskodásra, a  bírósági végrehajtásra és a  bírósági végrehajtói
szervezetre, a  közjegyzőkre, az  ügyvédi tevékenységet gyakorlókra, az  igazságügyi szakértőkre és a  jogi
szakvizsgára,
i) – a közigazgatás-szervezésért felelős miniszterrel együttműködve – az általános közigazgatási rendtartásra,
j) a szerzői jogra, az  iparjogvédelemre, a  tisztességtelen piaci magatartásra, a  versenykorlátozás tilalmára,
a magyar formatervezési díjra és az iparjogvédelmi támogatásokra,
k) a nemzeti hírügynökségre,
l) az ügyészségre, az ügyészek jogállására, a bűncselekményekre, a büntetésekre, a büntetőeljárásra, a bűnügyi
jogsegélyre, a bűnügyi nyilvántartásra és a büntetések és az intézkedések végrehajtására,
m) – a köznevelési intézmény tag részvételével működő iskolaszövetkezet és a szociális szövetkezet kivételével –
a szövetkezetek működésére,
n) a társasházakra
vonatkozó jogszabályokat. 112. § (1) A miniszter az  igazságügyért való felelőssége keretében felel a Kormány igazságügy-politikájának kialakításáért és
az alkotmányos szervekkel együttműködve annak végrehajtásáért.
(2) A  miniszter az  igazságügyért való felelőssége keretében – törvényben meghatározott kivételekkel, valamint
az  önkormányzati rendeletek tervezetei kivételével – felel a  jogszabályok alkotmányosságáért, ennek
keretében az  alapvető jogok védelmének és a  nemzetközi joggal összefüggő követelményeknek az  érvényre
juttatásáért, valamint a  jogrendszer koherenciájáért. E  feladata ellátása keretében közreműködik az  Alaptörvény
végrehajtásához közvetlenül kapcsolódó, valamint az  alapvető jogok védelme szempontjából kiemelt fontosságú
jogszabálytervezetek előkészítésében, valamint véleményez – az önkormányzati rendeletek tervezetei kivételével –
valamennyi jogszabálytervezetet.
(3) A miniszter az igazságügyért való felelőssége keretében
a) felel a jogalkotás minőségének fejlesztéséért, e tekintetben
aa) meghatározza és a  kormányzati döntés-előkészítés során érvényesíti a  jogszabályszerkesztés
követelményeit,
ab) folyamatosan felülvizsgálja a jogrendszert,
ac) összehangolja a tartalmi és technikai deregulációt,
ad) megszervezi és lebonyolítja a minisztériumokban jogi és kodifikációs feladatokat végző személyek
képzését,
b) gondoskodik a  jogszabályok és más jogi aktusok kihirdetéséről, illetve közzétételéről, valamint azok
módosításokkal egységes szerkezetbe foglalt, hatályos szövegének tartalmilag hiteles, a  jogalkotásról szóló
törvény előírásainak és a  jogszabályszerkesztés szabályainak megfelelő, nyomdakész formában történő
megjelentetéséről, a  Magyar Közlöny szerkesztéséről, és kijelöli a  Magyar Közlöny felelős szerkesztőjét és
annak helyetteseit,
c) vezeti és elektronikusan közzéteszi a  jogszabályok és más jogi aktusok nyilvántartását, és a  Magyar
Közlöny Lap- és Könyvkiadó Kft. útján gondoskodik a  jogalkotásról szóló törvény szerinti elektronikus
jogszabálygyűjtemény közzétételéről.
(4) A  miniszter a  Magyar Közlöny szerkesztéséhez a  Magyar Közlöny Lap- és Könyvkiadó Kft. szolgáltatásait veszi
igénybe.
(5) A  miniszter az  igazságügyért való felelőssége keretében ellátja a  Kormány képviseletét az  alkotmánybírósági
eljárásokban és koordinálja a  képviselet ellátásához szükséges iratok előkészítését, valamint elkészíti
a beadványokat.
(6) A  miniszter az  igazságügyért való felelőssége keretében belföldön és külföldön tájékoztatást nyújt a  magyar
alkotmányosság, a jogállamiság, a demokrácia és az emberi jogok érvényre jutásáról.
(7) A  miniszter az  igazságügyért való felelőssége keretében felel a  kegyelmi ügyekért, ennek keretében előkészíti és
ellenjegyzi a  köztársasági elnök kegyelmi döntéseit, valamint ellátja a  büntetőjogi közvetítői tevékenységgel
kapcsolatos feladatokat.
(8) A  miniszter az  igazságügyért való felelőssége keretében ellátja az  igazságszolgáltatással összefüggő kormányzati
feladatokat, e tekintetben
a) felel a jogi segítségnyújtásért,
b) felel a cégadatok nyilvánosságáért, a céginformáció-szolgáltatásért, a számviteli törvény szerinti beszámoló
elektronikus úton történő közzétételéért, az  ezeket érintő informatikai rendszer működtetéséért és
az elektronikus cégeljárást érintő informatikai rendszer működtetéséért,
c) ellátja a  közjegyzőkkel, az  ügyvédi tevékenységet gyakorlókkal, a  bírósági végrehajtókkal, a  polgári
és közigazgatási jogi közvetítői tevékenységgel, – a  42.  § (2)  bekezdésében meghatározott kivétellel –
a pártfogó felügyelői tevékenységgel és az igazságügyi szakértőkkel kapcsolatos feladatokat,
d) meghatározza a  bírósági és az  ügyészségi fogalmazók, a  közjegyzőjelöltek, az  ügyvédjelöltek, az  ügyvédi
kamarai nyilvántartásba vett jogi előadók és a  más munkakörben dolgozó jogászok jogi szakvizsgájának,
valamint egyéb szakmai továbbképzésének, továbbá a  bírósági végrehajtók és a  végrehajtási ügyintézők
szakvizsgájának, szakmai továbbképzésének, valamint az igazságügyi szakértők szakmai vizsgájának alapvető
szabályait és feltételeit,
e) a jogi szabályozás utólagos hatásvizsgálatának elősegítésére együttműködik az Országos Bírósági Hivatallal
a bírósági ítéletek, a bírósági joggyakorlat és az igazságügyi statisztikai adatok elemzésében, a joggyakorlat
továbbfejlesztésében, és az  ítélkezési gyakorlat egységességének biztosítása érdekében javaslatot tesz
jogegységi eljárás indítványozására,
f ) együttműködik a  jogi képzési tevékenységet folytató egyetemek vezetőivel, elősegíti a  jogászképzés
színvonalának emelését, értékeli a jogászképzés helyzetét és arról tájékoztatja a Kormányt,
g) ellátja a szakfordító és tolmácstevékenység ágazati irányítását,
h) fejleszti és felügyeli az igazságügyi informatikai rendszerek működését és kialakítja az igazságügyi statisztika
rendszerét.
 (9) A miniszter az igazságügyért való felelőssége keretében
a) ellátja az Európai Unió keretében megvalósuló igazságügyi együttműködéssel kapcsolatos feladatokat,
b) összehangolja az Európai Unió jogának való megfelelés céljából folytatott jogharmonizációs tevékenységet,
ennek keretében
ba) gondoskodik a jogharmonizációs tevékenység elvi, módszertani és terminológiai egységességéről,
bb) kidolgozza a  jogharmonizáció programozásának rendjét, figyelemmel kíséri és előmozdítja
a  jogharmonizációs feladatok teljesítését, és intézkedik a  lejárt határidejű jogharmonizációs
feladatok teljesítése iránt, jogharmonizációs adatbázist vezet,
bc) jogszabály megalkotására irányuló előterjesztéshez kapcsolódóan nyilatkozik arról, hogy a tervezet
összeegyeztethető-e az Európai Unió jogával,
bd) ellátja a  kereskedelem, illetve az  áruk szabad áramlása akadályaival kapcsolatban, jogszabályban
meghatározott értesítési és bejelentési eljárásokban az  egyes nemzetközi szervezetek, az  Európai
Unió intézményei és tagállamai felé megteendő, illetve az ezektől érkező értesítések és bejelentések
továbbításával összefüggő feladatokat,
be) ellátja az  Európai Unió egységes belső piacának hatékony működéséhez szükséges belső piaci
koordinációval kapcsolatos feladatokat, működteti a  belső piaci problémamegoldó központot
(SOLVIT), valamint a belső piaci információs rendszert és a Szolgáltatási Notifikációs Központot,
bf ) – a  Kormány eljárás tárgya szerint felelős tagjával együttműködve, az  európai uniós politikák
kialakításáért és koordinációjáért felelős miniszter tájékoztatása mellett – ellátja a  Kormány
képviseletét az Európai Unió jogának megsértése miatt indult eljárásoknak az Európai Unió Bírósága
előtti eljárást megelőző szakaszaiban (ideértve a  kötelezettségszegési eljárás megindítása előtti
szakaszban az  Európai Bizottsággal történő egyeztetést is), koordinálja a  képviselet ellátásához
szükséges iratok előkészítését, valamint elkészíti és benyújtja a beadványokat,
c) az Európai Unió Bírósága előtti eljáráshoz kapcsolódóan
ca) – a Kormány eljárás tárgya szerint felelős tagjával együttműködve – ellátja a Kormány képviseletét
az Európai Unió Bírósága előtti eljárásokban,
cb) koordinálja a  képviselet ellátásához szükséges iratok előkészítését, valamint elkészíti
a beadványokat,
cc) figyelemmel kíséri az  eljárásokat és gondoskodik az  ezekből esetlegesen következő jogalkotási
feladatok meghatározásáról, programozásáról és teljesítésének ellenőrzéséről,
d) az Európa Tanács keretei között
da) felel a jogi együttműködésért,
db) – a Kormány eljárás tárgya szerint felelős tagjával együttműködve – ellátja a Kormány képviseletét
az Európai Emberi Jogi Bíróság előtti eljárásokban, és koordinálja a képviselet ellátásához szükséges
iratok előkészítését, valamint elkészíti a beadványokat,
dc) kezdeményezi az  igazságügyi tárgyú nemzetközi egyezményeknek az  Európa Tanács keretében
történő létrehozását és gondoskodik az  Európa Tanács keretében létrehozott igazságügyi tárgyú
nemzetközi egyezmények elfogadásáról és az ajánlások gyakorlati megvalósításáról,
e) együttműködik a  Kormány feladatkörében érintett tagjával a  nemzetközi szerződések előkészítésével,
kötelező hatályának elismerésére adott felhatalmazással, kihirdetésével és értelmezésével kapcsolatban,
valamint a  nemzetközi szerződés szövegének végleges megállapítása előtt véleményezi a  nemzetközi
szerződést annak érdekében, hogy az megfeleljen az Alaptörvénynek, összeegyeztethető legyen az Európai
Unió jogával és illeszkedjen a jogrendszerbe,
f ) felel a  Magyarország által megkötött közjogi, polgári jogi, családjogi és büntetőjogi jogsegélyszerződések
végrehajtásáért,
g) koordinálja az  alaptevékenysége szerint magánjogi, valamint nemzetközi magánjogi jogegységesítéssel
foglalkozó nemzetközi szervezetekben való magyar részvétellel kapcsolatos feladatokat.
(10) A miniszter a Kormány eseti döntése alapján felel a több miniszter feladatát érintő törvények előkészítéséért.
113. § A miniszter a választójogi és népszavazási szabályozásért való felelőssége keretében előkészíti
a) az országgyűlési képviselők választására,
b) a helyi önkormányzati képviselők választására és a polgármesterek választására,
c) a nemzetiségi önkormányzati képviselők választására,
d) az európai parlamenti képviselők választására,
e) a választási eljárásra,
f ) a népszavazásra és az európai polgári kezdeményezésre, valamint a népszavazási eljárásra
vonatkozó jogszabályokat.
114. § A miniszter az  áldozatsegítésért való felelőssége keretében előkészíti az  áldozatsegítésre, állami kárenyhítésre
vonatkozó jogszabályokat.
115. § A miniszter a  kárpótlásért való felelőssége keretében előkészíti a  személyi és vagyoni kárpótlásra vonatkozó
jogszabályokat.
11. Az innovációért és technológiáért felelős miniszter feladat- és hatásköre
116. § Az innovációért és technológiáért felelős miniszter (ezen alcím alkalmazásában a  továbbiakban: miniszter)
a Kormány
 1. audiovizuális politikáért,
 2. állami infrastruktúra-beruházásokért,
 3. bányászati ügyekért,
 4. belgazdaságért,
 5. elektronikus hírközlésért,
 6. energiapolitikáért,
 7. európai uniós források felhasználásáért,
 8. építésgazdaságért,
 9. – turisztikai célelőirányzat és a  turisztikai fejlesztési célelőirányzat kivételével – fejlesztési célelőirányzatok
kezeléséért, szabályozásáért és ellenőrzéséért,
10. fogyasztóvédelemért,
11. gazdaságfejlesztésért,
12. hulladékgazdálkodási közszolgáltatási és szolgáltatási díj megállapításáért,
13. hulladékgazdálkodásért,
14. informatikáért,
15. iparügyekért,
16. kereskedelemért,
17. kormányzati tudománypolitikáért,
18. közlekedésért,
19. nem európai uniós fejlesztési források felhasználásához kapcsolódó fejlesztéspolitikáért,
20. területfejlesztésért,
21. víziközmű-szolgáltatásért,
22. tudománypolitika koordinációjáért,
23. szakképzésért és felnőttképzésért
felelős tagja.
117. § A miniszter az  audiovizuális politikáért való felelőssége keretében előkészíti az  audiovizuális médiára vonatkozó
jogszabályokat.
118. § A miniszter az  állami infrastruktúra-beruházásokért való felelőssége keretében összehangolja az  olyan állami
infrastruktúra-beruházások előkészítését és megvalósítását, amelyeket a  Kormány más miniszter vagy a  Kormány
által kinevezett más személy hatáskörébe nem utal.
119. § A miniszter a bányászati ügyekért való felelőssége keretében előkészíti a bányászatra vonatkozó jogszabályokat.
120. § A miniszter a belgazdaságért való felelőssége keretében meghatározza a belgazdaság irányításának cél-, eszköz- és
intézményrendszerét, fejlesztési koncepcióját.
121. § A miniszter az elektronikus hírközlésért való felelőssége keretében előkészíti az elektronikus hírközlésre vonatkozó
jogszabályokat.
122. § (1) A miniszter az energiapolitikáért való felelőssége keretében előkészíti
a) a villamosenergia-ellátásra és a földgázellátásra,
b) a távhőszolgáltatásra, a központi fűtésre és melegvíz-szolgáltatásra,
c) a behozott kőolaj és kőolajtermékek biztonsági készletezésére,
d) az atomenergia békés célú alkalmazására,
e) a bioüzemanyagok és más megújuló üzemanyagok közlekedési célú felhasználására, a  megújuló
energiaforrások hő- és villamosenergia-termelési céllal történő felhasználására, valamint
az energiahatékonyság és energiatakarékosság fokozása érdekében teendő lépésekre,
f ) a klímapolitikára
vonatkozó jogszabályokat. (2) A  miniszter az  energiapolitikáért való felelőssége keretében gondoskodik a  fenntartható gazdasági fejlődés,
az  energiahatékonyság és energiagazdálkodás stratégiai feltételeinek megteremtéséről – így különösen
az  energiapolitikai, energiahatékonysági, épületenergetikai és épület-energiatakarékossági programok
kidolgozásáról és végrehajtásáról –, valamint vezeti a felújítandó központi kormányzati épületek nyilvántartását.
123. § (1) A miniszter európai uniós források felhasználásáért való felelőssége keretében
a) előkészíti az  európai uniós források felhasználásához kapcsolódó kormányzati döntések végrehajtását
szolgáló szabályozásokat, biztosítja az ágazati és területi szereplők közötti koordinációt,
b) összehangolja a  központi államigazgatási szervek európai uniós forrásból finanszírozott országos szintű
fejlesztéssel kapcsolatos tevékenységét, módszereket és követelményeket dolgoz ki a  támogatáspolitikai
intézkedésekhez,
c) javaslatot tesz az  európai uniós források felhasználásához kapcsolódó fejlesztéspolitikai tevékenység
irányítási, finanszírozási, intézményi, ellenőrzési és szabályozási rendszerének kialakítására, fejlesztésére,
d) figyelemmel kíséri az  európai uniós források felhasználásához kapcsolódó hazai forrásokat, valamint
az azokhoz kapcsolódó szabályozási tartalmat,
e) az agrár-vidékfejlesztésért felelős miniszter hatáskörébe utalt jogorvoslati eljáráshoz kapcsolódó feladatok
kivételével ellátja az  európai uniós források felhasználásának lebonyolításáért felelős szervek döntéseivel
összefüggésben – jogszabályban meghatározottak szerint – kezdeményezett jogorvoslati eljáráshoz
kapcsolódó feladatokat,
f ) biztosítja a  fejlesztéspolitikai programok tervezése során azok egymás közötti, valamint a  fejlesztéspolitikai
programok és az átfogó kormányzati stratégiák közötti összhangot,
g) összehangolja a fejlesztéspolitikai programok egységes eljárásrend szerinti végrehajtását, ellenőrzését,
h) tárgyalásokat folytat – a  Kormány európai uniós források felhasználásával kapcsolatos irányító hatósági
feladatok ellátására kijelölt tagjával együttműködve – az  Európai Unió intézményeivel az  európai uniós
források felhasználásával, valamint az operatív programok végrehajtásával kapcsolatos kérdésekben,
i) biztosítja az  európai uniós fejlesztési programok összehangolt végrehajtását és a  programokból nyújtott
támogatások igénylésével és felhasználásával kapcsolatos eljárásrend egységes alkalmazását,
j) gondoskodik a  hazai források és az  európai uniós források tekintetében az  Európai Unió működéséről
szóló Szerződés 107.  cikk (1)  bekezdésének hatálya alá tartozó állami támogatások versenyszempontú
vizsgálatáról,
k) ellátja a források felhasználásával kapcsolatos partnerségi és tájékoztatási feladatokat,
l) ellátja a közvetlen közösségi forrásokkal kapcsolatos koordinációs feladatokat.
(2) A  miniszter európai uniós források felhasználásáért való felelőssége keretében – a  96.  § (1)  bekezdésben
meghatározott kivétellel – az  európai uniós források felhasználásához kapcsolódó fejlesztéspolitikai adatbázis és
információs rendszer működtetésével folyamatosan figyelemmel kíséri az  európai uniós forrásból finanszírozott
fejlesztési folyamatokat, összehangolja az  európai uniós források felhasználását, nyomon követi és értékeli
az  európai uniós források felhasználásához kapcsolódó fejlesztéspolitikai programok végrehajtására javasolt
intézkedések hatásait és azokról a Kormányt tájékoztatja.
(3) A miniszter európai uniós források felhasználásáért való felelőssége keretében
a) a kohéziós politika tekintetében összehangolja a  2020 utáni európai uniós költségvetéssel kapcsolatos
tárgyaláshoz kapcsolódó kormányzati feladatokat,
b) gondoskodik a  2020 utáni európai uniós programozási időszak legmagasabb szintű nemzeti tervezési
dokumentumának (Partnerségi Megállapodás) kidolgozásáról. 124. § (1) A  miniszter az  építésgazdaságért való felelőssége keretében ellátja az  építőipar és az  építőanyag-ipar ágazati
irányításával kapcsolatos feladatokat.
(2) A miniszter az építésgazdaságért való felelőssége keretében
a) összehangolja – a  sajátos építményfajták és a  műemlékek tekintetében is – az  építésüggyel kapcsolatos
feladatellátást,
b) ellátja – az  építésügyi szabályozásért és építéshatósági ügyekért felelős miniszter közreműködésével –
az építésüggyel összefüggő oktatási, továbbképzési és tanügyigazgatási feladatokat, továbbá közreműködik
a nemzeti szabványok kidolgozásában.
125. § (1) A  miniszter a  fogyasztóvédelemért való felelőssége keretében előkészíti a  fogyasztókkal szembeni tisztességtelen
kereskedelmi gyakorlat tilalmára, a  fogyasztóvédelemre és a  gazdasági reklámtevékenységre vonatkozó
jogszabályokat.
(2) A miniszter a fogyasztóvédelemért való felelőssége keretében
a) kidolgozza a  fogyasztóvédelmi politika koncepcióját, a  fogyasztóvédelemmel, valamint az  általános
termékbiztonsággal kapcsolatos cselekvési és szakmai programokat és figyelemmel kíséri azok végrehajtását,
b) meghatározza a piacfelügyelet intézményrendszerét,
c) támogatja a  fogyasztói jogviták alternatív vitarendezési fórumainak létrehozását és működését, ennek
keretében ellátja a  fogyasztóvédelmi civil szervezetekkel és békéltető testületekkel kapcsolatos szervezési,
szabályozási, támogatási és fejlesztési feladatokat, valamint az  Európai Fogyasztói Központok Hálózatába
kijelölt szervezettel kapcsolatos kormányzati feladatokat,
d) a Kormány feladatkörében érintett tagjának bevonásával intézkedéseket tesz, illetve kezdeményez
a fogyasztói jogok védelme és érvényesítése érdekében,
e) ellátja az  intézményfejlesztési feladatokat az  áruk és szolgáltatások biztonságossága és megfelelősége
tekintetében.
126. § A miniszter a  gazdaságfejlesztésért való felelősségi keretében előkészíti a  mikro-, kis- és középvállalkozásokra,
fejlődésük támogatására, a gazdasági kamarákra és a beruházások ösztönzésére vonatkozó jogszabályokat.
127. § (1) A miniszter a hulladékgazdálkodásért való felelőssége keretében
a) előkészíti a hulladékgazdálkodásra vonatkozó jogszabályokat,
b) előkészíti a fenntartható fejlődésre és a fenntartható fejlesztésekre vonatkozó stratégiákat és összehangolja
azok végrehajtását.
 (2) A  miniszter a  hulladékgazdálkodásért való felelőssége keretében előkészíti a  termékdíjszabályozásra vonatkozó
jogszabályokat, és felel a  termékdíjköteles termékekből képződött hulladékok hulladékkezelési rendszerében
valamennyi feladat ellátásáért, a  termékdíjköteles termékekkel kapcsolatos hulladékgazdálkodás fejlesztéséért,
továbbá a szemléletformálásért.
(3) A miniszter a hulladékgazdálkodási közszolgáltatási és szolgáltatási díj megállapításáért való felelőssége keretében
előkészíti a  díjmegállapításra vonatkozó jogszabályokat, és gondoskodik a  hulladékgazdálkodási közszolgáltatás
fenntartható működtetéséhez szükséges pénzügyi feltételek megteremtéséről.
(4) A  miniszter a  hulladékgazdálkodásért való felelőssége keretében előkészíti a  hulladékgazdálkodási közszolgáltató
közszolgáltatási tevékenységére, valamint az  állami hulladékgazdálkodási közfeladat ellátására vonatkozó
jogszabályokat.
(5) A  miniszter a  hulladékgazdálkodási közszolgáltatási és szolgáltatási díj megállapításáért, valamint
a  hulladékgazdálkodásért való felelőssége keretében részt vesz a  hulladékgazdálkodás közszolgáltatás területén
a  települési önkormányzatok, a  fogyasztók, a  közszolgáltatók és a  hulladékgazdálkodási szakterület érdekvédelmi
szerveivel való szakmai kapcsolattartásban.
128. § A miniszter az informatikáért való felelőssége keretében
a) a 13.  §-ban foglaltakkal figyelemmel előkészíti az  infokommunikációs infrastruktúra-fejlesztési és
-szolgáltatási politika stratégiáját és közreműködik azok végrehajtásában,
b) az irányítása vagy felügyelete alatt álló költségvetési szervek és az olyan állami tulajdonban lévő gazdasági
társaságok esetében, amely felett tulajdonosi jogot vagy vagyonkezelési jogot gyakorol
ba) felügyeli azok infokommunikációs infrastruktúra eszközrendszerének üzemeltetését és fejlesztését,
bb) egyetértési jogot gyakorol azok infokommunikációs infrastruktúrájáért felelős vezetőinek és
az  informatikai biztonságért felelős vezetőinek személye és infokommunikációs infrastruktúrát
érintő kötelezettségvállalásai tekintetében,
c) megszervezi a nemzeti adatvagyon adatfeldolgozását. 129. § (1) A miniszter az iparügyekért való felelőssége keretében előkészíti a műszaki szabályozás tárgykörébe eső – ideértve
az áruk, a szolgáltatások és az anyagi értéket képviselő jogok országhatárt, illetve vámhatárt átlépő kereskedelmére,
a  kettős felhasználású termékek és technológiák külkereskedelmi forgalmának engedélyezésére, a  haditechnikai
eszközök és szolgáltatások kivitelének, behozatalának, transzferjének és tranzitjának engedélyezésére –, az  ipari
parkokra és a nemzeti akkreditálásra vonatkozó jogszabályokat.
(2) A miniszter az iparügyekért való felelőssége keretében
a) előkészíti az ipari ágazatokkal kapcsolatos stratégiai döntéseket,
b) kidolgozza az egészségipar fejlesztési irányait,
c) kidolgozza az elektromobilitás hazai elterjedését elősegítő döntéseket,
d) ellátja
da) az  Európai Unió kibocsátáskereskedelmi rendszerének vonatkozásában az  üvegházhatású gázok
európai kibocsátási egységeinek kiosztására, elszámolására, az  emissziókereskedelmi rendszer
működtetésére vonatkozó feladatokat, és gondoskodik azok végrehajtásáról,
db) az  uniós jogszabályok és a  Kiotói Jegyzőkönyv szerinti kibocsátási jogosultságok értékesítését,
értékesítési bevételeinek felhasználását, szervezi a felhasználás végrehajtását,
e) felel a  fenntartható fejlődésre és a  fenntartható fejlesztésekre vonatkozó stratégiaalkotásért és annak
végrehajtásáért.
130. § (1) A  miniszter a  kereskedelemért való felelőssége keretében előkészíti a  kereskedelemre, a  vásárokra és a  piacokra,
az üzletek működésére és a közraktározásra vonatkozó jogszabályokat.
(2) A miniszter a kereskedelemért való felelőssége keretében meghatározza a kereskedelem irányításának cél-, eszközés intézményrendszerét, fejlesztési koncepcióját.
131. § A miniszter a  kormányzati tudománypolitikáért való felelőssége keretében összehangolja a  Magyar Tudományos
Akadémia elnökének közreműködésével a  kormányzati tudománypolitika kidolgozását és felel annak
megvalósításáért és érvényesítéséért.
132. § (1) A miniszter a közlekedésért való felelőssége keretében előkészíti
a) a közlekedés védelmére és biztonságára,
b) a közúti, a légi, a vasúti és a vízi közlekedésre,
c) a gyorsforgalmi utakra és az  utakkal kapcsolatos szabályokra, a  kombinált árufuvarozásra, a  közlekedési
szolgáltatásokra, a nehéz tehergépkocsik közlekedésének korlátozására, a veszélyes áruk szállítására,
d) a gépjármű-vezető képzésre,
e) a közlekedési szakemberek képzésére, vizsgáztatására és utánképzésére, a  nemzetközi közúti fuvarozást
végző egyes járművek személyzetének vezetési és pihenőidejére, a  közforgalmú személyszállítási utazási
kedvezményekre
vonatkozó jogszabályokat. (2) A  miniszter a  közlekedésért való felelőssége keretében – a  Budapestet és a  Budapesti Agglomeráció
Területrendezési Tervéről szóló törvény szerinti más Budapesti Agglomerációhoz tartozó településeket érintő
állami közlekedési infrastruktúra fejlesztései kivételével – irányítja, szervezi, összehangolja a  közlekedési hálózati
infrastruktúra fejlesztését, és ellátja a  helyközi közösségi közlekedés megrendelésével és finanszírozásával
kapcsolatos feladatokat.
133. § A miniszter a  nem európai uniós fejlesztési források felhasználásához kapcsolódó fejlesztéspolitikáért való
felelőssége keretében
a) közreműködik a  gazdaságstratégia cél-, eszköz- és intézményrendszerének a  kidolgozásában, valamint
a nemzetközi pénzügyi kapcsolatokért felelős miniszterrel együttműködve a külföldi működő tőkebevonási
és külföldre irányuló tőkebefektetési politikának a fejlesztéspolitikával összhangban történő kialakításában,
b) együttműködik a  befektetés-ösztönzést segítő szervezetekkel, regionális fejlesztésekben érdekelt kockázati
tőketársaságokkal és pénzügyi intézményekkel.
134. § (1) A  miniszter a  területfejlesztésért való felelőssége keretében – a  területfejlesztés stratégiai tervezéséért felelős
miniszterrel együttműködve – előkészíti a területfejlesztésre, a központi államigazgatási szervek területfejlesztéssel
kapcsolatos feladataira, a területfejlesztéssel kapcsolatos információs rendszerre vonatkozó jogszabályokat.
(2) A miniszter a területfejlesztésért való felelőssége keretében
a) működteti a Magyarországi Régiók Brüsszeli Képviseletét,
b) közreműködik az  ország területi folyamatainak alakulásáról és a  területfejlesztési politika érvényesüléséről
szóló országgyűlési beszámoló előkészítésében,
c) kidolgozza a  területfejlesztési támogatások és a  decentralizáció irányelveit, továbbá javaslatot tesz
a területfejlesztést szolgáló központi és térségi pénzeszközök arányára,
d) előkészíti, kidolgozza és ellátja a  területfejlesztés intézményrendszerének korszerűsítésével és szakmai
felügyeletével kapcsolatos feladatokat,
e) kialakítja és működteti a terület- és regionális fejlesztéssel és a területrendezéssel kapcsolatos információs és
adatszolgáltatási rendszert,
f ) ellátja a közvetlen közösségi források tekintetében a 123. §-ban meghatározott feladatokat.
135. § (1) A  miniszter a  víziközmű-szolgáltatásért való felelőssége keretében előkészíti a  víziközmű-szolgáltatás
közszolgáltatási tevékenységére és a víziközmű-működtetéshez kapcsolódó gazdálkodói tevékenységre vonatkozó
jogszabályokat.
(2) A  miniszter a  víziközmű-szolgáltatásért való felelőssége keretében részt vesz a  víziközmű-szolgáltatás területén
a települési önkormányzatok és a fogyasztók érdekvédelmi szerveivel való szakmai kapcsolattartásban.
136. § A miniszter a  tudománypolitika koordinációjáért való felelőssége keretében – az  oktatásért felelős miniszter
közreműködésével – felel a  kutatási, fejlesztési és innovációs ügyek finanszírozásáért, valamint külön törvényben
biztosított feladat- és hatásköröket láthat el.
137. § (1) A miniszter a szakképzésért és felnőttképzésért való felelőssége keretében előkészíti a szakképzésre, a szakképzési
hozzájárulásra, a felsőfokú szakképzésre, a szakképző intézmények fenntartására, a felnőttképzésre és a köznevelés
rendszerén belül a szakképzésre vonatkozó jogszabályokat.
(2) A miniszter a szakképzésért és felnőttképzésért való felelőssége keretében
a) meghatározza a  szakképzés megkezdésének és folytatásának feltételeit, a  tanulószerződés alapján
a tanulókat megillető juttatások részletes szabályait,
b) meghatározza a  szakmai vizsgáztatás általános szabályait és eljárási rendjét, valamint a  szakmai vizsgák
adatait tartalmazó központi nyilvántartás vezetésének szabályait,
c) elkészíti és kiadja az  országos szakmai szakértői névjegyzéket és az  országos szakmai vizsgaelnöki
névjegyzéket,
d) meghatározza és rendszeresen felülvizsgálja a szakképzés irányait és a beiskolázás arányait,
e) közreműködik a köznevelési és a felsőoktatási rendszer működtetésével és továbbfejlesztésével kapcsolatos
állami feladatok végrehajtásában, valamint az oktatásért felelős miniszter iskolai rendszerű szakképzést érintő
feladatainak ellátásában.
12. A külgazdasági és külügyminiszter feladat- és hatásköre
138. § A külgazdasági és külügyminiszter (ezen alcím alkalmazásában a továbbiakban: miniszter) a Kormány
1. külgazdasági ügyekért,
2. külpolitikáért,
3. polgári hírszerzési tevékenység irányításáért,
4. űrkutatásért
felelős tagja.
139. § A Kormány az  európai területi együttműködési csoportosulással kapcsolatos jóváhagyási eljárás lefolytatására
hatáskörrel rendelkező szervként a minisztert jelöli ki.
140. § A miniszter a külgazdasági ügyekért való felelőssége keretében
a) kialakítja a  Kormány külgazdasági politikáját, ennek keretében a  külgazdasági és azokat érintő nemzetközi
folyamatokat értékelő és elemző tevékenységet végez,
b) közreműködik Magyarország gazdasági érdekeinek külföldön történő érvényesítésében, az  ehhez
kapcsolódó kereskedelem-fejlesztési tevékenységben és a kedvező Magyarország-kép kialakításában, ennek
keretében előmozdítja a  külgazdasági működés és a  civil kapcsolatok erősítését, támogatja a  külgazdasági
célok megvalósulását, valamint a nemzetközi együttműködést elősegítő fórumok működését,
c) előkészíti és koordinálja a  nagyvállalatokkal megkötött stratégiai együttműködési megállapodások
végrehajtását,
d) irányítja a Kormány egyedi döntéseivel megítélhető regionális beruházási támogatások rendszerét,
e) ellátja az ikerintézményi programmal összefüggő feladatokat,
f ) felel a multilaterális kereskedelempolitikáért, ennek keretében
fa) a  Kormány feladatkörében érintett tagjával együttműködve kialakítja az  Európai Unió közös
kereskedelempolitikájával kapcsolatos kormányzati álláspontokat,
fb) gondoskodik a  nemzetközi kereskedelempolitikai kötelezettségek és a  hazai jogi szabályozás
összhangjának megőrzéséről,
g) koordinálja az Európai Duna Stratégiával kapcsolatos kormányzati feladatokat,
h) felel a külgazdasági diplomata hálózat irányításáért,
i) felel a turisztikai diplomata hálózat irányításáért,
j) ellátja a beruházásvédelmi megállapodásokkal kapcsolatos feladatokat,
k) közreműködik a digitális exportfejlesztés összehangolásában és támogatásában,
l) közreműködik az  ipari és innovációs területek fejlesztésének elősegítésében az  állami szerepvállalás minél
szélesebb körű előmozdítása érdekében,
m) kialakítja a  nemzetközi energetikai tárgyalásokon képviselendő álláspontot és képviseli azt a  két- és
többoldalú tárgyalásokon,
n) ellátja a határ menti operatív programok tervezésével és megvalósításával összefüggő feladatokat,
o) ellátja a regionális és határ menti gazdaságfejlesztési programok végrehajtásával összefüggő feladatokat.
141. § (1) A miniszter a külpolitikáért való felelőssége keretében előkészíti
a) az egységes külképviseleti rendszerre,
b) a köztisztviselők tartós külszolgálatára,
c) a diplomáciai kiváltságokkal és mentességekkel kapcsolatos eljárásra, valamint az  ezen kiváltságok és
mentességek által érintett eljárásokra,
d) a konzuli védelemre, valamint a tiszteletbeli konzulok megbízásának és fogadásának rendjére,
e) a nemzetközi fejlesztési együttműködésre,
f ) a nemzetközi humanitárius segítségnyújtásra
vonatkozó jogszabályokat.
(2) A miniszter a külpolitikáért való felelőssége keretében
a) felel a kül-, biztonság- és védelempolitikáért, e tekintetben
aa) javaslatot készít a Kormány kül-, biztonság- és védelempolitikai tevékenységére és irányítja az ebből
eredő kormányzati feladatok előkészítését, koordinálja és ellenőrzi annak végrehajtását,
ab) kidolgozza az  európai uniós külkapcsolatok, különösen a  közös kül- és biztonságpolitika – ennek
keretében a  szomszédságpolitika – általános kérdéseivel kapcsolatos magyar álláspontot, és
közreműködik az európai uniós külpolitika és szomszédságpolitika megvalósításában,
ac) ellátja az európai uniós bővítési folyamattal összefüggő feladatok kormányzati szintű koordinációját,
ad) előkészíti és képviseli az  Európai Unió bővítésével kapcsolatban az  uniós intézményekben
képviselendő magyar álláspontot, ennek keretében részt vesz az  Európai Unió illetékes
munkacsoportjainak munkájában,
ae) képviseli a Kormányt az Európai Unió Külügyek Tanácsa ülésein,
af ) tájékoztatja a  Kormányt a  nemzetközi és biztonságpolitikai helyzetről, valamint Magyarország
nemzetközi kapcsolatainak alakulásáról,
ag) előmozdítja a külpolitika civil kapcsolatainak erősítését,
b) felel az egységes kormányzati külpolitika koordinálásáért, e tekintetben
ba) a  Kormány feladatkörében érintett tagjával együttműködve irányítja az  egységes külképviseleti
rendszert, valamint a szakdiplomata hálózatot,
bb) a  Kormány feladatkörében érintett tagjával együttműködve kidolgozza a  nemzetközi politikai,
biztonságpolitikai és kollektív védelmi, kulturális, tudományos, gazdasági és pénzügyi
szervezetekben, illetve intézményekben való részvétel alapelveit, ellenőrzi azok megvalósulását, és
kezdeményezi a két- és többoldalú együttműködést,
bc) működteti a diplomáciai futárszolgálatot,
c) felel Magyarországnak a  külkapcsolatokban és a  nemzetközi szervezetekben való képviseletéért,
e tekintetben
ca) kidolgozza a kétoldalú együttműködés reláció-specifikus formáit,
cb) javaslatot tesz a  nemzetközi szervezetekben és nemzetközi konferenciákon képviselendő
álláspontra,
cc) javaslatot tesz az  államok elismerésére, a  diplomáciai és konzuli kapcsolatok felvételére,
felfüggesztésére és helyreállítására, illetve megszüntetésére,
cd) javaslatot tesz a  diplomáciai és hivatásos konzuli képviselet létesítésére, illetve megszüntetésére,
gondoskodik a tiszteletbeli konzuli képviselet létesítéséről, illetve megszüntetéséről,
ce) – az  Állandó Képviselet kivételével – javaslatot tesz a  magyar külképviseletek vezetőinek
kinevezésére és felmentésére, kinevezi és felmenti a  főkonzulokat, kinevezi a  tiszteletbeli konzuli
képviselet vezetőjét és dönt a  kinevezés visszavonásáról, kinevezi és felmenti a  diplomáciai és
konzuli személyzetet,
cf ) együttműködik a  diplomáciai és konzuli képviseletekkel, továbbá más államoknak és nemzetközi
szervezeteknek Magyarországon hivatalosan tartózkodó képviselőivel, valamint
cg) állást foglal és eljár a diplomáciai, illetve nemzetközi jogon alapuló egyéb mentesség fennállásának
kérdésében,
d) ellátja Magyarországnak a migrációs kihívásokkal kapcsolatos nemzetközi álláspontjának a koordinálását,
e) felel a konzuli szolgálat irányításáért, e tekintetben
ea) dönt a konzuli kölcsön visszafizetése alóli mentesítés kérdésében,
eb) javaslatot tesz a  Kormánynak a  magyar állampolgárok hazatérésének elősegítésére vagy
evakuálására, ha magyar állampolgárok életét, testi épségét külföldön közvetlenül fenyegető
természeti katasztrófa, háborús cselekmények vagy fegyveres összeütközések miatt szükséges,
ec) felhatalmazást ad a  konzuli tisztviselőknek egyes közjegyzői feladatok végzésére, gondoskodik
e konzuli tisztviselők jegyzékének közzétételéről,
f ) felel a  külföldre utazásról, valamint a  külföldiek beutazásáról és tartózkodásáról szóló jogszabályokban
meghatározott egyes feladatok, továbbá az  ehhez kapcsolódó egyes európai uniós feladatok ellátásáért,
e tekintetben
fa) ellátja a hatáskörébe utalt feladatokat a diplomata- és a külügyi szolgálati útlevelek vonatkozásában,
valamint a magánútlevelek tekintetében a konzuli szolgálat, mint útlevélhatóság által hatáskörébe
utalt feladatokat,
fb) megállapítja a  diplomáciai, illetve nemzetközi jogon alapuló egyéb mentességet élvező
személyeknek Magyarország területére történő be- és kiutazására, tartózkodására, valamint
munkavállalására vonatkozó szabályokat,
fc) irányítja az  általa vezetett minisztérium és a  külképviseletek vízumkiadási tevékenységét, és
gondoskodik a vízumdíjak beszedéséről,
fd) kialakítja ez  európai uniós vízumpolitikával kapcsolatos magyar álláspontot és képviseli azt az  EU
illetékes fórumain, valamint
fe) közreműködik az Európai Unió vízumrendészeti és konzuli tárgyú jogalkotásában, ennek érdekében
– feladatkörében – eljár az  EU illetékes munkacsoportjaiban, illetve a  Vízum Munkacsoportban
ellátja a Kormány képviseletét,
g) felel a nemzetközi szerződésekkel kapcsolatos eljárás koordinációjáért, e tekintetben
ga) koordinálja a nemzetközi szerződéskötési eljárást, gondoskodik a kitárgyalt nemzetközi szerződések
aláírásáról és ratifikációjáról, figyelemmel kíséri a nemzetközi szerződések végrehajtását,
gb) véleményezi a nemzetközi szerződésnek nem minősülő tárca-megállapodásokat,
gc) kiállítja a nemzetközi szerződés létrehozásában eljáró személy meghatalmazását tanúsító okiratot,
gd) a Kormány nevében letéteményesi feladatot lát el,
ge) megteszi a szerződéskötési eljárás során szükséges diplomáciai lépéseket,
gf ) megállapítja a  nemzetközi szerződések hatálybalépésének, valamint megszűnésének időpontját,
valamint
gg) működteti Magyarország szerződéstárát, h) felel a diplomáciai protokollért, valamint a külföldi államfők és kormányfők fogadásáért,
i) felel a  nemzetközi jogon alapuló viszonosság megállapításáért, valamint egyes jogsegélyügyekért,
e tekintetben állást foglal a nemzetközi viszonosság fennállásának kérdésében,
j) az európai területi együttműködési csoportosulás tekintetében
ja) előkészíti az erre vonatkozó jogszabályokat,
jb) gondoskodik a közigazgatási szervek határon átnyúló együttműködéssel foglalkozó fórum, vegyes
bizottság, munkacsoport üléseinek szakmai, titkársági feladatai ellátásáról,
jc) ellátja a  közigazgatási szervek nemzetközi együttműködésének koordinálását, részt vesz
a közigazgatási szervek nemzetközi képviseletében, elősegíti azok fejlesztését,
k) koordinálja és irányítja a kormányzati nemzetközi humanitárius segítségnyújtást,
l) felel a nemzetközi fejlesztési együttműködésért, ennek keretében
la) kidolgozza és végrehajtja a  Kormány nemzetközi fejlesztési együttműködési politikáját,
meghatározza a partnerországok körét a szakpolitikai stratégia alapján, valamint
lb) koordinálja és irányítja a kormányzati nemzetközi fejlesztési együttműködési tevékenységet,
m) a Kormány feladatkörében érintett tagjával együttműködve irányítja a  kulturális és tudománydiplomáciai
tevékenységet, e tekintetben
ma) népszerűsíti a magyar kultúra, oktatás és tudomány eredményeit, beleértve a határon túli magyar
kultúrát, oktatást és tudományt, ezáltal közreműködik a  Magyarország- és magyarságkép pozitív
formálásában külföldön,
mb) előmozdítja a  magyarság kulturális értékeinek, hagyományainak és kapcsolatainak ápolását
a külképviseletek és a külföldi magyar intézetek útján,
mc) közreműködik a határon túli magyarok és az anyaország közötti kulturális, oktatási és tudományos
kapcsolatok ápolásában, elősegíti magyar nemzeti identitásuk megőrzését,
md) elősegíti a magyar nyelv és a magyarság megismertetését a külföldi állampolgárok körében,
n) felelős a  külügyi és külgazdasági területen foglalkoztatottaknak a  minisztériumban és a  külképviseleteken
ellátandó munkakörök betöltéséhez és munkatevékenység végzéséhez szükséges szakmai felkészítő
képzésével kapcsolatos feladatokért,
o) felelős a  külpolitikát érintő kutatási és elemző tevékenységért, ennek keretben biztosítja a  külügyi és
külgazdasági folyamatok és azok eredményeinek szélesebb nyilvánossággal való megismertetését,
p) közreműködik a  magyar külügyi képzési rendszernek, különösen a  diplomata képzések rendszerének
a megalapozásában.
142. § A miniszter a polgári hírszerzési tevékenység irányításáért való felelőssége keretében előkészíti a polgári hírszerzési
tevékenység irányítására vonatkozó jogszabályokat.
143. § A miniszter az  űrkutatásért való felelőssége keretében ellátja az  űrkutatási tárgyú nemzetközi szerződésekkel
kapcsolatos, továbbá az  európai integrációból adódó űrkutatási és űrpolitikai program-előkészítési és
harmonizációs feladatokat, felhatalmazás alapján képviseli a  Kormányt a  nemzetközi szervezetekben, kidolgozza
az űrkutatás fő irányait és programjait.
13. A nemzeti vagyon kezeléséért felelős tárca nélküli miniszter feladat- és hatásköre
144. § A nemzeti vagyon kezeléséért felelős tárca nélküli miniszter (ezen alcím alkalmazásában a továbbiakban: miniszter)
a Kormány
1. állami vagyon felügyeletéért,
2. állami vagyonnal való gazdálkodás szabályozásáért,
3. nemzeti közműszolgáltatásokért,
4. nemzeti pénzügyi szolgáltatásokért,
5. postaügyért,
6. szerencsejáték-szervezés állami felügyeletéért
felelős tagja.
145. § (1) A  miniszter az  állami vagyon felügyeletéért és az  állami vagyonnal való gazdálkodás szabályozásáért való
felelőssége keretében előkészíti az  állami vagyonra, az  állami vagyonnal való gazdálkodásra vonatkozó
jogszabályokat.
(2) A  miniszter az  állami vagyon felügyeletéért és az  állami vagyonnal való gazdálkodás szabályozásáért való
felelőssége keretében
a) alakítja és végrehajtja a Kormány vagyongazdálkodási politikáját,
b) előkészíti és végrehajtja a  Kormány vagyongazdálkodási politikájához kapcsolódóan az  állami tulajdonú
gazdasági társaságok, intézmények és egyéb szervezetek létrehozására, átalakítására, valamint
megszüntetésére vonatkozó döntéseket, ebben a körben szakmailag előkészíti a szükséges jogszabályokat,
jogszabály-módosításokat,
c) vizsgálja és ellenőrzi az  állami vagyont érintő szerződéseket, a  privatizációs, koncessziós, PPP és egyéb,
az  állami vagyont közvetlenül vagy közvetetten érintő, gazdálkodó szervezetekkel kötött szerződéseket,
továbbá ellátja az  állami tulajdonú ingatlanon megvalósuló ingatlanberuházásoknak az  állam tulajdonosi
érdekeire tekintettel történő ellenőrzését,
d) gondoskodik a  PPP beruházás keretében megvalósult és folyamatban lévő kulturális, infrastrukturális és
sportlétesítményekkel összefüggő fejlesztési feladatokról, továbbá e  PPP szerződésekben meghatározott,
az  államot érintő jogokból és kötelezettségekből fakadó feladatokról, valamint e  PPP projektek és
szerződések kezeléséről,
e) – a  17.  §-ban foglaltakra figyelemmel – a  Magyar Nemzeti Vagyonkezelő Zártkörűen működő
Részvénytársaság és a  miniszter tulajdonosi joggyakorlása alatt álló állami tulajdonú gazdasági társaságok
irányításával segíti a  Kormány gazdaságpolitikai és fejlesztéspolitikai céljainak a  megvalósítását, és ennek
keretében együttműködik a Kormány szakterület szerint érintett minisztereivel, a  tulajdonosi joggyakorlása
alatt álló, állami tulajdonú gazdasági társaságok útján gondoskodik a  jogszabály vagy Kormány döntése
alapján, költségvetési forrásból megvalósítandó fejlesztésekhez szükséges építtetői, illetve közbeszerzéslebonyolítói, beruházás-lebonyolítói és műszaki ellenőri feladatok ellátásáról,
f ) a Magyar Nemzeti Vagyonkezelő Zártkörűen működő Részvénytársaság útján ellátja az  állami vagyon
értékesítésére szolgáló elektronikus árverési rendszer működtetésével, az  elektronikus árverési rendszer
keretében történő értékesítéssel összefüggő feladatokat,
g) ellátja a  felszámolási eljárásban az  adós szervezetek vagyontárgyai elektronikus értékesítési rendszerének
létrehozásával, működtetésével és üzemeltetésével kapcsolatos feladatokat.
146. § A miniszter a nemzeti közműszolgáltatásokért való felelőssége keretében
a) ellátja a nemzeti közműszolgáltatási rendszer szervezésével és fejlesztésével kapcsolatos feladatokat,
b) gondoskodik a  nemzeti közműszolgáltatási rendszer továbbfejlesztésével kapcsolatos stratégiák
kidolgozásáról és végrehajtásának koordinálásáról,
c) az állami tulajdonú gazdasági társaságok irányításával segíti a hulladékgazdálkodási közszolgáltatásokhoz és
a víziközmű-szolgáltatásokhoz kapcsolódó kormányzati célok megvalósítását. 147. § A miniszter a nemzeti pénzügyi szolgáltatásokért való felelőssége keretében
a) előkészíti a Magyar Fejlesztési Bankra és a takarékszövetkezeti integrációra vonatkozó jogszabályokat,
b) gondoskodik a takarékszövetkezeti integráció továbbfejlesztésével, illetve a fejlesztési banki tevékenységgel
kapcsolatos stratégiák kidolgozásáról és végrehajtásának koordinálásáról,
c) a Magyar Fejlesztési Bank Csoport irányításával és a  Kormány feladatkörében érintett tagjával
együttműködve elősegíti a  fejlesztési banki tevékenységgel, valamint az  exporthitel-biztosítási és
exporthitelezési tevékenységgel kapcsolatos kormányzati feladatok összehangolt megvalósulását.
148. § A miniszter a postaügyért való felelőssége keretében
a) előkészíti a postai tevékenységre és a postai szolgáltatások ellátására vonatkozó jogszabályokat,
b) ellátja az  egyetemes postai szolgáltatással kapcsolatos kötelezettségek kereteinek kialakításával és
végrehajtásával kapcsolatos feladatokat. 149. § A miniszter a  szerencsejáték-szervezés állami felügyeletéért való felelőssége keretében előkészíti szerencsejátékra
és a szerencsejáték-szervezés állami felügyeletére vonatkozó jogszabályokat.
150. § A miniszter tevékenységét a Miniszterelnöki Kormányiroda segíti.
14. A Paksi Atomerőmű két új blokkja tervezéséért, megépítéséért és üzembe helyezéséért felelős
tárca nélküli miniszter feladat- és hatásköre
151. § (1) A  Paksi Atomerőmű két új blokkja tervezéséért, megépítéséért és üzembe helyezéséért felelős tárca nélküli
miniszter felelős a Magyarország Kormánya és az Oroszországi Föderáció Kormánya közötti nukleáris energia békés
célú felhasználása terén folytatandó együttműködésről szóló Egyezmény értelmében
a) a Paksi két új blokk (5–6. blokkok)
aa) tervezésről, beszerzésről és kivitelezésről szóló,
ab) üzemeltetési és karbantartási támogatásról szóló, valamint
ac) a nukleáris fűtőanyag-ellátás biztosításáról szóló
megállapodás végrehajtásának szakmai irányításáért és koordinációjáért,
b) az a)  pontban megjelölt megállapodásokkal (a  továbbiakban: megvalósulási megállapodások) kapcsolatos
feladatok tárcaközi összehangolásáért,
c) a megvalósulási megállapodásokkal kapcsolatos engedélyezési és egyéb hatósági feladatokban való
közreműködésért és a hatósági feladatok ellátásának összehangolásáért.
 (2) Az  (1)  bekezdésben foglaltakon túl a  Paksi Atomerőmű két új blokkja tervezéséért, megépítéséért és üzembe
helyezéséért felelős tárca nélküli miniszter felelős
a) a tervezési, beszerzési és kivitelezési, továbbá a nukleáris fűtőanyag-ellátás biztosításáról szóló megállapodás
végrehajtása során az  európai uniós adatszolgáltatási kötelezettségnek megfelelően az  adatok európai
uniós politikák kialakításáért és koordinációjáért felelős miniszter részére történő megfelelő időben történő
szolgáltatásáért,
b) a Paksi két új blokkhoz (5–6. blokkok) kapcsolódó térségfejlesztés összehangolásáért, valamint
c) az atomenergia-ipar innovációs feladatainak összehangolásáért.
152. § A miniszter tevékenységét a Miniszterelnökség segíti.
15. A miniszterek jogszabályban alkalmazandó rövid megjelölése és helyettesítésük rendje
153. § Jogszabály megjelölésében
a) a miniszterelnök általános helyettese esetében a TNM,
b) a Miniszterelnökséget vezető miniszter esetében az MvM,
c) a miniszterelnök kabinetfőnöke esetében az MK,
d) a belügyminiszter esetében a BM,
e) a pénzügyminiszter esetében a PM,
f ) az emberi erőforrások minisztere esetében az EMMI,
g) az agrárminiszter esetében az AM,
h) a honvédelmi miniszter esetében a HM,
i) az igazságügyi miniszter esetében az IM,
j) a külgazdasági és külügyminiszter esetében a KKM,
k) az innovációért és technológiáért felelős miniszter esetében az ITM,
l) a nemzeti vagyon kezeléséért felelős tárca nélküli miniszter estében az NVTNM,
m) a Paksi Atomerőmű két új blokkja tervezéséért, megépítéséért és üzembe helyezéséért felelős tárca nélküli
miniszter esetében a PTNM
rövid megjelölést kell alkalmazni.
154. § A miniszterek helyettesítése a  Ksztv. 37.  § (2)  bekezdésében meghatározott esetekben a  következő rend szerint
történik:
a) a miniszterelnök általános helyettesét a Miniszterelnökséget vezető miniszter,
b) a Miniszterelnökséget vezető minisztert a miniszterelnök kabinetfőnöke,
c) a miniszterelnök kabinetfőnökét a Miniszterelnökséget vezető miniszter,
d) a belügyminisztert az igazságügyi miniszter,
e) az agrárminisztert a pénzügyminiszter,
f ) az emberi erőforrások miniszterét a Miniszterelnökséget vezető miniszter,
g) a honvédelmi minisztert a külgazdasági és külügyminiszter,
h) az igazságügyi minisztert a Miniszterelnökséget vezető miniszter,
i) a külgazdasági és külügyminisztert a honvédelmi miniszter,
j) a pénzügyminisztert az innovációért és technológiáért felelős miniszter,
k) az innovációért és technológiáért felelős minisztert a pénzügyminiszter,
l) a nemzeti vagyon kezeléséért felelős tárca nélküli minisztert a miniszterelnök kabinetfőnöke,
m) a Paksi Atomerőmű két új blokkja tervezéséért, megépítéséért és üzembe helyezéséért felelős tárca nélküli
minisztert a Miniszterelnökséget vezető miniszter
helyettesíti. V. FEJEZET
A KORMÁNY KÉPVISELETE
155. § (1) A  Kormány a  sztrájkról szóló 1989.  évi VII.  törvény 2.  § (2)  bekezdése szerinti képviselőjeként azt a  tagját jelöli ki,
akinek
a) a sztrájkkövetelés tartalma a feladat- és hatáskörébe tartozik, illetve
b) a sztrájkkövetelés alapvető tartalma a feladat- és hatáskörét érinti.
(2) Ha a  sztrájkkövetelés tartalma a  Kormány más tagjának feladat- és hatáskörét is érinti, a  Kormány (1)  bekezdés
szerinti tagja a  Kormány nevében képviselendő álláspontot a  Kormány érintett tagjával egyezteti, szükség esetén
a sztrájkkal kapcsolatos egyeztető eljárásba bevonja.
(3) Ha az  (1)  bekezdés alapján a  Kormány képviseletre jogosult tagja nem állapítható meg, a  Kormányt a  sztrájkkal
kapcsolatos egyeztető eljárásban a társadalmi párbeszédért felelős miniszter képviseli.
VI. FEJEZET 16. Stratégiai és Családügyi Kabinet 156. § A Stratégiai és Családügyi Kabinet a Kormány vagy a miniszterelnök által meghatározott, így különösen
 1. az anyakönyvi ügyekért,
 2. az áldozatsegítésért,
 3. az általános politikai koordinációért,
 4. a családpolitikáért,
 5. az e-közigazgatásért,
 6. az egészségügyért,
 7. az európai uniós források felhasználásáért,
8. az európai uniós ügyek koordinációjáért,
 9. az építésügyi szabályozásért és építéshatósági ügyekért felelős,
10. a gyermekek és az ifjúság védelméért,
11. a gyermek- és ifjúságpolitikáért,
12. a helyi önkormányzatok törvényességi felügyeletéért,
13. a helyi önkormányzatokért,
14. az igazságügyért,
15. az ingatlan-nyilvántartásért,
16. kárpótlásért,
17. a kormányzati kommunikációért,
18. a kormányzati társadalmi kapcsolatok összehangolásáért,
19. a közbeszerzésekért,
20. a közigazgatás-fejlesztésért,
21. a közigazgatás-szervezésért,
22. a közigazgatási informatika infrastrukturális megvalósíthatóságának biztosításáért,
23. a közigazgatási minőségpolitikáért és személyzetpolitikáért,
24. a köziratok kezelésének szakmai irányításáért,
25. a közszolgálati életpálya kidolgozásáért,
26. a kulturális örökség védelméért,
27. a kultúráért,
28. a külpolitikáért,
29. az oktatásért,
30. a sportpolitikáért,
31. a személyiadat- és lakcímnyilvántartásért,
32. a társadalmi és civil kapcsolatok fejlesztéséért,
33. a társadalmi felzárkózásért,
34. a társadalmi párbeszédért,
35. a társadalompolitika összehangolásáért,
36. a természetvédelemért,
37. a területrendezésért,
38. a térképészetért,
39. a választójogi és népszavazási szabályozásért,
40. a vízgazdálkodásért,
41. a víziközmű-szolgáltatásért,
42. a vízügyi igazgatási szervek irányításáért,
43. a vízvédelemért
való felelősségi körökben a Kormány ügydöntő jogkörrel rendelkező szerve.
17. Gazdasági Kabinet 157. § A Gazdasági Kabinet a Kormány vagy a miniszterelnök által meghatározott, így különösen
 1. az adópolitikáért,
 2. az agrár-vidékfejlesztésért,
 3. az agrárpolitikáért,
 4. az audiovizuális politikáért,
 5. az államháztartásért,
 6. az állami infrastruktúra-beruházásokért,
 7. az állami vagyon felügyeletéért,
 8. az állami vagyonnal való gazdálkodás szabályozásáért,
 9. a bányászati ügyekért,
10. a belgazdaságért,
11. a Budapest és a fővárosi agglomeráció fejlesztéseiért,
12. az egészségbiztosításért,
13. az egészségbiztosítási járulékfizetés szabályozásáért,
14. az e-közigazgatási és informatikai fejlesztések egységesítéséért,
15. az elektronikus hírközlésért,
16. az energiapolitikáért,
17. az élelmiszeriparért,
18. az élelmiszerlánc-felügyeletért,
19. az építésgazdaságért,
20. az erdőgazdálkodásért,
21. a fejlesztési célelőirányzatok kezeléséért, szabályozásáért és ellenőrzéséért,
22. a foglalkoztatáspolitikáért,
23. a fogyasztóvédelemért,
24. a földügyért,
25. a gazdaságfejlesztésért,
26. a gazdaságpolitikáért,
27. a gazdaságpolitika makrogazdasági szabályozásáért,
28. a halgazdálkodásért,
29. a hulladékgazdálkodási közszolgáltatásért,
30. a hulladékgazdálkodási közszolgáltatási és szolgáltatási díj megállapításáért,
31. az informatikáért,
32. az iparügyekért,
33. a kereskedelemért,
34. a kormányzati tudománypolitikáért,
35. a környezetvédelemért,
36. a közfoglalkoztatásért,
37. a közlekedésért,
38. a külgazdasági ügyekért,
39. a lakásgazdálkodásért és lakáspolitikáért,
40. a nem európai uniós fejlesztési források felhasználásához kapcsolódó fejlesztéspolitikáért,
41. a nemzeti közműszolgáltatásokért,
42. a nemzeti pénzügyi szolgáltatásokért,
43. a nemzetközi pénzügyi kapcsolatokért,
44. a nyugdíjjárulék- és nyugdíjbiztosításijárulékfizetés szabályozásáért,
45. a Paksi Atomerőmű két új blokkja tervezéséért, megépítéséért és üzembe helyezéséért,
46. a pénz-, tőke- és biztosítási piac szabályozásáért,
47. a postaügyért,
48. a sportlétesítmény-fejlesztésért és gazdálkodásért,
49. a szakképzésért és felnőttképzésért,
50. a számviteli szabályozásért,
51. a szerencsejáték-szervezés állami felügyeletéért,
52. a szociál- és nyugdíjpolitikáért,
53. a településfejlesztésért és településrendezésért,
54. a településüzemeltetésért, kéményseprő-ipari tevékenységért,
55. a területfejlesztés stratégiai tervezéséért,
56. a területfejlesztésért,
57. a tudománypolitika koordinációjáért,
58. a turizmusért,
59. az űrkutatásért,
60. a vadgazdálkodásért,
61. a vendéglátásért
való felelősségi körökben a Kormány ügydöntő jogkörrel rendelkező szerve.
18. Nemzetbiztonsági Kabinet 158. § A Nemzetbiztonsági Kabinet a Kormány vagy a miniszterelnök által meghatározott, így különösen
 1. a bűncselekmények megelőzéséért,
2. a büntetés-végrehajtásért,
 3. az élet és vagyonbiztonság védelméért,
 4. a határrendészetért,
 5. a honvédelemért,
 6. az idegenrendészetért és menekültügyért,
 7. a katasztrófák elleni védekezésért,
 8. a kábítószer-megelőzésért és kábítószerügyi koordinációs feladatokért,
 9. a közbiztonságért,
10. a közlekedésrendészetért,
11. a közterület-felügyelet szabályozásáért,
12. a külföldiek társadalmi beilleszkedésének elősegítéséért,
13. a külföldre utazás szabályozásáért,
14. a minősített adatok védelmének szakmai felügyeletéért,
15. a polgári nemzetbiztonsági szolgálatok irányításáért,
16. a polgári hírszerzési tevékenység irányításáért,
17. a rendészetért,
18. a szabálysértési szabályozásért,
19. a terrorizmus elleni küzdelemért
való felelősségi körökben a Kormány ügydöntő jogkörrel rendelkező szerve.
19. Nemzetpolitikai Kabinet 159. § A Nemzetpolitikai Kabinet a Kormány vagy a miniszterelnök által meghatározott, így különösen
1. az állampolgársági ügyekért,
2. az egyházakkal való kapcsolattartás koordinációjáért,
3. a nemzetiségpolitikáért,
4. a nemzetpolitikáért
való felelősségi körökben a Kormány ügydöntő jogkörrel rendelkező szerve.
VII. FEJEZET
ZÁRÓ RENDELKEZÉSEK 20. Hatályba léptető rendelkezés
160. § Ez a rendelet a kihirdetése napján 10 órakor lép hatályba.
21. Hatályon kívül helyező rendelkezés 161. § Hatályát veszti a Kormány tagjainak feladat- és hatásköréről szóló 152/2014. (VI. 6.) Korm. rendelet.
22. Átmeneti rendelkezés 162. § (1) A  Magyarország minisztériumainak felsorolásáról, valamint egyes kapcsolódó törvények módosításáról szóló
2018. évi V. törvény szerinti
a) Pénzügyminisztérium a  Magyarország minisztériumainak felsorolásáról szóló 2014.  évi XX.  törvény szerinti
Nemzetgazdasági Minisztérium,
b) Agrárminisztérium a  Magyarország minisztériumainak felsorolásáról szóló 2014.  évi XX.  törvény szerinti
Földművelésügyi Minisztérium,
c) Innovációs és Technológiai Minisztérium a  Magyarország minisztériumainak felsorolásáról szóló 2014.  évi
XX. törvény szerinti Nemzeti Fejlesztési Minisztérium
átnevezésével működik tovább.
(2) Az  (1)  bekezdésben nem említett, a  Magyarország minisztériumainak felsorolásáról szóló 2014.  évi XX.  törvény
szerinti
a) Belügyminisztérium,
b) Emberi Erőforrások Minisztériuma,
c) Honvédelmi Minisztérium,
d) Igazságügyi Minisztérium,
e) Külgazdasági és Külügyminisztérium,
f ) Miniszterelnöki Kabinetiroda,
g) Miniszterelnökség
változatlan névvel működik tovább a  Magyarország minisztériumainak felsorolásáról, valamint egyes kapcsolódó
törvények módosításáról szóló 2018. évi V. törvény hatálybalépését követően.
163. § (1) Az  e  rendelet alapján a  miniszterhez átkerülő feladat- és hatáskörök tekintetében – az  ellátásukhoz kapcsolódó
egyéb feladatokra, jogosultságokra és kötelezettségekre kiterjedően – a feladat- és hatáskört a Kormány tagjainak
feladat- és hatásköréről szóló 152/2014. (VI. 6.) Korm. rendelet e rendelet hatálybalépését megelőző napon hatályos
rendelkezései szerint ellátó miniszter által vezetett minisztérium, illetve a  tárca nélküli miniszter munkáját segítő
minisztérium jogutódja a  feladat- és hatáskört átvevő miniszter által vezetett minisztérium, tárca nélküli miniszter
esetén a tárca nélküli miniszter munkáját segítő minisztérium vagy a Miniszterelnöki Kormányiroda.
(2) Az (1) bekezdés szerinti jogutódlás kiterjed különösen a következő jogviszonyokra:
a) az átkerülő feladatokhoz kapcsolódó vagyoni jogok és kötelezettségek,
b) az átkerülő feladatokhoz tartozó ingó és ingatlan eszköz- és infrastruktúra-állomány,
c) az (1)  bekezdésben meghatározott feladatokat ellátó kormánytisztviselők, kormányzati ügykezelők, más
kormányzati szolgálati jogviszonyban állók, illetve munkavállalók feletti munkáltatói jogok, valamint
a  munkavégzésre irányuló egyéb jogviszonyban foglalkoztatottakkal kapcsolatos jogok gyakorlása és
kötelezettségek teljesítése, valamint kormányzati szolgálati jogviszonyuk, munkajogviszonyuk, valamint
munkavégzésre irányuló egyéb jogviszonyuk,
d) a c)  pontban megjelölt kormánytisztviselőkkel, kormányzati ügykezelőkkel, más kormányzati szolgálati
jogviszonyban állókkal, munkavállalókkal, valamint munkavégzésre irányuló egyéb jogviszonyban
foglalkoztatottakkal összefüggő funkcionális feladatokat – ideértve különösen az  iratkezelési, személyügyi
feladatokat, továbbá a  költségvetés tervezésével, az  előirányzatok módosításának, átcsoportosításának és
felhasználásának végrehajtásával, a  finanszírozási, adatszolgáltatási, beszámolási és a  pénzügyi, számviteli
rend betartásával, a  költségvetési szerv működtetésével, a  költségvetési szerv használatában lévő vagyon
használatával, védelmével összefüggő feladatokat – ellátó kormánytisztviselők, kormányzati ügykezelők,
illetve munkavállalók feletti munkáltatói jogok gyakorlása és kötelezettségek teljesítése, valamint
a kormányzati szolgálati jogviszonyuk és munkajogviszonyuk.
164. § (1) Az  e  rendelet alapján a  miniszterelnök által gyakorolt feladat- és hatásköröket – ha azokat a  Kormány tagjainak
feladat- és hatásköréről szóló 152/2014. (VI. 6.) Korm. rendelet e rendelet hatálybalépését megelőző napon hatályos
rendelkezései szerint a  Miniszterelnökséget vezető miniszter mint a  kormányzati tevékenység összehangolásáért
felelős miniszter gyakorolta – a központi államigazgatási szervekről, valamint a Kormány tagjai és az államtitkárok
jogállásáról szóló 2010.  évi XLIII.  törvény 19.  § (3)  bekezdésének alkalmazásában a  Miniszterelnökséget vezető
minisztertől a miniszterelnökhöz átkerülő feladat- és hatáskörnek kell tekinteni.
(2) Az (1) bekezdésre tekintettel a Miniszterelnöki Kormányiroda
a) a Kormányirodát irányító helyettes államtitkár által ellátott feladatok tekintetében,
b) a Kormányirodát irányító helyettes államtitkár titkársága által ellátott feladatok tekintetében,
c) a Kormányiroda (főosztály) által ellátott feladatok tekintetében,
d) a Törvényalkotási Főosztály által ellátott feladatok tekintetében,
e) a Kabinet ügyek koordinációjáért felelős helyettes államtitkár által ellátott feladatok tekintetében,
f ) a Kabinet ügyek koordinációjáért felelős helyettes államtitkár titkársága által ellátott feladatok tekintetében,
g) a Kabinet Ügyek Koordinációs Irodája által ellátott feladatok tekintetében,
h) a Kormányzati Iratkezelési Főosztály által a  Kormány, a  közigazgatási államtitkári értekezlet üléseihez
kapcsolódó előterjesztések, határozatok, rendeletek, jelentések, tájékoztatók kezelésével (iktatásával,
tárgymutatózásával, címzettekhez való eljuttatásával, selejtezésével) összefüggésben ellátott feladatok
tekintetében,
i) – azon feladatok kivételével, amelyek tekintetében a  Miniszterelnökség jogutódja az  Innovációs és
Technológiai Minisztérium – a  Fejlesztéspolitikai Testületek Titkársági Főosztály által a  Kormány, valamint
a  kormányzati döntéshozatal politikai döntéshozó szervei fejlesztéspolitikai döntéseinek koordinációjával,
továbbá az  e  döntéseknek megfelelő kormányrendeletek és kormányhatározatok kodifikált szövegének
kialakításával, azok kihirdetésével és közzétételével kapcsolatban ellátott feladatok tekintetében, valamint
j) – a  Miniszterelnökséget vezető miniszter felügyelete alá tartozó kormányhivatalok, a  Miniszterelnökséget
vezető miniszter irányítása alá tartozó központi hivatalok, költségvetési szervek, valamint
a  Miniszterelnökséget vezető miniszter tulajdonosi joggyakorlása alá tartozó gazdasági társaságok
személyügyi műveleteivel kapcsolatos feladatokat ellátó szervezeti egységek kivételével – az Állami Vezetői
Főosztály ellátott feladatok tekintetében
a Miniszterelnökség jogutódja.
 (3) A (2) bekezdés szerinti jogutódlás különösen a következő jogviszonyokra terjed ki:
a) a (2) bekezdés szerinti feladatokhoz kapcsolódó vagyoni jogok és kötelezettségek,
b) a (2) bekezdés szerinti feladatokhoz tartozó ingó és ingatlan eszköz- és infrastruktúra-állomány,
c) a (2)  bekezdés szerinti szervezeti egységek állományába tartozó, a  (2)  bekezdésben meghatározott
feladatokat ellátó kormánytisztviselők, kormányzati ügykezelők, munkavállalók – a (2) bekezdés i) pontjában
meghatározott feladatokkal összefüggésben három fő – feletti munkáltatói jogok, valamint a munkavégzésre
irányuló egyéb jogviszonyban foglalkoztatottakkal kapcsolatos jogok gyakorlása és kötelezettségek
teljesítése, valamint a  kormányzati szolgálati jogviszonyuk, munkajogviszonyuk, valamint munkavégzésre
irányuló egyéb jogviszonyuk, továbbá a  Kormányirodát irányító helyettes államtitkár és a  Kabinet ügyek
koordinációjáért felelős helyettes államtitkár kormányzati szolgálati jogviszonya, valamint
d) a c)  pontban megjelölt állami vezetőkkel, kormánytisztviselőkkel, kormányzati ügykezelőkkel,
munkavállalókkal, valamint munkavégzésre irányuló egyéb jogviszonyban foglalkoztatottakkal
összefüggő funkcionális feladatokat – ideértve különösen az  iratkezelési, személyügyi feladatokat, továbbá
a  költségvetés tervezésével, az  előirányzatok módosításának, átcsoportosításának és felhasználásának
végrehajtásával, a  finanszírozási, adatszolgáltatási, beszámolási és a  pénzügyi, számviteli rend betartásával,
a  költségvetési szerv működtetésével, a  költségvetési szerv használatában lévő vagyon használatával,
védelmével összefüggő feladatokat – ellátó, legfeljebb negyven fő létszámú, kormánytisztviselő, kormányzati
ügykezelő, illetve munkavállaló feletti munkáltatói jogok gyakorlása és kötelezettségek teljesítése, valamint
kormányzati szolgálati és munkaviszonyuk.
165. § Az e  rendelet hatálybalépésekor hatályos más kormányrendeletben vagy miniszteri rendeletben a  Kormány tagja
feladat- és hatáskörét e rendelet szerint kell érteni.
Orbán Viktor s. k.,
 miniszterelnök